XEERKA HABKA MADANIGA

BUUGGA KOOWAAD

QODOBBADA GUUD

BAABKA KOOWAAD

HAY’AADKA GARSOORIDDA

MADAXA KOOWAAD

GARSOORAHA

QAYBTA KOOWAAD

WILAAYADDA GARSOORKA IYO AWOODDA

Qodobka 1aad
Wilaayadda Maxkamadaha Caadiga Ah
Maxkamadaha caadiga ahi waxay leehiyiin wilaayadda Garsooridda Madaniga ah, sida wafaqsan qodobada Xeerkaan haddii aan lagu sheegin Xeer gaar ah si taas ka duwan
Qodobka 2aad
Heshiis Laguma Beddeli Karo Wilayaadda Garsooridda Soomaalida

Ma bannaana in laga tago wilayaadda Garsooridda Soomaliyeed iyadoo la qaadanayo Garsoorid shisheeye ama heshiisiyaal (arbitri) dibedda lagu gaaray haddii ayna dacwaddu ku saabsanayn xilal (Obligazioni) ka dhexeeya dad shisheeye ah ama qof shisheeye ah iyo mid muwaadin ah (cittadino) oo aan degganeyn, aana ku nooleyn Soomaaliya.
Qodobka 3aad
Dacwad Ka Oogan Maxkamad Shisheeye Horteed
Lagama tagi karo wilaayadda Garsooridda Soomaaliyeed markii lagu oogo isla dacwaddas ama dacwad kale oo iyada ku xiran Maxkamad shisheeye horteed.
Qodobka 4aad
Maxkamadda Awoodda U Leh Garsooridda Shisheeyaha

Wey suurtoobi kartaa in qof shisheeye ah lagu dacweeyo Maxkamad Soomaaliya horteed.
1. Haddii uu deggen yahay ama ku nool yahay Soomaaliya ama uu ku leeyahay wakiil loo ogolaaday in uu dacwoodo.
2.  Haddii dacwaddu ku saabsan tahay xoolo laga helo Soomaaliya ama dhaxal qof Soomaali ah ama xoola dhaxal ah ee dacwaddooda laga furay Soomaaliya ama xilal (Obbligazione) ka dhashay ama ay waajib tahay in lagu fuliyo Soomaaliya.
3. Haddii dacwaddu ku xiran tahay mid kale oo ka taagan Maxkamad Soomaaliya horteed.
4.  Haddii Garsooraha Dowladda uu ka mid yahay qofka shisheeyaha ah uu awood u leeyahay in uu galo dacwooyin la mid ah kuwa lagu oogey qof Soomaali ah.

Qodobka 5 aad
Waqtiga Lagu Goynayo Awoodda Garsooridda

Wilaayadda Garsooridda iyo awooddaba waxaa lagu goynayaa xaaladaha joogta maarkii la oogay dacwadda mana saameynayaan isbeddelaad ka dib dhaca.
Qodobka 6 aad
Heshiis Laguma Beddeli Karo Awoodda
Uma banaana dhinacyada inay ku heeshiiyaan inay ka tagaan awoodda, haddii uu Sharcigu sidaa caddeynayn.
QAYBTA LABAAD
AWOODDA XAGGA MAWDUUCA, QIIMAHA IYO DALKA
Qodobka 7 aad
Awoodda Maxkamadda Degmada

Maxkamadda Degmada waxay awood u leedahay dacwadaha qiimahoodu ka badneyn 300 Sh.So. iyo arrimaha oo idil ee la xirira qoyska, ayadoo aan la fiirin  qiimaha. Awoodda Maxkamadda Degmada waxay ku egtahay inta degmadu ay ku fadhido.
                                                               Qodobka 8 aad





Awoodda Maxkamadda Gobolka

Maxkamadda Gobolka waxay awood u leedahay dacwadaha qiimahooda ka badan yahay 3000 Sh. So. Dhammaantooda iyo kuwa aan qiimahooda la cadeyn, waxay kale oo awood u leedahay dacwadaha shaqada dacwadaha Dawladdu dhinac ka tahay iyo dacwad kasta oo xeerar gaar ah awood u siiyaan.
Maxkamadda Gobolka waxay awooddeeda ku egtahay inta Gobolku ku fadhiyo.






Qodobka 9 aad





Awoodda Maxkamadda Racfaanka

Maxkamadda Racfaanka waxay awood u leedahay inay gasho xukunnada Racfaanka laga soo qaato dhammaantooda oo ka yimaada Maxkamadda Degmada ama Maxkamadda Gobolka. Waxay kale oo awood u leedahay inay kala saarto dacwadaha ku saabsan wilaayadda garsooridda iyo awoodaba eek a dhax dhasha Maxkamadda Degmooyinka ee raacsan iyo kuwaas iyo Maxkamadda Gobolka.

Sidoo kale waxay awood u leedahay kali ahaanteed arrimaha ku lug leh fulinta Xukunka Shisheeyaha ah.
      Awoodda Maxkamadda Racfaanku waxay ku egtahay dal ahaan inta Gobolka ku fadhiyo.

Qodobka 10 aad

Awoodda Maxkamadda Sare

Awoodda Maxkamadda Sare waxay samaysaa Jamhuuriyadda dhammaanteed, waxayna awood u leedahay:-

1. Dhammaan Racfaanada laga soo qaato xukunnada ka soo baxay Maxkamadda darajada labaad iyo kuwa ka soo baxa Maxkamadahadarajada koowaad ee eyna bannaaneyn in Maxkamadaha dhexe racfaan looga qaato.

2. Dhammaan dacwadaha idaariga ah.

3. Dacwadaha ku saabsan arjiyada lagu warsanayo did ugu noqoshada Xukunnada iyada ka soo baxa.

4. Dhammaan arrimaha kale ee qaanuunka awood u siinayo.

5. Kal saaridda nidaamka Garsooridda iyo awooddaba ee ka dhexdhaca Maxkamadaha caadiga ah iyo kuwa aan caadiga ahayn, iyo kuwa gaarka ah iyadoo laga reebayo inta uu sheegay qodobka 9aad. 

Qodobka 11 aad

Qaddaridda Qiimaha Dacwadda

Qaddariida qiimaha dacwadda xagga awoodda waxaa saldhig u ah arjiga Maxkamadda la keensanayo

QEYBTA SADDEXAAD

AWOODDA XAGGA DALKA

Qodobka 12 aad

Xaddididda Awoodda Maxkamadda Xagga Dalka

Awoodda xagga dalka ee Maxkamadda waxaa xaddidaya meesha uu ku nool yahaya ama uu deggan yahay qofka dacwadda loo heysto (Dacweysanaha), hadduusan xeer kale sidaas si ka duwan sheegin


Haddii dacweysanuhu uusan degganayn ama ku noolayn Soomaaliya ama aan la aqoon meesha uu deggan yahay ama uu ku nool yahay waxaa awoodda iska leh Maxkamadda ku taal meesha uu deggan yahay Dacwooduhu

Qodobka 13 aad

Maxkamadda Awoodda u leh dacwadaha ku saabsan xuquuqda caynta ah (Reali) iyo dacwadaha ku lug leh ishaanshaha maguurtada 


Dacwadaha ku saabsa nxuquuqda ceynta ah ama maguurtada ah iyo dacwadaha u lug leh lahaanshaha maguurtada waxaa awood u leh Maxkamadda ku taal meesha laga helo xoolaha maguurtada ah
Qodobka 14 aad

Maxkamadda Awoodda u leh Dacwadaha ku saabsan Xilalka

Waxaa bannaan ikhtiyaar ahaan in dacwadaha ku saabsan xilal laga hor oogo Maxkamadda ku taal meesha xilku ka dhashay ama waajib tahay in laga fuliyo

Qodobka 15 aad

Maxkamadda Awoodda u leh Dacwadaha Dhaxalka

Waxaa awood u leh dacwdaha dhaxalka Maxkamdda ku taal meesha xoolaha laga dhintay lagu dhaxlayo

Qodobka 16 aad
                Maxkamadda Awoodda U Leh Fulitaanka Khasabka Ah Ee Ku Saabsan
                                               Guurtada Iyo Magurtada 
Waxaa awood u leh fulitaanka khasabka ah ee ku saabsan ma guurtada iyo guurtada Maxkamadda ku taal meesha laga helo guurtada iyo maguurtada,isla Maxkamaddaas ayaa awood u leh inay fiiriso ka hortagga fulinta.
Qodobka 17aad
Bannaananta Beddelidda Awoodda Xagga Dalka
Waa u bannan tahay dhinacyada dacwadda iney heshiis cad ku beddelaan awoodda xagga dalka haddii ayna taasi ka horimaaneyn qodob xeereed oo amar ah
Qodobka 18aad
Meesha Degnaashaha loo doortay
Qofkii degnaasha u doortay meel sida ku qoran qodobka 40 iyo kuwa la xiriira ee ka mid ah xeerka Madaniga waa bannan tahay in lagu dacweeyo Maxkamadda ku taalla meesha uu doortay
QAYBTA AFRAAD
BEDELAADDA AWOODDA
Qodobka 19aad
Dacwadda Faraca Ah
Waa bannan tahay in dacwadaha faraca ah laga hor oogo Maxkamadda awoodda u leh tan asalka ah xagga dalka iyadoo aan la fiirineyn awoodda mawduuca qiimahaba.
Qodobka 20aad
Dacweysanayaasha Badan
Waa bannan tahay in laga hor oogo dacwado isku xiran oo lagu oogay hal dacweysane ka badan Maxkamado badan hortood, Maxkamadda ku taal meesha uu deggan yahay ama ku nool yahay dacweysanayaasha midkood.
Qodobka 21aad
Dacwadaha Ka Hor Keenidda A
Maxkamadda awoodda u leh dacwadda asalka ah ayaa awoodna u leh arjiyada dacwadaha ka horkeenidda ah
QAYBTA SHANAAD
MAQNAASHAHA WILAYADDA GARSOORIDDA

IYO AWOODDA
Qodobka 22aad
                                          Maqnaashaha Wilaayadda Garsooridda

Waa bannan tahay in la soo jeediyo maqnaashada wilaayadda Garsooridda xataa dhinaca Maxkamadda goor kasta ama daraja kasta oo ay dacwaddu socoto.

Qodobka 23aad
Maqnaashaha Awoodda

Waa bannan tahay in la soo jeediyo maqnashaha awoodda  xagga mawduuca iyo qiimaha xataa dhinaca Maxkamadda goor kasta iyo daraja kasta oo ay dacwaddu socoto.

Maqnanshaha awoodda xagga dalka waxaa la soo jeedin karaa darajada koowaad oo keliya.
Haddii ay dhinacyadu ogooladaan soo jedinnta maqnanshaha awoodda lana magacaabo Maxkamadda awoodda iska leh, waa u bannan tahay Garsooraha dacwadda loo soo bandhigay inuu u wareejiyo Maxkamadda awoodda u leh isagoo u qabanaya muddo aan ka badneyn saddex bilood oo ay waajib tahay in la dhaqaajiyo dacwadda muddadaas dhexdeeda.
Haddii aan muddadaas dhexdeeda la dhaqajin dacwadda waxaa laga tirtirayaa buugga dacwadaha.

Qodobka 24aad
Cel-Celinta Dacwadda
Haddii hal dacwo laga oogo Maxkamada badan hortood wuxuu soo saaraya Garsooraha ugu dambeystii laga oogay go’aan caddeynaya in dacwaddu hoortaal Maxkamado badan [litispendenza] waana ka tirtirayaa buugga dacwadaha.Dacwaduna waxay ka hor soconaysaa Garsoorihi markii ugu horreysay laga hor oogay.

Qodobka 25aad
Dacwaddaha Isku Xiran
 
Haddii dacwadda badan laga hor oogo dhawr Maxkamadood ayna suurtoobi karto in dacwad ahaan keliyah loo qaato, Garsooruhu wuxuu amrayaa in loo  wareejiyo Garsooraha awoodda u leh dacwadda asalka ah ama Garsooraha awoodda u leh dacwadda asalka ah ama Garsoorihii markii ugu horreysay laga hor  furay.

QAYBTA LIXAAD
HABKA WILAYADA GARSOORIDDA IYO AWOODDA
Qodobka 26aad
Habka Wilayada Garsooridda Iyo Awoodda

Waa u bannaan tahay dhinac kasta oo dacwadda ka mid ah inuu warsado in go’aan laga gaadho arrinta ku saabsan wilaayadda Garsoorayasha iyo awooddaba,haddii ayna Maxkamadda darajada kowaad go’aan ka gaadhin mawduuca dacwadda.
Warsashada waxaa la geynayaa Maxkamadda Sare, ama Maxkamadda Rafcaanka ee awoodda u leh sida wafaqsan qodobka 9aad.haddii ay isku qabtaan awoodda Maxkamadaha Degmooyinka ee Gobolka ama Maxkamad Degmo iyo tan Gobolka.
Waa bannan tahay in laga hor duro Maxkamadda Sare xukunnada ay Maxkamadda Rafcaanku ka so saarto mawduuca isku qabashada Wilaayadda Garsooridda ama awoodda haddii ayna isku qabashadaasi ku sabsaneyn awoodda xagga dalka kaasoo ay Maxkamadda Rafcaanku go’aan kama dambeys ay ka gaareyso.
Qodobka 27aad
Soo Jeedinta Maxkamaddu Leedahay Xagga Isku Qabashada Awoodda
Waa u bannan tahay Maxkamadda dacwadda loogu soo warejiyey Maxkamad kale ee go’aan ka gaartay wilayadda Garsooridda iyo awoodda inay warsato kala saaridda wilayadda ama awoodda.
Qodobka 28aad
Joojinta Qaadista Dacwadda Inta Ay Socoto Iyo Kala Saridda
                                            Wilayadda Garsooridda iyo Awoodda

Duritaanka ku sabsan kala saaridda habka wilayadda garsooridda iyo awoodda wuxuu jojinaaya dacwadda.
Hase yeeshee waa u bannan tahay Maxkamadda inay amarto in la qaato tallabooyin deg-deg ah ee loo bahan yahay.

KA JOOGSASHADA DURIDDA IYO MAS’UULIYADDA
GARSOORAYAASHA
Qodobka 29aad
                              Ka Joogsashada Garsooraha
Waa ku waajib inuu ka joogsado gelidda dacwadda;

1. Haddii u dan gaar ah   ku   leeyahay   dacwadda.

2. Haddii isaga ama Xaaskiisa ama qof qaraabadiisa dhinacyada ka mid ah uu leyahay midkood ama qarennada xiriir qaraabannimo oo gaaraya darajada afraad.
3. Haddii ay ka dhexeyso isaga ama qof ka mid qoyskiisa iyo dhinacyada midkood ama qarennada colaad 
4. Adag ama xiriir deyn ama amaah.

5. Haddii talo ama ra’yi uu u arkay isagoo gudanaaya shaqadiisa Garsooridda ah.
6. Haddii u ahaa wali [tutore] ama shaqo bixiye ama maamule dhinacyada midkood.
Waxaa kale oo uu dacwadda ka joogsanayaa mar kasta oo ay jiraan sababo culus oo keenaya joogsashada.

Qodobka 30aad
Duridda Garsooraha

Haddii la helo waxyaabaha lagu shegay qodobka hore waa u banaan tahay dhinac kasta inuu duro Garsooraha isagoo u qoraaya arji Guddoomiyaha Maxkamadda kuna caddeeynayaa asbaabaha duridda iyo siyaabaha sugidda.
Arjiga duridda Garsooraha wuxuu joojinayaa wadidda dacwadda.
Qodobka 31aad
Maxkamadda Awoodda U Leh Go’aan Ka Gaaridda Duridda
Haddii Guddomiyaha Maxkamadda arjiga duridda loo soo qortay uuna awoodi Karin in uu go’aan ka gaadho duridda, ama isagaba loo soo jediyey duridda, waxaa arjiga duridda loo dirayaa Maxkamadda ka sarreysa xagga darajada
Qodobka 32aad
Talaabooyinka Ku Saabsan Ogolaashaha Duridda
Haddii Maxkamaddu oggolaato duridda, waxay haddana go’aankeeda ku saabsan oggolanshaha ku qabaneysaa Garsooraha wajibkiisa ay tahay inuu beddelo kii la duray
Qodobka 33aad
Mas’uuliyadda Garsooraha Ee Madaniga Ah
Waa bannan tahay in la dacweeyo Garsooraha xagga Madaniga:
1. Haddii uu khiyaamo ama isdhaafin, ama laaluusha ku sameeyo shaqadiisa.
2. Haddii u diido ama ka tago ama gadaal uu ugu dhigo shaqo ka mid ah shaqooyonkiisa sabab aan la garwaaqsan Karin daradeed.

Qodobka 34aad
Oggolaashaha Xoghayaha Dawladda

Ma bannaana in dacwad lagu oogo nin Garsoore ah haddii uusan ka hore oggolaan xoghayaha dowladda ee Wasaaradda Garsoorka iyo Arrimaha Diinta.
MADAXA LABAAD
KAALIYAASHA IYO GAARSIIYAYAASHA

Qodobka 35 aad
Hawsha Kaaliyaha
Wuxuu Kaaliyuhu qoraya wax allaale wixii tallabooyin ah ee uu qaadayo Garsooruhu ama isagu ama dhinacyadu goor kasta iyo qaabab kasta oo xeerku caddeynayo, wuxuuna ka gargaarayaa Garsooraha diyaarinta qoraalka dacwadda.
Waxuu kaliyuhu saxiixayaa warqadaha Garsooruhu saxiiyaxo, Wuxuu kaloo ku kacayaa wax allaale wixii awooda ah ee xeerku si cad u siinaya.

Qodobka 36 aad
Hawsha Gaarsiiyaha

 Gaarsiiyuhu wuxuu ka kaalmaynayaa Garsooraha xagga fadhiga Maxkamadda, wuxuu fulinaya awamiirta Garsooraha, wuxuna ku kacayaa gaarsiinta waraqaha iyo dhammaan wixii mas’uuliyad ah ee xeerku amrayo
Qodobka 37aad
Mas’ uuliyadda Kaaliyayaasha iyo Gaarsiyaasha
Waa la dacweynayaa kaaliyayaasha iyo Gaarsiyaasha madani ahaan:

1.  Haddii ay diidaan, ama ka tagaan ama gadaal u dhigaan gudashada waajibaadkooda.
2.  Haddii  ay  ku  kacaan  tallaabo  baadil  ak kas  ahaan  ama  si  gef  culus  ah. 

MADAXA SADDEXAAD KHABIIRKA TIKNIKADA AH IYO ILAALIYA IYO KAALIYAYAASHA GARSOORAHA
Qodobka 38 aad
Khabiirka Teknikada ah

Waa  u  bannaan  tahay  Garsooraha  marka  loo  baahdo  in  uu kaalmayso  hal  ama  ka  badan  oo  khubano  ah  oo  leh  khibrad  teknika  ah  oo  gaaar  ah.
Qodobka 39 aad
Tallaabooyinka uu qaadaya khabiirku
Wuxuu  ku  kacayaa  khabiirku  baaritaanka  looga  baahdo,  ra’yi  buuna  ka dhiibanayaa  wuxuuna  u  gudbinayaa  Garsooraha  macluumaadka  uu  ku  gaaro  khibradiisa  gaarka  ah.
Qodobka 40 aad
Waajibaadka Khabiirka Iyo Durintaankiisa
Waa  ku  waajib  khabiir  lagu  doortay  khibradda  gaarka  ah inuu  guto  waajibaadkiisa  haddii aan  la helin  asbaab  caqliga  gasha  oo  taas  ka  horjoogsanaysa.
Waa  u  bannaan  tahay  dhinacyada  dacwadda  inay  ku  duraan  khabiirka  teknikada  ah  asbaabta  ku  soo aroortay  qodobka 29.
Waxaa durintanka khabiirka go’aan ka gaaraya Garsooraha magacaabay
Qodobka 41 aad
Mas’uuliyaasha Khabiirka

Waa  la  warsanayaa  khabiirka  khasaarooyinka  uu u soo  jiido  dhinacyadda  kas  ahaan  ama  gef  culus  ah.
Markaasna  iyadoo  lagu  waajibinayo  in  uu  bixiyo  magdhow,  haddana  waxaa  u  bannaan  Grsoorihii  magacaabay  in  uu saaro  ciqaab  ganaax  ah.

Qodobka 42 aad
Ilaaliyaha
Waxaa  loo  xilsaarayaa  ilaalinta  iyo  maamulidda  xoolaha  la  qabto  (Sequestrato)  ama  Maxkamadii  amaratay  in  la  hayo  ilaaliye  uu  magacabayo  Garsooruhu,  wuxuu  u  goynayaa  Abaalgudkuu  mutaysan  lahaa.
Waana  suurtoobi  kartaa  in  uu  ilaaliyuhu  noqdo  dhinacyada  midkood  ama  dad kale.
Qodobka 43aad
Beddelaadda Illaaliyaha

Waa  u  bannaan  tahay  Gorsooraha  goor  kasta  in  uu  beddelo Illaaliyaha  markii  uu  warsado  dhinacayada  midkood  ama  markuu  isagu  doono.

Qodobka 44 aad
Mas’uuliyadda Illaaliyaha

 Waxaa  ku  waajib  ah  ilaaliyaha  in  uu  magdhow  ka  dhiibo  dhibaatooyinka  uuu  qeysto  haddii  uusan  waajibkiisa  ku gudan  dadaal  iyo  foojignaan  caadi  ah.

Waxaa  kaloo  u  bannaan  Garsoraha  in  uu  ilaaliyaha  lacag  ku  ganaaxo.
Qodabka 45 aad
Kaaliyayaasha Kale

Waa  u  bannaan  tahay  Garsooraha ,  Kaaliyaha  iyo  Garsooraha  haddii  loo  baahdo  taas  in  ay  kaalmaystaan  khubaro  ama  turjibaanno  ama  kaaliyayaal  kale.
Waa  u  bannaan  tahay  Garsooraha  had  iyo  jeer  in  uu  kaalmo  weydiisto  Cidammada  Booliska.
BAABKA LABAAD
XEER ILAALINTA GUUD

Qodobka 46 aad
Dacwadaha  madaniga  ah  ee  laga  oogayo  Xafiiska  Xeer  Illaaliyaha Xeer  Illaaliyuhu  wuxuu  oogi  karaa  dacwadda  madaniga  ah  goorarka  Xeerku  caddaynayo.

Qodobka 47 aad

Soo Dhexgelidda Dacwadaha Madaniga Ah ee Xafiiska Xeer Illiyaha Guud

Xafiiska  Xeer  Ilaaliyaha  Guud wuxuu  soo  dhexgeli  karaa  dacwadaha  Madaniga  ah  mararka  uu  caddaynayo  xeerku,  iyo  goor  kasta  oo  kale  ee  ay  u  muuqato  in  ay  taabanayso  danta  guud.
Qodobka 48 aad
Gaarsiinta Xafiiska Xeer Ilaaliyaha Warqadaha Dacwadda
Waxaa waajib ku ah Garsooraha laga hor oogay dacwad ka mid ah dacwadaha lagu tilmaamay qodobka hore in uu gaarsiiyo warqadaha Xafiiska Xeer Ilaaliyaha Guud si ay ugu suurtowdo dhexgeliddu
Qodobka 49 aad

                                 Joogashada Xubinka mid ah Xafiiska Xeer Ilaaliyaha Guud
Waa  u  bannaan  tahay  xubin  ka  mid ah  xafiiska  xeer  ilaaliyaha  guud  in  uu ka  joogsan  ka  qaybgalka  dacwooyinka  madaniga  ah  sabab  ka  mid  asbaabaha  lagu  xusay  Qodobka  29  daraadeed,  hase yeeshee  ma  bannaan duriddiisa.
Qodobka 50 aad
Mas’uuliyadda Xubin Ka Mid Ah Xafiiiska Xeer Ilaaliyaha Guud

Waxaa  lagu  dhaqayaa  Xeer  Ilaaliyaha  Guud  qodobka  ku saabsan  dacweynta  Garsooraha  Madani  ahaan   ee  lagu  xusay Qodobka  33.

BAABKA SAADDEXAAD
MADAXA KOOWAAD
DHINACYADA IYO WAKIILADA
Qodobka 51aad
Dhinacyada iyo Wakiillada Awoodda Dacweynta

Waxaa  wax  dacweyn  kara  dadka  awoodda  u  leh  maamulidda  xaqa  ay  ku  doodayaan.
Uma  bannaan  dadka  aan  awoodda  lahayn  in  ay  wax  dacweeyaan.  haddii  ayna  lahayn  qof  kaalmeeya  ama  wakiil  ka  ah  sida  waafaqsan  qodobbada  nidaaminaya  awoodda.
Dacwadda  ku  saaabsaan  qofka  leh  shakhsiyadda  qaanuuneed waxaa  wadaya  qofka wakiilka  ka  ah  sharci  ahaan.
Qodobka 52aad
Daneeyaha Gaarka ah

Haddii  uusan  lahayn  qofka  aan  dhammayn  ama  qofka  leh  shaksiyad  qaanuuneed  qof  xaq  u  leh  inuu  u  dodo  waxaa  u  bannaan  Garsooraha  in  uu  u  magacaabo  daneeya  gaar  ah  gooraha  degdagga  ah.
Qodobka 53aad
U Doodid Xaqa Dad Kale
Uma  bannaaana  qofka  in  uu  u  dodo naf  ahaantiisa  xaq  dad  kale.

MADAXA LABAAD
QAREENNADA
Qodobka 54 aad
Difaaca
Haddii  dhinacu  leeyahay  qareen  ka  kaalmaynaya  dacwadda  waxaa  waajib  ah  in  uu  leeyahy  qareenku  wakaalad  sidaas  caddaynaysa.
Samaynta  Wakaaladda  waxay  ku  egtahay  hal  darajo  oo  ka  mid  ah  darajooyinka  dacwadda,  mana  u  bannaana  wakiilka  in  uu  ka heshiiyo  ama  ka  noqdo  dacwadda  haddii  aan  si  cad loogu  sheegin  Wakaaladda  wax  ka duwan  sidaas.
Qodobka 55 aad

Wakiillada Dacwadda

           Waa u banana tahay dhinacyada in ay iyagu wataan dacwadahooda Maxkamadda darajada koowaad iyo darajada labaad hortooda iyagoo aan kaalmaysan qareen
Qodobka 56 aad
Awoodaha Qareenka
Waxaa  u  bannaan  Qareenka  Wakaaladda  haysta  in  uu  ku  koco  wax  allaale  wixii  tallaabooyinka  ah  aan  si  cad  xeerku  ku  koobayn  dhinaca.
Goor  kasta  uma  bannaana  Qarennka  in  uu  kaco  shaqo  kee  neysa  in  uu  maamulo  xaq  la  isku  haysto  haddii  uusan  idan  cad  u  haysan  sidaas.
Qodobka 57aad
Ka Noqoshada Ama Ka Tanaasulidda Wakaaladda

Haddii  qareenku  ka  noqdo  ama  ka  tanasulo  wakaaladda  taasi ma  saamaynayso  dhinaca  kale  haddii  aan  qareen kale  beddelin  ama  uusan  isu  taagin  mawakiilka  in  uu isagu  is  difaaco.
Haddii  aan  qareen  kale  la  qaban  ama  uusan  muwakiilku  isu  taagin  in  uu  isagu  is  difaaco  waxaa Garsooraha  waajib  ku  ah  in  uu  ku  camal  falo  qodobbada  ku  sabsan  waajibaadka  dhinacyada  iyo  maqnaashahooda.

Qodobka 58aad
Kaalmeysiga Khabiirka Teknikada Ah
Waa  u  bannaan  tahay  dhinac  kasta  in  uu  kalmeysto  khabiir  teknika  ah  sida  ugu  bannaan  tahay  in  uu  kalmaysto  qareen.
MADAXA SADDEXAAD


 WAAJIBAADKA DHINACYADA IYO QAREENKA
Qodobka 59aad
Waajibaadka Ikhlaaska

Waxaa wajib ku ah dhinacyada iyo qareennadoda in ay dacwadda ku maamulaan si ikhlaas ah.Haddi ayna qareennada iyo dhinacyadu ilaalin waajibkaas ku ah, Garsooraha in uu isagu u gudbiyo madaxda awoodda u leh edbintooda
Qodobka 60 aad
Hadallada aan habooneyn iyo kuwa xumaanta leh
Ma bannaana in la isticmaalo Garsooraha hortiisa hadallo ama qoraal xumaan leh: Haddii la isticmaalana wuxuu awood u leeyahay in uu amro tirtiridda hadalladas.
MADAXA AFRAAD
KHARAJKA DACWADDA IYO MAS’ULIYADDA

DHIBATOOYINKA KA DHASHA
Qodobka 61aad
Culeyska Sugidda Kharajka
Waxaa ku waajib ah dhinac kasta in uu dusha u dhigto kharajka tallaabooyinka  uu ku kaco ama uu warsado,waana in uu dedejiya kharajka tallabooyinka kale eel agama marmaanka u ah ee uu amrayo xeerka ama garsooruhu in la dedejiyo.
Qodobka 62aad
Go’aanka Kharajka
Garsooruhu isla xukunka uu ku dhammaynayo dacwadda ayuu ku xukumayaa dhinaca aan ku guuleysan in uu soo celiyo kharajka dhinaca kale, wuxuuna xaddidayaa intay tahay iyadu ay la socoto xushmada Qareennimada.
Qodobka 63 aad
Kharajka Xad Dhaafka Ah Iyo Isku Gudidda
Waa u bannaan Garsooraha markuu xukumaayo kharajka sida loogu soo sheegay qodobka hore in uu ka leexdo kharajka xad gudubka ama dheeradka ah
Waa u bannan tahay Garsooraha inuu ka dhigo kharajka isku guddid dhammantiis ama qaarkiis haddii labada dhinac ku hoogaan dacwadda ama la helo asbaab kale oo la gareysan karo
Haddii dacwaddu ku dhammaato heeshiisiin labada dhinac, kharajka dhexdooda yaal waa la isku gudayaa
Qodobka 64 aad
Kharajka fulinta

Waxaa qaadaya kharajka ka soo gaara deynlaha fulinta dacwadda daradeed deynqabaha lagu fulinayo
Haddii ay sugnaato in dhinaca aan ku guleysan dacwadda uu ku kacay mamuul ama isku taagid qaadidda dacwadda si niyo xumo ah,gef culus ah waxaana bannan Garsooraha in uu ku xukumo markuu warsado dhinaca kale magdhow dhibatadu keenay daradeed isago ku xaddidaya xukunka intuu le’egyahay magdhowgu.
Qodobka 65 aad

Mas’uuliyadda la adkeeyey

Haddii ay sugnaato in dhinaca aan ku guuleysan dacwadda uu ku kacay maamul ama isku taagid qaacidda dacwadda _______ Xumo ah. Gef culus ah waxaa u bannaan Garsooraha in uu ku xukumo markuu warsado dhinaca kale magdhow dhibaataduu keenay darted isagoo ku xaddidaya xukunka intuu la’egyahay magdhowga
Qodobka 66aad
Kharajka marka dad badan wax lagu xukumay
Haddii ay hal ka badan yihiin kuwa aan ku guuleysan dacwadda waxaa wajib ku ah Garsooraha in uu ku xukumo kharajka mid walba inta dantiisa ka le’eg tahay dacwadda.Haddii Garsooruhu u kala saarin dadka wax lagu xukumay kharajka waxaa loogu qaybinayaa si is le’eg.
Qodobka 67aad
Damanaadda Kharajka
Waxaa u bannaan Garsooraha markuu warsado dacweysanuhu in uu amro in uu keeno dacwooduhu damiin ku filan in uu soo celiyo kharajka haddii laga cabsi qabo in ayna suuroobi Karin in la gudo

BAABKA AFRAAD

OOGIDDA DACAWADDA
Qodobka 68aad
Xaqa oogidda dacwadda iyo danta dacwaddu

 Waxaa ku wajib ah qofka ku doodaya xaq in uu dacwadda ka oogo Maxkamadda awood u leh hoorteeda.Waxaa laga marmaan ah in dani ku jirto oogidda dacwadda iyo iska celinteeda.
Qodobka 69aad
Mabda’a horkenidda dhinacyadda

Wixii ka baxsan habka qaadista dacwadaha maqnanshaha, uma banana Garsooraha in uu go’aan ka gaaro dacwo kasta oo loo keeno haddii uusan uga yeerin uusan imaan
Qodobka 70aad
Soo dhexgelinta waajibka ah
Haddii ay lagama maarmaan tahay in xukunku ku soo baxo dhinacyo badan waxaa waajib ah in dhammantood looga yeero Maxkamadda
Haddii aan loo yeerininna waxay amraysaa Maxkamaddu in la soo dhexgeliyo dhinacyada maqan dacwadda iyadoo loo qabanaayo waqti go’an
Qodobka 71aad
Soo Dhexgelidda Ikhtiyaarka Ah
Waxaa u bannan qof kasta oo ku doodaya xaq in uu soo dhexgalo dacwadda ka dhex socota dhinacyo kale.Sida kale waxaa u bannan in uu ka mid ah la safto si uu u difaco dantiisa gaar ahaneed.
Qodobka 72 aad
Soo Dhexgelidda Dhinac Warsado
Waxaa u bannaandhinaca in uu soo dhexgeliyo dacwadda qofkii uu u rumeysan yahay in uu lug ku leyahay sababta dacwadda ama sheganaya in uu yahay dammiin 
Qodobka 73 aad
Soo Dhexgelidda Maxkamaddu Amarto
Waa u bannan tahay Garsooruhu in u amro in uu soo dhexgeliyo qofkii lug ku leh sabaabta dacwadda, goorkasta iyo daraja kasta ee dacwaddu socoto.

Qodobka 74 aad
Waqtiga Soo Dhexgelidda
Dhexgelidda ha ahaato ikhtiyaar ama warsasho dhinacyada midkood ah waxaay ku eg tahay darajada kowaad ama tan racfaanka sida waafaqsan qodobka234.
Qodobka 75 aad
Ka Saaridda Dhinaca La Damiintay
Waa bannaan tahay in dacwadda laga saaro qofka la damiintay haddii uu yimaado kan wax damiintay, uuna oggolaado in uu isago la wareego dacwadda, dhinaca kale uusan sidaas ka hor imaan.

Qodobka 76 aad
Iskadhaxalka Dacwadda
Haddii xaqa la isku haysto dacwadda dhexdeeda uu ugu guuro qof kale sabab aan geeri, ahayn dacwadda wey soconaysaa dhinacyada asalka ah.
Haddii sababta guuritaanka xaqa ay tahay geeri darted dadka dhaxlaaya ayey dacwadda u soconeysa ama iyaga ayey ku soconaysaa.

BAABKA SHANAAD
AWOODAHA GARSOORAHA
Qodobka 77 aad
Is waafijinta waxaa la weydiinayo iyo lagu dhawaaqayo
Garsooruhu waa inuu ka jawaabaa dalabaadka dacwadda oo dhan, mana ahaa inuu xududdedda dhaafo. Hase yeeshee waxaa u bannan  inuu go’aan ka gadho arrimo ayna dhinacyadu soo jediin haddii danta guud sida keento.
Qodobka 78 aad
Xukun Raacsan Qaynuunka Iyo Caddaalada Guud
Markuu ku dhawaaqayo xukunka, Garsooruhu waa inuu racaa sharciyada dowladda Haddii kuwaasna u waayo waa inuu racaa mabadiida Dinta Islaamka, haddii kuwaasna uu waayo waa inuu racaa mabaadi’ida caddaladda isticmaciga ama caddaladda guud.
Qodobka 79 aad
La Soo Bixidda Sugidda
Garsooraha waa inuu go’aanka sal uga dhigaa caddeynta ay soo bandhiiggan dhinacyada.Haddise ay noqoto lagama marmaan, waa u bannan tahay inuu raadiyo caddeyn kasta oo waxtar u leh soo saaridda go’aanka.
Qodobka 80 aad
Qiimeynta Sugidda
Haddii uuna sharcigu sheegin si kale Garsooraha waxaa waajib ku ah inuu u qiimeeyo sugidda si taxaddar ku jiro.Waxaa u bannan inuu sugidda kala soo baxo weydiinta furan ee loo j eediyey dhinacyada barista qofka ama wax Allale wixii ah xaqiijin
Qodobka 81aad
Faafiinta Xukunka
Haddii faafiinta xukunka ay waxtar u leedahay kabidda dhibka.
Garsooraha waxaa u bannan in uu amro in xukunka lagu faafiyo wargeysiyada ama sidii kale ee wax loo faafiyo.
BAABKA LIXAAD
MADAXA KOOWAAD
TILLAABOOYINKA DACWADDA
QAYBTA KOWAAD
QAABKA TALLAABOOYINKA
Qodobka 82 aad
Ku xiritaan la’aanta qaabka

Haddii sharciga si kale uusan sheegin, tillabooyinka dacwadda waxaa loo sameyn kara qaabka ku habboon ee lagu gaari karo danta laga leeyahay.
Qodobka 83 aad
Isticmaalka Afka Somaliga Ah
Afka lagu isticmaalayo tillaabooyinka dacwadda oo dhan waa af soomaaliga Garsooraha waxaa u banan inuu magacaabo turjubaan mararka loo baahdo.
Qodobka 84 aad
Weydiinta Lo Jeedinayo Dhagoolka Ama Hadallaawaha
Haddii ay waajib tahay in la dhegeysto qof dhagoola ah hadallaawa ah labadaba ah waxaa bannan in weydiinta iyo jawabeheeda lagu sameeyo qoraal ama uu ka tarjuubaano qof awood u leh af garashada dadka nocaas ah.
Qodobka 85 aad
Waxyabaha Laga Helo Tallaabooyinka Dacwadda Iyo Saxiixa Dhinacyada
Waxaa wajib ah in laga helo warqadaha dacwad furidda tilmaanta Maxkamadda ay u jeedaan, dhinacyada, mawduuca dacwadda, asbaabteeda iyo dalabadka kama dambeysta ah

waxaana waajib ah inuu saxiixo dhinaca ama qareenku wakiilka ah.
Qodobka 86 aad
Qoraalka Dacwadda

Waxyaabaha loo baahan yahay in laga helo qoraalka dacwadda waa in lagu tilmaama dadka ka soo qayb galay, meesha iyo waqtiga lagu sameeyey warqadaha iyo dhammaan tillaaboyinka la qaaday
Qoraalka dacwadda waa inay wada saxiixan Kaliyaha iyo Garsooraha,haddii kale wuxuu noqonayaa wax kama jiraan.
QEYBTA LABAAD
FADHIGA
Qodobka 87 aad
Maamuulka Qaadidda Dacwadda
Dacwadda qaadiddeeda waxaa maamuulaya Garsooraha Madaxa ka ah Hay’adda garsooridda kaasoo mas’uul ka ah habsamidda fadhiga iyo nidaamkiisa.
Qodobka 88aad
Fadhiga Furan
 Fadhigu furan waa inuu furnaada haddii kale waa waxba kama jiraan ,hase yeeshee waxaa Garsooraha u bannan inuu amro in fadhigu ahaado qarsoodi, haddii ay jiraan asbaabo xagga nabadgeliyada ,nidamka guud ama anshax-wanagga.
Qodobka 89aad
Waajibaadka Qofka Ka Qeyb Galayaa Ama Dhegeysanaya Fadhiga
Qofka ka qeyb galaya fadhiga waa inuu dhawra aadaabta wanagsan ,mana haysan karo hub ama ul.  
Qodobka 90 aad
Diyaarinta Qoraalka Dacwadda
       Fadhi kasta waa in loo sameeyaa qoraal dacwadeed.
QAYBTA SADDEXAAD
XUKUNKA
Qodobka 91aad
Qaabka Tillabooyinka Guud Ahaan
 
Haddii sharcigu si kale uusan amrin, tillaabooyinka garsooraha waxay lahaan karaan qaab Alla qaabkii ku habboon ee lagu gaari karo danta laga leeyahay.

Qodobka 92 aad
Ku Dhawaqidda Xukunka Iyo Waxyaabaha Laga Helayo
Xukunnada waxay ku soo baxayaan magca dadweynaha Soomaaliyeed, waana laga helaa:
1.  Magaca Jamhuriyadda Dimoqraadiga Soomliya.

2.  Tilmaanta Maxkamadda.

3.  Tilmaanta dhinacyada iyo qareennadooda.

4.  Dalabaadka gabagabeynta ee dhinacyada.

5.  Qaadidda dacwadda oo gaaban iyo sababaha xukunka.
6.  Go’aanka,taariikhda iyo saxiixa garsooraha iyo Kaaliyaha.

Haddii mid ka mid ah Garsoorayaasha ka qayb galay Maxkamadda ay u suurtoobi weydo inuu saxiixo xukunka, geeri darted,ama sabab kale oo ka hor joogsatay awgeed,waxaa lagu kaaftoomaaya saxiixa xubnaha kale,ayadoo la xusaayo sababta ka hor joogsatay saxiixa kii maqan.
Qodobka 93aad
Fafiinta Xukunka Iyo Gaarsiintiisa
 
Xukunka waxaa lagu faafinaayaa ayado la dhigo Xafiiska Kaaliyaha,Kaliyaha wuxuu caddeynayaa kenidda xukunka,wuxuuna gaarsiinaayaa dhinacyada ka qeyb galay dacwadda. 
QAYBTA AFRAAD
GARSIIN

Qodobka 94aad
Ogeysiin (Comunicazione)
Waxaa sameynaaya Kaliyaha,isagoo siinaya warqad qofka garsiinta ay u socoto,kasoo laga reebayo nuqul laga saxiixay ama waxaa lagu diirayaa Boosto rakomandaatada ah laga saxiixay ama waxaa lagu dhiibayaa gaarsiyaha Maxkamadda.
Qodobka  95aad
Gaarsiinta (Notifiche)
Waxaa sameynaaya gaarsiiyaha isagoo u dhiibaya qofka gaarsiint ay u socoto garsiinta nuqul la mid ka asalka ah ee dokumentiga la gaarsiinayo.

Qodobka 96aad
Gaarsiinta Gacan Ka Saaridda Ah
 
Gaarsiiyuhu isagoo fulinayaa Gaarsiinta waa inuu nuqulka lagu xusay Qodobka hore,gacanta ka saara qofka ay u socoto Gaarsiintu meel kasta ha joogeeHaddii diido qofka ay u socoto garsiinta in uu qaato nuqulka,garsiiyuhu wuxuu taas ku caddeynayaa warqadda garsiinta,waxaana loo qadanayaa in garsiintii la fuliyey.
Qodobka 97aad
Ku Gaarsiinta Meesha Degganansha, Guriga Ama Neeganshaha
 
Haddii la waayo  qofka gaarsiintu u socto ,bannaan in loo dhiibo nuqulka warqadaha garsiinta qof ka mid ah Qoyskiisa ama qof kula nool guriga ama Xafiiska kala shaqeeya.Waxana  shardi ah in qofka loo dhiibaayo sanadkiisu ugu yaraan 15,uusanna ahayn qof garaad la’aantiisu caddahay.
Qodobka 98aad

Ku garsiiinta jidka boostada
Haddii ay suurtoobi waydo fulinta garsiintu sida lagu tilmaamay Qodobbada hore,gaarsiiyuhu wuxuu ku dhajinayaa nuqulka gaarsiinta Looxa ogeysiiska ee Maxkamadda horteeda ee Dacwaddu ka socoto,wuxuuna sidaas ku ogeysinayaa qofka garsiinta ay u socoto Bostada Rakomandatada ah iyadoo  ay la socoto hubsasho helitaan.
Qodobka 99aad
Ku gaarsiinta meesha neegaanshaha la doortay

 
Haddii qofkuu doorto meel negansha u ah sida waafaaqsan Xeerka Madaniga waa bannan tahay in lagu gaarsiyo halkaas Neganshaha u ah.
Qodobka 100aad
Garsiinta Qofka Aan Degganeyn Guri Iyo Negaanshaha Aan Ku Laheyn Jamhuuriyadda

Haddii qofka gaarsiintu u socoto uusan deggeneyn ama ku negayn Dalka Soomaliya,uusanna ku lahayn Wakiil waxxaa lagu gaarsiinayaa in lagu dhejiyo  Nuqul ka mid ah waraqaha gaarsiinta looxa ogeysiiska Maxkamadda hoorteeda dacwaddu ka socoto nuqul kalana waxaa logu dirayaa Bostada Rakomandatada ah.Waxaa loo dhiibayaa Nuqul saddexad Xeer Ilaliyaha Guud kaasoo ay wajib ku tahay in uu u diro qofka Gaarsiintu u socoto isagoo marsiinayaa Jidka Wasaradda Arrimaha Dibedda iyo Jidka Diblomaasiyada.
Qodobka 101aad
Gaarsiinta Qofka Degmadiisa Iyo Gurigiisa Aan La Aqoon
 
Haddii aan la aqoon qofka gaarsiintu u socoto meeshii degmadiisa ama gurigiisa ugu dambeysay gaarsiintu waxay ku sugnaanaysaa iyadoo lagu dhejiyo Maxkamadda horteeda ay dacwaddu ka socoto,Nuqul ka mid ah Dokumentiga Garsiinta nuqul kalena waxaa loo dhiibayaa Xeer- Ilaliyaha Guud ,Xaaladaha lagu xusay qodobkaan iyo qodobka horeba gaarsiintu waxaa loo qadanayaa inay ku dhammaneyso malinta 30aad,laga billaabo markii la dhammayey [Formalitada]Shurudaha la doonaayo.
Haddii garsiinta lagu sameeyo sida wafaqsan qodobkan iyo kii ka horreyey ,waxaa loo qadanayaa in gaarsiinta la fuliyey maalinta 30aad laga billaabo markii la dhammeyey,tillabooyinka loo baahan yahay.
Qodobka 102aad
Gaarsiinta U Jeedda Maamulka Dawladda

Gaarsiinta u jeedda maamulka dawladda,waxaa la geynayaa Xafiiska Garyaqaanka Guud ee Dawladda, haddii ayna jirin qodobbo gaar ah.
Qodobka 103aad
Gaarsiinta Qofka Shakhsiyad Qanuuneed Leh (Persone Giuridiche)
Gaarsiinta qofka shakhsiyad qanuun leh waxaa la geynayaa Xafiiskiisa iyadoo loo dhiibayo qofka Wakilka u ah ama qof kasta oo Xafiiskaas ka shaqeeyaa.
Qodobka 104aad
Gaarsiinta Askarta Ka Tirsan Cidammada Qalabka Sida

Haddii Gaarsiintu ay u socoto askari shaqa haya ,ayna suurtobaynin in isagu gacanta laga saaro,garsiinta waxaa loo dirayaa Xeer Ilaliyaha Guud,kaasoo ay wajib ku tahay inuu u diro Taliyaha Ururka uu ka mid yahay Askarigaasi.
Qodobka 105aad
Waqtiga Fulinta Gaarsiinta

Gaarsiinta gacan ka saarka ah, waxaa loo sameyn karaa oo keli ah: Sacadaha u dhexeeya 7 Subaxnimo iyo 7 fiidnimo.
Qodobka 106aad
Caddaynta Gaarsiinta

 
Gaarsiiyaha Maxkamadda wuxuu dhammadka dokumentiga asalka ah iyo nuqulka gaarsiinta ku caddeynayaa inuu fuliyey gaarsiinta isagoo dhigaya qoraal tariikh leh,hoostana ka saxiixan.
      Qoraalka waa in loogu tilmaama si cad qofka loo dhiibay gaarsiinta iyo magaca qofka wax la gaarsiinayo.
Qodobka 107aad
Gaarsiinta Jidka Boostada

Marka Gaarsiinta lagu sameeyo jidka Boostada Rekomandatada ah,qoraalka waa in lagu dhiiga asalka dokumentiga asalka ah.

Qodobka 108aad
Ku gaarsiinta ogeysisiyada guud ama jidadka kale
Haddii ay jiraan dhibatooyin hor istaagaya Gaarsiinta sababto ah inay badan yihiin dadka gaarsiintu u socoto ,ama ay u bahan tahay deg-deg aad ahama asbaab kale oo la garwaaqsan karo,waxaa u bannan Garsooraha inuu amro in lagu sameeyo Garsiinta Jidad ka duwaan kuwa lagu caddeyey qodobbada hore.
MADAXA LABAAD
MUDDOYINKA
Qodobka 109aad
Mummoyinka Sharciga iyo Maxkamamadaha

Sharciga ama Gaarsooraha ayaa goynaya muddoyinka lagu qaadanayo tallaboyinka haddii uusan jirin qodob gaar ahaaneed oo ka mid xeerka.
Waxaa lo qaadanayaa inay muddoyinku caadi yihiin hadii uusan Xeerku ku caddayn inay khasab yihiin.
Waa bannan tahay in la dheereyo muddoyinka cadiga ah,hase yeeshe ma banana in la dheereeyo kuwa khasabka ah,xata haddii ay isku racaan dhinacyada.            
Qodobka110aad
Xisaabidda Muddoyinka
Haddii muddadu ku xisaaban tahay maalmo iyo sacado la tiirin mayo malinta ama saacadda muddadu ka billaabato.
Muddoyinka ku xaddidan bilaha ama sanooyinka waxaa lagu xisaabaya kalandariyaha caadiga ah.
Maalmaha ciidda ahi waxay ka tirsan yihiin muddada. 

Maalinta muddada ugu dambeysa haddii ay noqoto fasax waxaa loo dheeraynayaa maalinta shaqada ee ka dambeysa fasaxa.

MADAXA SADDEXAAD
BURRINTA TALLABOOYINKA
Qodobka 111aad
Ku dhawaaqidda burrinta
Laguma dhawaaqi karo dhowrid la’aanta qaabka daraadeed,haddii uusan xeerka si cad u sheegin wax taas ka dawaan.
Hase yeeshee,waa bannan tahay ku dhawaaqidda burrinta haddii la waayo shardi ka mid shuruudaha qaabka oo lagama maarmaan u ah gaaridda danta laga leyahay  tillaabada.
Haddise la gaaro danta laga leyahay tallaabada marna ma bannaana in lagu dhawaqo burrinta tillabada.
Qodobka 112aad
Ku Doodidda Duridda Iyo Saxiddeeda
Ma bannaana ku dhawaaqidda hurrinta uusan dhinac ku doodin, haddii uuna sharcigu u oggolayn Maxkamadda inay ku dhawaaqdo burrinta.
Waxna ku doodi kara burritanka qofka dantu ugu jirto oo keliya.
Burritaanka kuma uu doodi karo qofka sababay ama ka tanaasulay.

Qodobka 113aad
Burrintaanka ku saabsan dhismaha Maxkamadda
Iyo ka qaybgalka Xeer Ilaaliyaha

Ma bannaan saxidda burrintaanka ku saabsan dhismaha Maxkamadda iyo ka qaybgalka Xafiiska Xeer-Ilaaliyaha, waxaana Maxkamadda waajib ku ah inay ayadu soo jeediso.
Qodobka 114aad
Ballaarinta burrintaanka

Haddii la caddeeyo burrintaanka tillaabo, waxaa dhalanaya inay buraan tillaabooyinka ka dib la qaadanayo ee la xiriira tillaabada la burriyey.
Qodobka 115aad
Burrinta Garsiinta

Gaarsiinta wax kama jiraan haddii ay jirto garasho la’aan dhan oo ku saabsan qofka gaarsiinta u socoto, ama taariikhda.
Qodobka 116aad
Cusboonaynsiinta warqadda la burriyey

Garsooraha ku dhawaaqa burrinta waa inuu amraa haddii ay suurtowdo cusboonaynta warqadaha la burriyey.

Isla go’aankaas garsooruhu wuxuu kor saaraya qofka mas’uulka ka ah burrintaanka kharajka cusboonaynta warqadaha.

BUUGGA LABAAD
OOGIDDA DACWADDA
QAADISTA DACWADAHA DARAJADA KOOWAAD
MADAXA KOOWAAD
OOGIDDA DACWADA
ARJIGA DACWADDA IYO U YEERIDDA
Qodobka 117aad
Sida Loo Oogayo Dacwadaa

Dacwadda waxaa lagu furayaa Arji u yeelid ah oo la geynayo Maxkamadda darajada koowaad ee awood u leh, taasoo u qabanaysa dhanacyada fadhi ay isugu yimaadaan, amraysana in lagaarsiiyo iyadoo tixgelinaysa meesha ay waajibka tahay in lagu fuliyo gaarsiinta.

     
Waxaa waajib ku ah dhinacyada in ay yimaadaan fadhiga ugu horreeya taasoo Garsooruhu isku deyayo in uu heshiis ku dhammeeyo dacwadda.

Haddii dhinacyada midna ka imaan fadhiga hore, amase uusan imaan dacwoodaha, dacweysanuhuna uusan weydiisan in dacwadda hore loo wado, xataa isagoo maqan (Dacwoodaha) dacwadda wey dhacaysaa.

Haddii uu maqnaado dacweysanaha, Garsooraha isagoo qiimeynaya joogistiisa, wuxuu amri karayaa in loo keeno Maxkamadda.

Qodobka 118aad
Xukunka Caddaaladda Ku Dhisan (Secondo Equita)
Haddii dacwadda ay ku saabsan tahay xuquuq laga tanasuli karo dhinacyada waxaa u bannaan inay ku hashiiyaan in xukunka Garsooruhu ku dhisnaado Caddaaladda.
Qodobka 119aad
Waxyaabaha la doonayo in laga helo arjiga dacwadda

Arjiga dacwadda ee lagu xusay Qodobka 117 waa in laga helaa waxyaabaha:

1. Tilmaaha Maxkamadda horteeda dacwadda la geeyay.
2. Magaca oo dhan iyo meesha uu deggan yahay Dacwuudaha, magaca oo dhan iyo meesha oo dagan yahay Dacweysanuhu iyo dadka iyaga ku kaalmaynaya Maxkamadda horteeda.
3. Haddii dacwoodaha ama dacweysanaha uu yahay qof leh shaqsiad Qaanuuneed (xeereed) dacwadda waa inay koobtaa magaceeda iyo tilmaanta xubinta ama xafiiska ka qaba wakaalo.
4. Xaddidaad dulucda Dacwadda.
5.  In la sheego falka iyo mabaadi’da Xeerka saldhigga u ah dacwadda oo ay la socdaan gebengebaynta Dacwadda.
6. Tilmaanta qodobka sugidda ee uu dacwooduhu doonayo inuu ku isticmaalo iyo Dukunmentooyinka uu soo Dacwadda.
7. Magaca wakiilka iyo tilmaanta Wakaaladda, haddii wakaalasho ay jirto.
8. Tilmaanta Taariikhda fadhiga ee Garsooruhu uu u qabtay imantinka dhinacyada, marka ugu horeysa iyo wacidda dacweysanaha in uu yimaado fadhiga loo soo tilmaamay.  Asalka dacwadda ee ay la socdaan waxyaalaha la soo sheegay waa in uu dacwooduhu gaarsiiyaa dacweysanaha.

Qodobka 120 aad
Ku dhigidda dacwadda diiwaanka Guud, furrida galka xafiiska

iyo dhex gelinta xasuusinta dhigidda galka

Markuu helo dacwadda lagu soo sheegay Qodobka aan soo marnay Kaaliyaha Maxkamadda ee hortaada dacwaddu taal, wuxuu dacwadda ku qorayaa diiwaanka Guud, wuxuuna furayaa galka Xafiiska isagoo ku dhexridaya xusuus qoridda diiwaanka iyo nuqul ka mid ah arjiga dacwadda. 
Galka xafiiska markaas wixii ka dambeeya waxaa lagu ridayaa warqadaha dhammaantooda, hawshaasna waxay saran Kaaliyaha.
Qodobka 121aad
Muddada Imaantinka

     
Taariikhda gaarsiinta u yeeridda iyo imaantinka, waa inay u dhexeeyaan ugu yaraan muddooyinka soo socda:

15 Beri,  haddii meesha gaarsiinta ay ku taalo inta Maxkamadd awoodda u leedahay.
 30 Beri, haddii meesha gaarsinta laga helo meel ka baxsan awoodda Maxkamadda, laakiinse gobolkaas ayna ka baxsanayn.

40 Beri, haddii meesha gaarsiinta ay ka baxsan tahay Gobolka.
 80 Beri, haddii meesha gaarsiintulaga helo dhul shisheeye ah oo aan ka baxsanayn Qaarada Afrika.
160 Beri, haddii meesha gaarsiintu ay tahay Qaradaha kale. Garsooraha dacwadda ay hor taal waxaa u bannaan haddii sidaas uu weydiiyo dacwoodaha ayna jiraan sababo gaar ah ee keenaya degdeg inuu ku gaabiyo Dekereeto sababaysan ilaa saddex meelood meel muddooyina kor lagu soo sheegay.

Qodobka 122aad
Burrinta Arjiga Dacwadda

Arjiga dacwadda waa baaba’a haddii uu ka maqan yahay ama dhammaan aan la hubin shuruudda lagu xusay Qodobka 119 amase la siiyey muddo ka yar tan lagu tilmaamay Qodobka 12

Baabi’intaas waxaa lagu daaweyn karaa imanshaha dacweysanaha, ayadoo la dhowrayo xuquuqdi uu horay u yeeshay.

Qodobka 123aad
Immanshada dhinacyada

Haddii ay wada yimaadaan Maxkamadda, dacwoodaha iyo dacweysanaha, dacwesanaha hadal ama qoraal ahaan buu u jeedinayaa difaaciise, haddii ay jiraan dacwooyin is hortaag iyo tilmaanta qaladka sugidda ee uu doonayo inuu ku isticmaalo.

Haddii uu doonayo inuu wado qof saddexaad, dacweysanuhu waa inuu caddeeyaa fadhiga ugu horeeya ee Maxkamadda.






Qodobka 124aad



Gaarsiin iyo Ogeysiin Dacwadda Dhexdeeda

Dhismaha Maxkamadda kaddib, dhammaan gaarsiinta iyo ogeysiinita waxaa loo dirayaa wakiilka, dhinaca ama haddii uusan jirin wakiil waxaa loo dirayaa meesha ay dhinacyadu tilmaanteen.






Qodobka 125aad




  Daahidda Imaansha Dhinacyada

Ayadoo ana ku jirin inta lagu sheegay Qodobka 123, Garsooruhu waa siin karaa dhinacyada muddo cusub oo ay iska dhisaan, haddii mid ka mid ah dhinacyada uusan uska dhisin muddo cusub, waxaa lacaddeynayaa inuu maqan yahay, dacwaddiin asagoo maqan ayaa la wadayaa.






Qodobka 126aad


              Lama Beddeli Karo Garsooraha La Magacaabay

Garsooraha loo magacaabay inuu dacwadda galo lama baddeli karo ilaa go’aanka, haddiise wax ka reebaya uu jiro mooyee, ama sabab shaqo culus, ama ay jiraan sababo druid, ka joogsasho ama dacweyn.

MADAXA LABAAD
DIYAARINTA DACWADDA
QAYBTA KOOWAAD
AWOODAHA GARSOORAHA
Qodobka 127aad
Wadidda Dacwadda

Garsooraha wuxuu leeyahay awood buuxda wadiddan dacwadda si ay ugu dhammaato si degdeg ah iyo fuhnaan.
Isagana qabanaya fadhiyada iyo muddooyinka ay dhinacyada waajib ku tahay in ay ku dhammeeyaan warqadaha dacwadda.

Qodobka 128 aad
Qaabka Go’aanadda Garsooraha

Go’aanada Garsooraha heerka diyaarinta Dacwadaha waa inay lahaadaan qaabka amarka (Ordinanza) , haddii lagu dhawaaqo go’aannada fadhiga dhexdiisa waxaa loo qaadanayaa in ay ogyihiin dhincyada jooga.
Haddii dhinacyada qaarkood ayna joogin, ama looga dhawaaqo meel ka baxsa fadhiga, Kaaliyaha Maxkamadda waa inuu siiyaa dhinacada ogeysiis, saddex beri gudohood.

Qodobka 129aad
Waxyaabaha Ka Dhalinaayo Go’aannada Iyo Ka Noqoshada
Maxkamadda markii xukunka ka soo saarayso Dacwadda kuma xirxirmayso go’aanadii soo baxay markii la diyaarinayey, waxaana u bannaan Garsoorihii soo saaray amaradaas in uu wax ka badalo ama ka noqdo.
Ma bannaana in l bedelo amarada sharcigu si cad ah u sheegay in aan la dumikarin ama Maxkamaddu ku soo saartay heshiiska dhinacyada kuna saabsan xuquuq ay ku tasarufi karaan, haddii ayna markaas kadib ku hashiin badelidda ama ka noqoshada.

Qodobka 130aad
Amar Ku Saabsan Ciqaab Lacageed

Ciqaab lacageedka sharcigani sheeayo, wuxuu ku soo baxayaa si amar ama g’oaan ah. Dhinacyadu waxay uga dacwoon karaan amarkaas Garsooraha soo saaray laftiisasaddex beri gudahood.
Garsooraha dacwaddas wuxuu ka gaarayaa cabashada go’aan aan la duri Karin. Amarada lagu xusay qodobkaan waxay leeyihiin xoogga fulinta.

QAYBTA LABAAD
QAADISTA DACWADDA
Qodobka 131aad
Qaabka Dacwo Qaadista

Qaadista dacwadda waxay noqon kartaa af ahaan garsooraha hortiisa. Garsoorahana waxaa u bannaan inuu idmo kala isdhaafsashadaqoraallada asagoo dib u dhigaya qaadista dacwadda.

Qaadisda dacwadda waa in laga sameeyaa qoraal (Verbale) oo la gelinayo weydiinta dhinacyada ee gebengabenta ah yo go’aanada Garsooraha.

Qodobka 132aad
Xaqiijinta Ansaxidda Oogidda Dacwadda

Garsooruhu wuxuu iskiisa u xaqiiqsanayaa, hagaagsanaanta dhismaha dacwadda, haddii loo baahdana wuxuu ka codsanayaa dhinacyada inay hagaajiyaan dhamaystiraanna, Dukumentooyinka ay sugidda u qaddimeen.

Haddii ay u muuqato ceeb ku saabsan wakaalada ama kaalmada wuxuu siin karaa waqti si uu iska oogo qofka leh wakaaladda ama kaalmada, taasoo ayna ku jirin mararku ay dacwadu dhacday.
Qodobka 133aad
Fadhiga Koowaad Ee Qaadista Dacwadda

Fadhiga koowaad ee dacwadda dhinacyada waxaa ugu bannaan inay bedelaan arjiyadooda iyo xujo celintooda (Le Ecezione) iyo gebegebeyntooda.

Garsooraha wuxuu weydiinayaa dhinacyada meelaha caddaynta u baahan, wuxuuna u tilmaamayaa arrimaha uu arkayo in u baahan yihiin falaqayn.

Iyadoo ayna ku jirin waxa lagu gooyay qaybta koowaad ee qodobkaan way bannaan tahay beddelaada arjiyada, xujo celinta iyo weydiisyada gabagabeynta ah xataa dacwadda dhexdeeda haddii aan horey xukun loo dirin.

Qodobka 134aad
Diyaarinta Tillabooyinka Baarista Ee Garsooraha

Garsoorahu fadhiga dhexdiisa ayuu soo saarayaa go’aannada Diyaarinta ee loo baahan yahay, wuxuuna awood u leeyahay in uu taxafudo si uu ugu dhawaaqo fadhiga dibadiisa shan beri ee fadhiga ku xigta dhexdooda.
Qodobka 135aad
Xukun U Diridda Dacwadda

Garsooraha haddii ay la noqoto  Dacwaddu a u bislaatay Go’aan una baahnayn inla keeno qalab sugid ee kale dhinacyada wuxuu ka codsanayaa inay soo qadimaan (Formulare) gebegebeyntii ugu dambeesay, Dacwaddana wuxuu u dirayaa Xukun.

Haddii ay la tahay in loo baahan yahay in la keeno qalab sugid sidaas buu go’aan ku gaarayaa asagoo u qabanayo waqti lagu keeno sugidaas.

QAYBTA SADDEXAAD
DIYAARINTA KU SAABSAN SUGIDDA
Qodobka 136aad
Magacaabidda Khabiirka

Garsooraha mararka ay la noqoto lagama maarmaan inuu ka faa’iidaysto aqoon khabiir, wuuu magacaabayaa hal ama ka badan oo khabiir ah , wuxuuna u qabanayaa fadhiga ay waajibka tahay inay ka qaybgalaan.




Qodobka 137aad
Dhaarinta Khabiirka

Fadhiga loo qabtay ayuu Garsooraha kaddib markuu u digo, una sheego hawsha loogu yeeray inuu guto, una sheego su’aalaha la doonayo inuu ka jawaabo ku dhaarinayaa khabiirka inuu guto si aaminnima ah hawsha loo xil saaray.

Qodobka 138aad
Hawsha Laga Doonayo Khabiirka

Khabiirka wuxuu ka gaybgelayaa fadhiga Garsooruhu u waco, wuxuuna samaynayaa dhammaan barista loo baahan yahay, wuxuu ururinayaa war bixinta dhinacyada, ama dad saddexaad, ugu dambeystii wuxuu keenayaa war bixin dhigan, asagoo caddaynaya ra’yigiisa, kana jawabaya su’aalaha.
Hawshaas khabiirka waxaa joogi kara dhinacyada iyo Qareennadooda iyo khubaradooda.

Qodobka 139aad
Qoraalka Garmaqalka (Processo Verbale)

Dhammaan hawsha khabiirka qabanaya waa in lagu qoraa qoraal ka Garmaqalka (Procceso Verbale).
Qodobka 140aad
Cusboonaynta Baarista Beddelaadda Khabiirka
Haddii ay la habboonnaato Garsooraha waxaa u bannaan goorkasta inuu amro cusbooneynta hawsha uu qabtay khabiirku iyo haddii loo baahdo inuu bedelo khabiirka laftiisa.

Qodobka 141aad
Ka Qaybgalka Fadhiga (Udienza) Iyo Khabiirka Dhinacyada

Dhinacyadu waxay u madax bannaan yihiin inay magacawdaan khabiir u gaar ah ee jooga hawsha khabiirka Maxkamadda, laakiin awood uma laha inay dhex galaan, ama ay la sheekaystaan khabiirka Maxkamadda. Ayadoo ay la socdaan ra’yigooda gabagabeyntiisa, dhinacyada waxay keesan karaan qoraallada iyo warbixinta khabiiradooda. 

Qodobka 142aad
Waqtiga meesha iyo habka aqbalka sugidda 

Haddii maxkamadda la keeno qalab sugid ah, Garsooruhu wuxuu qabanaaya fadhi (Udienza) meesha iyo habka lagu aqbalayo.
Haddii qabalidda (Assunzione) ay ku dhammaan weydo fadhiga loo qabtay waxaa la wadi karaa maalin kale oo dhow.
Qodobka 143aad
Aqbalid ka baxsan Awoodda Maxkamadda ee xaga dalka

Haddii qalabka sugidda ee la doonayo in la aqbalo uu ka baxsan yahay awoodda Maxkamadda ee xaga dalka Garsooraha wuxuu u wakiilan karaa aqbalidda Garsooraha meesha jooga ,ama wuxuu amri karaa in xafiiskiisu tago meesha aqbalidda Amarka wakaaladda gidihiisa wuxuu ka qabanayaa waqtiga dhexdiisa lagu aqbalaayosugidda iyo fadhiga ee dhinacyadu Garsooraha hortiisa ku imaanaayaan si loo wado dacwadda .
Qodobka 144aad
Gorsooraha loo wakiishay Aqbalka sugidda

Garsooraha la wiikadhay ama asagoo ka heysta arji dhinacyada dacwadda ayn khuseyso ama Xafiis ahaanba, wuxuu hore u wadayaa Garsooeka wwkiishay waqtiga loo qabtay gudihiisa, ama markastaba ku hot fadhiga loo qabtay dacwadda in lagu wado.
Qodobka 145aad
Wakaalashada dibidda ee saxkamadda soomaaliyeed

Wakaalashada amxakamadda soomaaliyeed ee ay u direyso yalis shesheeye si loo fuliyo tilaabooyiinka baarista ah, waxaa la marinaayaa jidka dibloomaasiga ah .

Haddii wakaalashadu ku saabsan tahay qaf deggan dibadda , qunsullada ee awoodda leh ayuu Garsooruhu wakiilanayaa.
Qodobka 146aad
Tilaabooyiinka Garsooraha la wakiishay

Garsooraha wada dacwadda ku saabsan sigidda, xataa haddii loo wakiishay, wuxuu soo saarayaa amar ku saabsan dhammaan arimaha ka dhexdhasha dacwadda.
Qodobka 147aad
Joogidaa dhinacyada meesha aqbalidda sugidda
Dhinacyadda waa u bannaan tahay inay naf ahaaantooda u yimaadaan meessha lagu aqbalaayo qalabka sugidda.

Qodobka 148aad
Qoraalka ku saabsan aqbalidda sugidda

Aqbalidda qalabka sugidda waxaa loo dhigayaa qoraal, caddeynta dhinacyada iyo maragta waxaa lagu sameynayaa sida qafka hadlaaya, ka dib markii la sigo tilmaamaha qafka caddeynta bixiyay loona akhriyo ayaa laga saxiixayaa.
Qodobka 149aad
Dhicidda xaqa aqbalidda sugidda

Haddii dhinacyada aynan imaan maalinta loo qabtay si loo bilaabo ama loo wada aqbalidda sugidda, Garsooraha wuxuu caddeynayaa inuu dhacay xaqa aqbalidda sugidda.

Sidaas oo kale ayuu go’aan ka gaarayaa haddiii uu soo weydiisto dhinaca yimid , uuna maqnaado dhinicii soo weydiistay aqbalidda sugidda .
Dhinaca maslaxaada ku leh, waa u bannaan tahay in uu fadhiga ku xiga ku weydiisto ka noqoshada amarka lagi caddeyey dhicidda sugidda, Garsoorahana wuu ka noqon karaa haddii uu garto in maqnaansha ay keentay sababo cul, culus.

Qodobka 150aad
Xiridda Aqbalidda Sugidda
Markii ay dhammaato aqbalidda ama la cddeyo dhiciddeeda sida uu qabo qadobka aan soo dhaafnay ama marka Garsooraha uu qabo inayna faa’ido ku jirin sii waddida aqbalidda sugidda, wuxuu amrayaa xiridda aqbalidda sugidda 
Qodobka 151aad

Amarka Wax Keenidda Ee U Jeedda Dhinacyada Ama Qaf Saddexaad
Garsooraha wuxuu amar ku bixin karaa baarid ama keened shey ay heystaan dhinacyada ama qaf saddexaad, sidoo kale wuxuu amri karaa in la hor keeno Dokumentooyinka loo dhiibay qof sddexaad markii ay u noaoto lagama maaemaan wadidda dacwadda. 

Haddii uu amro wax keenidda Garsooruhu wuxuu qabanayaa waqtiga , meesha iyo habka keenidda .

Qodobka 152 aad

Dhowridda Xuquuqda Qafka Saddexaad
Qafka saddexaad ee amarka lagu siiyay inuu wax keeno , waa u bannaan tahay inuu soo hor taago asagoo ka qayb galaayo dacwadda ka hor waqtiga loo qabtay keenidda .
Qodobka 153aad
Xoogwareeysiga Maamulka Guud
Markii ay noqoto lagama maarmaan Garsooraha waa u bannaan tahay inuu weydiyo maamulka guud war qoraal ah ee ku saabsan warqadaha (atti) iyo dokumentooyiinka ku saabsan maamulka laftiisa.

Qodobka 154
Diiidda qoraalka gaarka ah

Qafkii lidkiisa loogu isticmaalaayo qoraal isaga loo nisbenayo haddii uu doonaayo inuusan aqoonsanin waxaa waajib ku ah inuu si cad u diido qoraalkiisa ama saxiixiisa .

Qodobka 155aad
Aqoonsiga Aan Caddeyn (Tacito) Ee Qoraalka Gaarksa Ah
Qoraalka la hor keenay maxkamadda waxaa loo qaadanayaa mid la aqonsaday haddii dhinac loo nisbeynayo uu maqan yahay (contumace) ama uu yimid hasa yeeshee uusan u diidin si cad fadhiga koowaad ee keenidda .
Qodobka 156aad
Weydiin Xaqiijin
Dhinaca doonayo inuu ka faa’ideeysto qoraal aan ka aqoonsan wuxuu weydiisan karaa xaqiijin asagoo soo jeedinayo qalab sugidda ama tilmaamaya qoraallada lagu isticmaali karo isku dayiddda (comparazione) 
Garsooraha wuxuu amrayaa in la xifdiyo dokumentiga iyo in la keeno (acquisizione) qoraallo kale jiri kara xaga isku eegidda wuxuu amri karaa dhinaca diiday qoraalka inuu qoro yaaris xataa iyada oo uu joogo khabiirka tiknikada ah
Haddii dhinacu diido ama uusan imaanin qoraalku waxaa loo qaadanaayaa mid uu aqoonsaday
Qodobka 157aad
Habka Loo Oogayo Dacwadda Beeninta Ah
Xaalad kasta iyo jaraja ksata ee dacwaddu mareyso waa loo soo jeedin karaa dacwad beenin ah ee la xiriirto dokumento lagu isticmaalay maxkamadda horteed
Qodobka 158aad
Waxyaabaha La Doonayo Im Laga Helo Dacwadda Beeninta Ah
Dacwadda beeninta ah waa in laga helaa, si ayna u noqon dacwaddau baaba tilmaanta xubnaha iyo qalabka sugidda beenta waana inuu soo jeediyaa qaf ahaan dhinaca laftiisu ama wakiilkiisa qaba wakaalasho gaar ah ee oogi kara dacwaddaas.

Qodobka 159aad
Weydiinya U Jeedda Dhinaca Keensaday Qoraalka
Garsooraha laga hor oogay dacwadda beeninta ah wuxuu wey diinaya dhinaca ladka ku tahay, haddii uu ku adkeysto inuu coonaayo inuu ku isticmaalo dokumentiga Garsooruhu wuxuu amrayaa qalabka barista si loo xaqiijiyo.

Xaaladdaas waa waajib inuu ka qeyb galo dacwadda xeer ilaaliyaha guud .

Haddii dhinaca la weydiiyey uu ka tanasulo inuu ka isticmaako dokumentiga ma bannaana marnaba in loogu isticmaalo dokumentigaas dacwad 
Qodobka 160aad
Qabashadda Dokumentiga
Inta aan la billabin xaqiijinta dacwadda beeninta ah garsooraha wuxuu amrayaa in la qabto dokumentiga iyo wax allaale wixii tallaabooyiin ah ee lagama maarmaanka ah si loo sugo helitaanka  dokumentiga dacwadda dhexdeeda.

Qodobka 161aad
Joojinta Dacwadda Laga Dhex Furay Dacwadda Beeninta Ah
Dacwadda laga dhex furay dacwadda beeninta ah waa joogsaneysaa ilaa uu kaso boxo xukun dhammaad ah eek u saabsan dacwadda beeninta ah hasa yeeshee Garsooraha haddii ay la habboonaato ama haddii labada dhinac ay weydiistaan waa uu dhammayn karaa dacwaddii hore (merito) iyo tan beeninta ah isku mar.

Qodobka 162aad
Soo Jeedinta Dacwadda Beeninta Ah Maxkamadda Rafcaanka Ama
 Maxkamadda Sare Horteed
Haddii dacwadda beeninta ah la hor keeno maxkamadda Rafcaanka ama Maxkamadda sare horteed ,  lana dhowray shuruudaha laga sheegay qodobka 158, dacwadda waa in la joojiyaa loona celiyaa Garsoorka darajaa koowad si loo xaqiijiyo beeninta .
Qodobka 163aad
Qirashada Maxkamadda Dhexdeeda
Qirashada maxkamadeedka waxay noqon kartaa mid ikhtiyaar ah ama mid ku timid su’aal .
Qodobka  164 aad
Qirashada Ikhtiyaaka Ah
Qirashada ikhtiyaarka ah waxaa laga heli karaa warqad kasta ee ah kuwa dacwadda oo ay saxiixeen dhinacyada shakhsi ahaan , ama lagu bixiyey waraysi aan rasmi aheeyn kaasoo Garsooraha u amray her kasta iyo jaraja kasta ee dacwadda mareyso.
Qodobka 165aad
Wareysiga Rasmiga Ah
Waydiinta rasmoga ah waa in ay xaddidan tahay qodob-qodobna ahataa ,lama weydiin karo su’aal ka baxsan qodobadda la oggolaaday dhinacyadoo sidaas ku heeshiiya mooyee .

Qodobka 166aad
Jawaab

Dhinaca wax la weydiinayo waa in uu qof ahaan u jawaabaa, asagoon aan isticmaalayn qoraalo hore loo diyaariyey, laakin Garsooraha waa uu u rukhsayn karaa inuu kaalmeysto xusuusin ama qoraallo markii arrrintu sidaas keenayso.

Qodobka 167aad
Diidmada Jawaabta
Haddii dhinaca maqnaado ama uu diido jawabta sabab la’aan waxaa lo qaadan karaa in waxyaabaha la weydiiyey uu oggolaaday.

Qodobka 168aad
Ujeedinta Dhaarta Dacwada Dhammaynta
Dhinac kasta wuxuu u jeedin karaa dhinaca kale dhaar si dacwadda loo gooyo .

Dhaarya waxaa lagu soo jeedin karaa qoraal uu saxiixay dhinaca kana kooban qodobo soocan oo si cad u xaddidan.
Qodobka 169aad
Cilinta dhaarta

Ka hor inta usan caddeynin diyaar inuu u yahay dhaarta dhinaca loo jeediyey wuxuu u celin karaa dhinaca kale iydoo aan laga bixin xudduudeeda.
Qodobka  170aad
Ka noqosho la’aanta dhaarta

Qafkii jeediyey ama celiyey dhaarta kama noqon karo marka dhinaca ka soo horjeedo uu caddeeyo inuu diyaar u yahay dhaarta .

Qodobka 171aad
Qaabka Dhaarta
Xaaladaha lagu xusay qodobbada aan kor ku soo marnay ,qaabka dhaarta marna lama baddeli karo.
Qodobka 172 aad
Gudashada Dhaarta
Dhinacu dhaarta wuxuu u gudanayaa shakhsi ahaan Garsooraha hortiisa si qaab rasmi ah leh waafaqsan diinta uu aaminsan yahay.
Qodobka  173aad
Gudasha La’aanta Dhaarta
Dhinaca dhaarta loo jeediyey ama loo celiyey diido dhaarta sabab macquul ahna ayna jirin wuu waayayaa mowduuca dhaartu saamayneyso. 
Qodobka 174 aad

Ujeedinta dhaarta dhammaystirka ah

Garsooraha wuxuu dhinac kasta u jeedin kartaa dhaar ku saabsan arrin kasta oo la isku haysto.
Dhaarta uu Garsooraha hal dhinac u jeediyey isla dhinacaasi uma celin karo dhinaca kale

Qodobka 175 aad

U noqoshada qodobada ku saabsan dhaarta goynta ah

Ayadoo la dhowrayo inta lagu sheegay qodobka hore, waxaa lagu dhaqayaa dhaarta uu jeedinayo Garsooruhu qodobbada dhaarta u jeediyo dhinacyada midkood

Qodobka 176 aad

Qaabka weydiinta iyo amarka oggolaanshaha sugidda maragta ah

Haddii sugiddu tahay marag waxaa waajib ku ah dhinaca doonaya in uu tilmaamo dadka iyo waxyaabaha dhacay ee mid kasta ee ayaga ka mid ah wax laga weydiinaayo

Dhinaca ay lidku ku tahay sugidda waa ishortaagi karaa ama wuxuuna tilmaami karaa, markiisa dad wax laga weydiiyo. Garsooruhu waa inuu oggolaadaa ama diidaaa sugidda, wuxuuna tilmaamaya xaaladda hore, liiska maragta loo oggolaaday dhinac kasta.



Isla amarka oggolaanshaha, Garsooraha wuxuu qabanayaa fadhiga iyo qaabka dhegeysashada

Qodobka 177 aad

Marag gelid la’aanta

Ma bannaana in loo oggolaado marag furka dadka ay surtowdo in ay ka qeyb galaan Maxkamadda iyagoo dhowraya danahooda
Qodobka 178 aad

Ka reebidda marag furidda
Uma bannaana labada dhinac midkoodna in uu u keensado marag kan ay isqabaan ama xigtadiis ama xidiisa ama xididkiisa ilaa darajada afaraad haddii ayna dacwaddu ku saabsaneyn arrimo lagu nidaamiyey xeerarka

Qodobka 179 aad
Dhegeysiga Marag furidda Dadka Da’doodu Ka Hoosayso Ka Hoosayso 15 Sano
Way bannantahay markii ay noqoto lagama marmaan in la dhegeysto maragfuridda dadka da’dooda ka hooseyso 15 sano mase gudanayaan dhaar.
Qodobka 180aad
Dharista Markhatiyaasha Iyo Digniintoda
Garsoraha wuxuu dhegeysaanayaa markhatiyaasha iyagoo la kala dheereeyey, wuxuuna mid kasta u akhrinayaa siiqadda lagu dhaarto inta uusan dhaaran, kaddibna markhatigu wuu dhaaranayaa isagoo ku soo celinayaa siiqadda dhaarta.
Waxaa wajib ah in la tixgeliyo diinta uu haysto qofka markhaatiga ah,haddii uusan lahayn diin waxaa lo sheegayaa in uu ku dhaarto siiqadda sharafta ah.
Qodobka 181 aad
Tilmaamidda Markhaatiyaasha
Waa in qofka maragga ah markii hore lagu tiilmaamaa magaaciisa iyo dhamman wixii astama ah ee lagu aqoonsan karo.
Waxaa Garsooraha u Bannan inuu ku xiqiiqsado runta maragga qalab kasta oo la soo gudboonada.
Qodobka 182 aad
Su’aaladka loo jeedinaayo maragga iyo jawaabihiisa
Garsooraha wuxuu wax ka weydiinayaa maragga inuu ka jawaabo arrimihi loo wacay, hase yeeshee Garsooraha waa u bannaan tahay inuu u jeediyo maragga su’aal kasta oo uu arkaayo inay waxtar leedahay ama isaga laf ahaantiisa ha u jediyo ama dhinacyada ha weydiisteene.
Uma banana dhinacyada iyo Xeer Ilaaliyaha Guud ,haddii  uu ka soo qayb galo ,inay wax  u warsadaan maragga toos ahaan.
Waa u bannan tahay inuu iska hor-keeno laba marag haddii marag furkooda wax is-kiilaaf ah ka muuqdo
Qodobka 183aad

Imaatin La’aanta Maragga
Waa u bannan tahay in lagu iqaabo maragga la wcay wicitaan haagaagsan oo aan imaan, ciqaab ganaax u dhaxaysa 20 ilaa 200 Shilin Soomaali ah.
Waa u bannan tahay isla garsooraha soo saaray ganaaxa in uu ka noqdo haddii uu yimaado maraggu mar dambe uuna keeno asbaab macquul ah oo  jideyneysa maqnaanshihiisa.
Qodobka 184 aad
Diididda Maragfurka Iyo Been Ka Sheegiddeda
Haddii uu diido markhaatigu sabab la’aan inuu maragfuro,ama uu ka aamuso,ama been cad uu ka sheego,Garsooraha waxaa u bannaan inuu gaarsiiyo xafiiska Xeer Ilaliyaha Guud.
Waxaana u bannaan in uu amro in la xiro maragga mararka ay arrintu intaa ka culus tahay.
Qodobka 185 aad
Awoodda Garsooraha Inta Ay Socoto Barista
Waa u bannaan tahay Garsooraha inta ay socoto barista sugidda inuu fatasho meelaha iyo alaabta guurtada ah iyo maguurtadaba iyo dadka intaba.
Waxaa kaleetoo u bannan inuu kaalmeesto khabiir farsamayaaqaan ah, inuu wax weydiiyo markhaatiyaal iyo inuu ku kaco wax Alla wixii toosan u ah baaristaasi ku dhammaato si wacan.
QAYBTA AFRAAD
SOO DHEXGALKA DHINACA SEDDAXAAD
IYO MIDEYNTA DACWADDA

Qodobka 186 aad
Imaanshaha Dhinaca Seddaxaad Ee Soo Dhexgelaaya
Waxaa wajiib ku ah dadka seddaxaad ee doonaayaan inay soo dhexgalaan dacwadda,in ay yimaadaan fadhiga,soona dhigaan Xafiiska Kaaliyaha warqad caddeynaysa soo dhexgalka iyo nuqullada dhinacyada Dokumentayaalka iyo Wakaladda.
Haddii soo dhexgalku uu yimaado Xafiiska Kaliyaha, kaaliyaha waxaa korkiisa ah inuu gaarsiiyo dhinacyada kale ee hore Dacwaddu u oogay.
Qodobka 187 aad
Soo Dhexgalka Ka Dambeeya Fadhiga Kowaad
Waa imaan karaa soo dhexgalka dhinaca saddexaad ilaa inta dacwadda looga diraayo xukaun.
Laakiinse, haddii ay timaado kaddib fadhiga hore, dhinaca saddexaad ma sameyn karo waraqoyin aan loo oggolayn dhinacyada kale.
Qodobka 188 aad
U Yeeridda Dhinaca Seddaxaad
Dhinaca doonaya inuu soo dhexgaliyo dad saddexaad waxaa u wajib ku ah inuu ugu yeero fadhiga kowaad, ayadoo la tixgelinaayo waqtiyada lagu sheegay qodobka 121.
Garsooraha waa u bannan tahay, haddii la weydiisto inuu siiyo waqti lagu soo galiyo dhinaca seddaxaad isagoo u qabanaaya fadhi cusub.
Qodobka 189 aad

U yeeridda dhinca seddaxaad ee Garsooraha
Waa u bannan tahay Garsooraha inuu u Waco Dacwadda goo kasta dhinaca seddaxaad, asagoo amraaya dhinacyada inay u yeeraan si uu uga qayb galo fadhiga uu u qabtay Dacwadda.
Qodobka 190aad
Imaansha dadka seddaxaad ee la wacay
Dhinaca seddaxaad ee loo wacay Dacwadda, wuxuu ku iman karaa asagoo yimaada ama keena warqad Dacwad ka qayb galka ah.
Qodobka 191aad
Midaynta Qaadidda Garmaqallada Ku Sabsan Hal  Dacwo Ama Dacwadaha Isku Xiran
Haddii laga oogo Maxkamad keli ah horteed Dacwooyin badan oo isku mid ah, Maxkamadda ayaa amraysa in la mideeyo.
Mideynta waxaa amraaya Guddomiyaha Maxkamadda haddii dacwadahaas ay ka hor oogan yihiin Garsoorayaal kala duwan ee ka mid ah Maxkamaddaas.
Isla sidaas waxaa lagu dhaqayaa dacwooyinka isku xiran iyo kuwa iska farsama,sida ay sheegayaan qodobbada 19 iyo 20.
MADAXA SADDAXAAD

DHAMEYNTA DACWADDA
Qodobka 192aad
Doodda Dacwadda
Kaddib markii Garsooruhu ka dhegeysto doodad labada dhinac fadhiga ugu dambeeya dacwo qaadista wuxuu dacwadda u dirayaa go’aan.
Qodobka 193aad
Qaadashada Go’aanka
Go’aanka waxaa lagu qaadanayaa ka tashiga,haddii Garsoorayaal badan ka qayb galaan dacwa qaadista waa inay Go’aanka ka qeybgalaan.
Xeerka ayaa xaddidaya gooraha garsooraha keligiis u dooda qaadayo.go’aankana uu soo sarayo Guddi Garsoor ah ee loo magacaabo.
Haddii go’aanka ka so fulay Guddi waxaa go’aanka lagu qaadanayaa aqlabiyaadda codka ugu dambeysta waxaa codka bixinaya Guddomiyaha Guddiga.
Dulucda go’aanka waa in lagu xuusa xukunka lagu dhawaaqayo,waxaana waajib ah in la qoro asbaabta go’aanka intaan la faafin xukunka.
Qodobka 194aad
Go’aan Ka Gaaridda Weydisiyada Iyo Wax Ka Qabiddooda
Garsoorahu waa in uu go’aan kaga gaara xukunka uu ku dhamaynayo Dacwadda, dhammaan wixii weydisiyo ah iyo wax ka qabiddooda.
Qodobka 195aad
Saaridda xil xaddidan oo ku meel gaar ah
Haddii la hubo jirista xaqa,hase yeeshee khilaaf ka taagan yahay inta uu  le’eg yahay xaqa la muteystay,waxaa u bannaan Garsooraha haddii dhinacyada midkood weydisto in uu ku eekaado xukun guud ee gudid ah isagoo amraya in ay dacwaddu socoto si loo xaddido inta u le eeg yahay xaqu.
Waxaa markaas u bannan Garsooruha isaagoo cuskanaya dadaalkiisa,xilkaska ah markii dhinacyada midkood weydisto in uu ku laasimiyo deynqabaha in uu dhiibo qaddar lacag ah ku meel gaar ahaan.
Qodobka 196aad
Habka Go’aannada Garsooraha Ee Aan Dhammaynayn Dacwadda

Mararka uu Garsooruhu awoodi waayo in uu Dacwad loo diray xukun ka soo saaro go’aan dhammeya Dacwadda,wuxuu soo saarayaa amar ku habboon in dacwadda la sii socodsiiyo ama la keeno sugid cusub ama shey kasta oo uu arkahayo in uu yahay lagama marmaan.
Qodobka 197aad
Amarrada Ka Soo Baxa Dacwadda Dhexdeeda
Amarrada sidaa ku soo baxa ama hor joogsanayaan dhammeynta Dacwadda, goorkastana waxaa wax ka beddeli kara ama ka noqon kara isla Garsoorihii soo saaray, kaasoo awood u leh dhammaan wax-Allaale wixii ku sabsan sii qadista dacwadda.
MADAXA AFRAAD
FULINTA XUKUMADA IYO GAARSIINTOODA

Qodobka 198aad
Fulinta ku meel gaarka ah
Waa bannaan tahay in la fuliyo xukumada laga qaatay rafcaanka fulintaan meel ku gaar ah, dhammaan ama dhammaan la’aan haddii sidaas uu weydiisto dhinacyada midkood, dacwadduna ay ku dhisan tahay qoraallo rasmi ah ama la aqoonsan yahay ama xukun horey u dhammaday [sentenza passata in giudicata] ama dib u dhigidda fulinta ay ka dhalanayso dhibaato culus.
Waa in la amraa fulinta ku meel gaarka ah ee xukunnada ku saabsan dhiibiista ku meel gaarka ah iyo bixinta masruufka, haddii dhinacyada midkood sidaas soo warsado.
Qodobka 199aad
Amarka Ama Ka Noqoshada Fulinta Ku Meel Gaarka Ah Ee Maxkamadda Rafcaanka
Haddii ay ka aamuusto Maxkamadda hoose weydiinta fulinta ku meel gaarka ah ama ay diido,waxaa u bannaan dhinaca dantu ugu jirto in uu ku weydiisto Maxkamadda Racfaanka,rafcaan asli ah ama mid ka hortag ah.

Waa u bannan tahay dhinaca kale in uu sidoo kale weydiisto Maxkamadda Rafcaanka in ay ka noqoto amarka fulinta ku meel gaarka ah ama ay joojiso fulinta ay billowday.
                                                              Qodobka 200 aad
Qaabka Gaarsiinta Xukumadda

Xukumada la doonayo in uu u bilaawdo waqtiga racfaanka waxaa lagu gaarsiinayaa wakiilka Dacwadda ama dhinaca sida lagu soo caddeeyey Qodabka 124.
MADAXA SHANAAD
SAXIDDA XUKUNNADA IYO AMARADA
Qodobka 201aad
Mararka Saxidda
Waa u bannaan tahay had iyo jeer Garsooraha soo saaray Xukunka ama amarka haddii sidaasay warsadaan dhinacyada midkood ama naftiisaba inuu saxo gafafka maadiga ah ama kuwa ku saabsan xisaabadta ee uu ku  dhacay markii uu qorayey Xukunnada.
Qodobka 202 aad
Tillabaada Saxidda
Garsooruhu wuxuu ku gaaraya amar saxidda lagu sheegay qodobka hore haddii uu jiro heeshiis dhinacyada eek u saabsan saxidda,haddii kale wuxuu soo saaraya amar kaddib markuu dhegeysto dhinacyada.Waxaana wajib ku Garssoraha inuu ku tilmaamo go’aanka uu gaaray geesta xukunka aslka ah ee uu saxay.
MADAXA LIXAAD
QAADIDDA DACWADDA DHINCYADEEDU MAQAN YIHIIN
Qodobka 203aad
Maqnaanshaha Dacwoodaha
 Inuu amro in Dacwadda laga tirtiro buugga Dacwadaha, una caddeeyo in dacwaddii ay dhacday.
Haddiise uu yimaado dacweysanaha uuna weydiisto in  dacwaddii la wado  dacwoodaha oo maqan ;Garsooraha wuxuu go’aan ku garayaa maqnanshaha dacwodaha wuxuuna amrayaa wadidda Dacwadda.
Qodobka 204aad
Maqnanshaha Dacweysanaha
Haddii uu maqnaado dacweysanaha Maxkamadduna soo jeediso ceeb ku lug leh gaarsiinta wadidda,Maxkamadda waxay u qabaneysaa dacwadaha waqti go’an ee uu ku cusbooneysiiyo wacidda,cusboneysinta wacidda,cusbooneysiinta waciddu waxay baajinaysaa  dhicidda dacwadda.Haddii uu dacweysanaha imaan waayo fadhiga cusub ,Garsooruhu marka laga reebo qaybta lagu sheegay qaybta ugu dambeysta ee Qodobka 117,wuxuu caddeynayaa maqnaanshiisa wuxuna amrayaa wadidda  dacwadda.Haddi dacwooduhu fulin waayo amarka cusboonaynta gaarsiinta wacidda,Garsoruhu wuxuu amrayaa in dacwadda laga tirtiro Buugga Dacwadduna sidaas ayey ku dhacaysaa.
Qodobka 205aad
Gaarsiinta Iyo Ogeysiinta Waraqaha Dhinaca Maqan
Go’aannada amraayaa barista, weydiinta cusub, ka hor tagga ama dacwooyin cusub waxaa la gaarsiinayaa dhinaca maqan naftiisa qof ahaan.

Waraaqooyinka kale oo dhan waxaa loo qaadanayaa in ogeysiintooda ku dhammaato marka la dhigo Xafiiska Kaaliyaha.

Xukunnada waxaa la gaarsiinayaa dhinaca naftiisa.
Qodobka 206aad
Wadidda Dhinaca Maqan 
Waa u bannan tahay dhinaca la caddeyeey maqnaanshiisa inuu yimaado, goor kasta,asagoo dhigayoo jawab celinta dacwadda aan loo dirin xukun.

Waa u bannan tahay inuu weydiisto Garsooraha, markuu yimaado kaddib,in la siiyo waqti uu ku diyaariyo difaaca horey uga reebnaa.

Garsooraha markuu miisaamo sabaabaha keenay maqnaanshaha iyo inay habbon tahay in la ooggooladdo weydiinta kor lagu soo shegay, go’aan ayuu ka gaarayaa wuxuuna soo saarayaa amar.
MADAXA TODDOBAAD
JOOJINTA DACWADDA KALA GO’IDDA IYO DHICIDDEEDA
QAYBTA KOWAAD
JOOJINTA DACWADDA
Qodobka 207aad
Joojinta Khasabka Ah

Wuxuu amrayaa garsooruhu joojinta qaadista dacwadda madaniga ah marka lagu shegay qodobka 272 ee ka mid ah xeerka habka ciqaabta iyo markasta oo kale ee go’aanka dacwadda ku xiran yahay kala bixina dacwad kale ee madani ama idaari ah.
Qodobka 208aad
Joojinta ay weydiistaan dhinacyadu
Waa u bannaan tahay Maxkamadda haddii ay dhinacyadu heeshiis ku yihiin ay amarto in la joojiyo qaadista dacwadda muddo aan ka badneyn saddex bilood.
Qodobka 209aad
Qabasho Fadhi Cusub Joojinta Kaddib
Haddii ayna Maxkamaddu ku qaban amarkeedi joojinta taarikhda ay waajib ka tahay in la qaado dacwadda waxaa waajib ku ah dhinacyada inay weydiistaan in taas loo qabto waqti go’aan oo muddadiisu tahay afar bilood oo ka billabaabaneysa waqtigii ay dhammaato sababtii kentay joojinta.

Weydiisiga waxaa loo keenayaa Garsoorihi billabay qaadista Dacwadda ama Guddoomiyaha Maxkamadda toban berri ka hor ugu yaraan waqtiga dhaammanshaha muddada loo soo shegay.
Qodobka 210aad
Waxyabaaha ka dhalanaya joojinta
Ma banana in lagu kaco tillabo ka mid tillaabooyinka qadista dacwadda mar haddii la joojiyey dacwadda.Wixii muddoyin horay u socdeyna wey joogsaanaayaan oo waxay dib uga billaabanaysaa tarikhda faghiga loo qabto in lagu wado dacwadda.
Qodobka 211aad
Dhimashada Ama Waayidda Dhinaca Awoodda Ka Hor Intuusan Dacwadda Ka Qaybgelin
Dacwaddawey kala go’aysaa haddii ay geeri ku timaado dhinacyada m.dkood ama wakiilkiisa sharciga ah ama uu waayo awodda ama ay dhacdo wilaayadu inta uusan dacwadda ka soo qeybgalin haddii uusan iskiisa u imaan qofka xaq u leh dacwadda waddideeda ama uusan dhinacyada kale u yeerin.
Qodobka 212aad
          Dhismaha Ama Wayidda Awoodda Dhinaca Ka Soo Qaybgalka Dacwadda Kaddib

Dacwadda sidoo kale way kala go’aysaa haddii la helo wax ka mid ah waxyaabaha lagu soo shegay qodobka hore inta qaadista dacwadda la diyarinaayoo.

Haddii la helo sabab ka mid ah kuwa kor lagu sheegay, kaddib markii dacwadda loo diray xukun, taasi ma sameynaayso go’aanka .
Qodobka 213aad
Dhimashada Wakiilka ama wax reeba ka qaybgalka
Dacwaddu way kala go’aysa, haddii u dhinto Wakiilka Sharciga ah,ama laga tirtiro diiwaanka wakiillada ama laga joojiyo,kala go’idduna way soconaysaa ilaa dhinaca laftiisa ka yimaado ama wakiil magacawdo.
Ka noqoshada Wakaladda ama ka tanasuulkeeda ma keenaayo kala go’idda dacwadda.
Qodobka 214aad
Dhaaqaajinta Dacwadda
Waa bannan tahay dhaqaajinta dacwadda ku kala go’day sabab ka mid sababaha lagu shegay qodobka hore, haddii uu weydiisto dhinacyada midkood saddex bilood dhexdood oo laga soo billaabayo markii kala go’a la helay.
Qodobka 215 aad
 Waxyaabaha Ka Dhalanaayo Kala Go’idda
Kala go’idda waxaa lagu dhaqayaa Qodobka 210, haddii  aan Dacwadda la wadiin ama aan la dhaqaajin muddooyinka lagu caddeeyey qodobbada hore lagushegay, way dhacaysa Dacwaddu.
QAYBTA SADDEXAAD
DHIGIDDA DACWADDA
Qodobka 216aad
Ka tanaasuulidda Dacwadda

Dacwaddu waa dhacaysaa haddii dhinacyada oo dhan ay ka tanasuulaan tallaabooyinka ku sabsan Dacwadda iyaga oon ku xirin wax ka qabid ama shuruud.
Garsooruhu wuxuu go’aan rafcaan la’aan ka soo saarayaa qadiraadda kharajka haddii sidas dhinacyadu ku heeshiiyaan ama iskiiba.
Qodobka 217aad
Dhicidda Dacwadda Ee Foojib La’aanta Dhinacyada Ka Dhalatay

Dacwaddu wax kale oo ku dhacaysa foojib la’aanta dhinacyada haddi midkoodba ka soo qayb geli waayo, ama asagoo ka soo qayb galay lakiinse aan imaan fadhiga hore kan dambeeya ee Garsooruhu qabtay.

Sidoo kale dacwaddu wey dhacaysa haddii la joojiyey dhinacyaduna ayna dhowrin muddoyinka lagu dhaqajiyo Dacwadda.

Dhicidda waxaa amar ama xukun ku caddeynayaa Garsooraha waxayna leedahay camalfal qanuuneed.
Qodobka 218aad
Ogeysiiska Iyo Duridda Amarka

Waxaa la gaarsiinayaa dhinacyadu go’aanka caddeynayaa dhicidda Dacwadda,waana la oggol yahay in lagu cawdo,Garsooraha soo saaray naftiisa kaasoo ay u bannan tahay inuu ka noqdo go’aanka.
Qodobka 219aad
Ka Maqnaanshada Fadhiga
Haddii dacwadda oo socoto dhinacyada oo dhan ka maqnadaan fadhiga Garsooruhu wuxuu u qabanayaa fadhi cusub si ay u yimaadaan, haddisa ay fadhiga labaadna ka soo qayb gali wayaan Dacwadda way dhacaysaa.
Qodobka 220aad
Waxyaabaha Ka Dhalanaya Dhicidda Dacwadda

Dhicidda Dacwadda ma riddo xaqa, laakiin la tixgelinmaayo tillabooyinkii la qaaday waa u bannan tahay Garsooraha Dacwadda mar labaad la hor keenayo in uu miisaamo qiimaha qalabka sugidda loo keenay isagoo cuskanaayaa dadaalkiisa Foojignaan.
 Kharajka Dacwadda dhacday waxaa xambaaraaya dhinacyada horey u keenay.
BAABKA LABAAD
DURIDDA
MADAXA KOOWAAD
JIDAADKA DURIDDA
Qodobka 221aad
Jidaadka Duridda
Rafcaan u cabashada Maxkamadda Sare, weydiisashada ka noqoshada iyo ka hortagga fulinta;
Qodobka 222 aad

Xukunka Dhameystay Jidadka Duridda 

Xukunka dhammeystay jidadka duridda waa kan aynan bannaanayn in lagu duro jid ka duwan kan weydiisashada ka noqoshada;
Qodobka 223aad
Muddadu Duridda

Muddada duridda waa 30 beri oo go’an ,kana billabayneysa taarikhda la gaarsiiyey Xukunka .Ayadoo aan la tixgelinaynin gaarsiinta,ma bannaana in lagu duro jidadka duridda xukunka ay ka soo wareegto faafiintiisa hal sano sida waafaqsan Qodobka 93.
Qodobka 224aad
Meesha Gaarsiinta Duridda
Waxaa waajib ah in dhinaca kale lagu gaarsiiyo duridda meesha degganaanshiihiisa uu ku tilmaamay warqadda dacwadda ama tan jawab celinta ee Maxkamadda hoose, marka laga reebo inta lagu caddeyey Qodobka 200;
Qodobka 225aad
U Wicidda Iska Hor Kenidda

Haddii xukunka lagu dhawaqay oo ka dhexeeyo dhinacyo badan laga duro dhinacyada qarkood,Garsooraha haddii loo bahdo,wuxuu amri karaya inuu u Waco iska hor keened, muddana u qabto si loo gaarsiiyo duridda dhinacyada kale.

Qodobka 226aad
Duridda Ka Hortagga Ah

Waa u bannan tahay qofka racfaanka laga qatay iyo kuwa lagu soo sheegay qodobka hore in ay soo hor dhiigaan isla dacwadda dhexdeeda duritaanka hortagga ah oo lid ku ah xukunka.
Waxay ka billabanaysa muddada duurida ka hor tagga ah,oo ah soddon berry tariikhda gaarssinta duridda asliga ah
Qodobka 227aad
Midaynta duriyalka kala duwan

Waxaa waajib ah in dacwad keliya la isugu keeno duriyaalka kala geddisan oo lid ku ah xukun keliya ah.
Qodobka 228aad

Joojinta fulinta

Racfaanka wuxuu joojinayaa fulinta xukumada haddii aan la amrin fulintooda ku meel gaarka ah, jidadka kale ee duridda ma joojinayaan fulinta haddii laga reebo Garsooraha xeerku si cad u sheegay.
Qodobka 229aad
Waxyaalaha Ka Dhashaa Dhicidda Duridda
    Haddii dacwadda duriddu dhacdo.xukunka la duray wuxuu noqonayaa dhammaad.
MADAXA LABAAD
RACFAANKA
Qodobka 230aad
Racfaanka Qaadashada
Waxaa bannaan in laga qaato racfaan xukunnada darajada koowaad ee kasoo baxa Maxkamadaha Degmooyinka iyo Gobollada haddii qaynuunka uusan reebin ama dhinacyadu ku heshiin.
Qodobka 231aad

Maxakamadda Racfaanka

Waxaa racfaan looga qaadan karaa xukunnada Maxkamadda Degmooyinka iyo Gobollada Maxkamadda Racfaanka ee ku taal meesha ay ku taal Maxkamadda xukunka soo saaray.
Qodobka 232aad
Qaabka Racfanka
Racfaanka waxaa lagu soo qaadanayaa warqadda u yeeridda ah ee koobaysa waxyaabaha dhacay iyo asbabta duridda, waxaana loo geynaaya Maxkamadda soo saartay go’anka la duray taasoo u gudbineysaa daah la’aanta galka oo uu la socdo xukunka la duray Maxkamadda Racfaanka.
Qodobka 233aad
Qaabka Keenista Racfaanka Ka Hortagga Ah
Racfaanka ka hor tagga ah waxaa lagu keenayaa warqad jawaab celin ah ee lagaga hortagaayo duridda asalka ah.
Qodobka 234aad
Dhex Galka Racfaanka Soo 
Waxaa loo oggol yahay dhinaca seddexaad oo ay u bannaan tahay inuu ka hortago fulinta xukunka, asagoo ilaalinaayo xaqiisa inuu soo dhex galo racfaanka.
Qodobka 235aad
Weydiisyaha Iyo Wax Ka Qabidda Cusub
Ma bannaana in la keeno Maxkamadda Racfaanka weydiisyo cusub, haddii la keenana waa in ay iyadu diidaa; waxaaseb bannaan in la keeno wax qabid iyo Dokumentooyin cusub, iyo tilmaamid jidad sugid ee aan la keenin darajada koowaad.Waa bannan tahay in la weydisto fa’iidooyinka,miraha bislaaday markii duridda xukaunka kaddib iyo magdhowga dhibata ee dhalatay xukunka kaddib.
Qodobka 236aad
Dhicidda Weydiinta Iyo Wax Ka Qabidda Aan La Cusboonaysiin

Waxaa loo qaadanayaa in laga tanaasulay weydiinta iyo wax ka qabidda ee ayna Maxkamadda darajada koowaad xukunkeeda ku oggolaan,haddii aan si cad loogu cusbenaysiin Racfanka.
Qodobka 237aad
   Qaabka Looga Qayb Gelaayo Racfaanka Iyo Muddadiisa
Ka qayb galka rafccan wuxuu ku imaanayaa qaabka iyo habka loogu dhaqmo Maxkamada darajada kowaad
Qodobka 238aad
Oggolansho la’aanta wadidda Racfaanka

Haddii rafcanluhu ka qayb gali waayoo fadhiga hore ,Maxkamadda waxay  dacwadda dib ugu dhigeysaa fadhiga soo socda,taasoo  kaliyuhu uu garsiinayo rafcanlaha, haddii rafcaanluhu  misna ka qeyb geli waayo fadhiga cusub ,Maxkamadda waxey caddeynaysaa  oggolaansho la’aanta Wadidda Rafacanka.
Qodobka 239 aad
Tillabooyinka Diyarinta Ee Maxkamadda Racfaanka
Fadhiga ugu horreeya ee Garsooraha Rafcaanka u qabto dacwadda u  wuxuu hubsanayaa toosnaanta ka qayb galka dhinacyada wuxuu amrayaa  haddii loo bahdo wicidda iska hor keniidda dhinacyada wuxuu amrayaa haddi loo bahdo,wicidda iska hor-keniddaa dhinacyada iyo gaarsiinta dhinacyada kale,haddii ay jiraan ,sida u dhigayo qodobka 70.

Haddii ay jirto arrinta lagu shegay qodobka hore, wuxuu caddeynaayaa oggolansho la’aanta  wadidda rafcaanka,sido kale wuxuu caddeynayaa maqnanshaha rafcaanaha haddii uu iman waayo, wxuuna amar ku soo saarayaa dhamman tallabooyinka lagama marmaanka ah eek u saabsan wadidda Dacwadda.

Goor kasta Garsooruhu isagoo amraaya imaanshaha dhinacyada doodu ka  dhexeyso. 
Qodobka 240 aad

Tillaabooyinka ku saabsan fulinta ku meel gaarka ah


Maxkamadda rafcaanka ayaa tillaabo ka aareysa arjiga ku saabsan fulinta ku meel gaarka ah ama joojintiisa si waafaqsan Qodobka 199 qaybtiisa dambe
Qodobka 241 aad

Xukun u Diridda


Markii ay bogto Maxkamadda rafcaanka diyaarinta dacwadda waxay qabaneysaa fadhi ay Dacwadda ugu direysa dhawaaq


Fadhigaas dhexdisa bayna dhinacyada ku xaddidayaan weydiisyadooda kama dambeysta ah ka dibna Dacwadda waxaa loo dirayaa xukun


Uma bannaana Maxkamadda Rafcaanka in ay Dacwadda u celiso Maxkamadda Hoose haddii ayna helin wax keenaya burinta arrimaha ku saabsan dacwad furidda darajada hore ama aan la isak hor keenin dhinacyada darajada koowaad ama maqnaanshaha awoodda ama gaf ku saabsan caddeynta dhicidda dacwadda darajada koowaad ama warqad kasta ee ayana suurtoobeyn in lagu cusbooneysiiyo Racfaanka

Qodobka 242 aad

U celinta Dacwadda Maxkamadda Hoose


Uma bannaana Maxkamadda rafcaanka in ay DAcwadda u celiso Maxkamadda Hoose haddii ayna helin wax keenaysa burinta arrimaha ku saabsan dacwad furidda darajada hore ama aan la iska hor kenin dhinacyada darajada koowaad ama maqnaanshaha awoodda ama gaf ku saabsan caddaynta dhicidda dacwadda darajada koowaad ama warqad kasta ee ayna suurtoobeyn in lagu cusbooneysiiyo Racfaanka.
Qodobka 243 aad

Ku Dhaqmidda Qodobada ku saabsan Dacwadda Darajada Koowaad


Ayadoo laga reebayo inta lagu sheegay Qodobka 235, Garsooraha Rafcaanka markuu amraayo aqbalidda sugid cusub, wuxuu dhawrayaa Qodobada ku saabsan dacwadda darajada koowaad

Qodobka 244 aad

Ku Dhaqmidda Qodobada Dacwadda Darajada Koowaad


Waxaa lagu dabbaqi karaa Dacwadda rafcaanka dhammaan qodobada loo dejiyey Dacwadda darajada koowaad, haddii ayna la socon Karin Qodobada madaxaan mooyee

Qodobka 245 aad

Rafcaanka aan la oggolayn ama aan la wadi Karin


Rafcaanka la caddeeyey inuu yahay mid aan la oggolayn ama aan la wadi Karin mar labaad lama oogi karo xataa haddii wli ay taagan tahay muddada uu xeerku xaddiday

MADAXA SADDEXAAD

U CABASHADA MAXKAMADDA SARE

Qodobka 246 aad

Xukumada Lagu Duri Karo Cabashada Iyo Asbaabta Duridda


Wey bannaan tahay in lagu duro cabashada xukumada ka soo baxa darajada labaad iyo xukumadda darajada koowaad oo aan laga qaadan Rafcaanka, asbaabta cabashadu waatan:

1. Wilaayad ama awood la’aan daraadeed
2. Khilaafidda Xeerka ama gefidda ku dhaqankiis daraadeed

3. Burritaanka xukunka ama habka qaadista

4. Asbaab la’aan ama ku fillaan la’aanteeda ku saabsan arrin aad muhiim ugu ah Dacwadda ay soo jeediyeen dhinacyada midkood ama Maxkamadda

Qodobka 247 aad

Gooraha Kale oo ay Bannaan Tahay Duridda Cabashdaa ah


Xeerka ayaa xaddiday agooraha kale oo ay bannaan tahay in lagu duro go’aanada Garsoorka jidka duridda 
Qodobka 248 aad

Cabashada Danta Xeer Ahaaneed


Waa u bannaan tahay Xeer Ilaalinta Guud in ay ku durto xukunka jidka Cabashda danta xeerka daraadeed xataa haddii dhinacyada danta ku leh ayna durin ama ay ka noqdaan


Haddii uu durana waxaa u bannaan dhinacyada inay soo dhex galaan duridda ama ha ayideen ama ha iska celiyeene
Qodobka 249aad
Muddada Cabashada Lagu Sameyn Karo

Cabashada waxaa lagu sameyn karaa muddo 30 beri ah ka billaabata Taariikhda Garsiinta cabashada.Ma banana duriddu haddii faafinta xukunka ay ka soo waregtay hal sano.
Qodobka 250 aad
Saxiixa Cabashada Iyo Waxaa Ay Ka Kooban Tahay

Waa waajib ah inuu saxiixo cabashada qareen ama Wakiil ku qoran Diwaanka; u cabashada Maxkamadda Sare waa inay ka kooban tahay;
1. Tilmaanta Magacyada iyo Degmooyinka dhinacyada oo dhan.

2. Lambarka iyo Tariikhda xukunka.

3. Bandhigid kooban oo ku sabsan arrimaha Dacwadda.

4. Asbaabta cabashada oo ay la socoto Qodobbada xeerka ay ku dhisan tahay cabashadu.

5. Tilmaanta wakalashada haddii laga sameyey warqad gaar ah.

Dhawriis la’aanta waxyaabaha kor lagu soo sheegay waxay keenaysaa aqbalid la’aanta cabashada.
Qodobka 251aad
Doorashada Degitaanka

       Dhinaca wax durayaa wuxuu degitaan u dooranayaa Xafiiska Qareenkiisa ama Wakiilkiisa;gaarsiinta waxaa loogu haagajinayaa degitaankaas.Haddii ay taasi suuroobi weydo waxay garsiintu ku dhammaneysaa Xafiiska Kaliyaha Maxkamadda.
Qodobka 252aad

Gaarsiinta Cabashada
        Waxaa waajib ku ah dhinaca wax duraaya inuu u garsiiyo cabashada dhinaca ama dhinacyada kale oo ay cabashadu lid ku tahay. 
Qodobka 253aad

Dhigidda Cabashada
Waxaa wajib ah in la dhigo cabashada xafiiska Kaliyaha Maxkamadda soo saartay xukunkala durayoo,haddii kalese duridda lama wadi karo.Waxaana wajib ah in lagu soo lifaaqo cabashada nuqul asal ah ee xukunka la duraayo iyo Wakaladda Qareenka iyo rasiid caddeynaya in la bixiyey ajuurada waajibka ah ama cafiskeeda.

Qodobka 254aad

Diridda Galka

Waxaa wajib ku ah Kaliyaha Maxkamadda qabatay  warqadda cabashada iyo Dokumentiyaalka ku tilmaaman Qodobka hore,inuu deg-deg-iskii ugu diro galka Kaliyaha Maxkamadda Sare.
Qodobka 255aad

Ka Jawaabidda Cabashada
Waa u bannan tahay dhinaca la duray inuu jawaabtiisa ku celiyo warqadda ay waajib ku tahay in la gaarsiiyo dhinaca wax cabtay toban malmood dhexdood markii la soo gaarsiiyey cabashada hore.
Waxaa loogu dhaqmayaa ka jawaab celinta cabashada axkaamta Qodobka 250,waxaana waajib ah in la dhigo Xafiiska Kaaliyaha toban malmood  dhexdood oo ka billaabo dhammaadka gaarsiinta uma bannaana dhinaca aan ka soo jawaabin cabashada,waxaanahayn ka qayb gelidda doodad afka ah ee Maxkamadda.
Qodobka 256aad
Joojinta fulinta xukunka

Duridda loo qaatay Maxkamadda Sare ma joojinayso fulinta xukunnada.Haddiise  ay jirto asbaab caqli gasha waa u bannan tahay Maxkamadda Sare iyo Maxkamadda xukunka soo saartay inay joojiiyaan haddii ay jiraan asbaab caqliga gasha fulinta xukunka ku meel gaar ahaan,kaddib markay dhegeystaan dhinacyada,ayna amraaan haddii loo baaxdo in la dhiibo dammaanad.
Qodobka 257aad
Cabashada Fadhiga Dooda Iyo Ogeysiinta Dhinacyada
Guddomiyaha Maxkamadda wuxuu qabanayaa fadhi lagaga dodo cabashada, Kaaliyaha Maxkamaddana wuxuu ogeysinayaa dhinacyada 10 malmood ka hor ugu yaraan.
Qodobka 258aad
Akhrinta Dacwadda iyo Dooddeda
Garsooraha uu magacaabay Guddomiyaha ayaa fadhiga loo qaatay Dacwadda kaga sheekeynaaya kaddibna Guddomiyaha ayaa u oggolaanayo dhinacyada inay caddeystaan asbaabta cabashada iyo difacooda.

Markii ay dooddu dhammaato Maxkamadda waxay go’aankeeda ku gaareysaa qolka tashiga,haddi ay la habboonaan Guddomiyaha inuu ugu dhigo fadhi kale.
Qodobka 259aad
Go’aanka Maxkamadda Sare.
Haddii la helo asbaabta cabashada ee Sharcigu sheegayo Maxkamadda waxay cadddeynaysaa oggolansho la’aanta ama socodsiin la’aanta cabashada waxayna amreysaa in lala wareego dammanaddii tiil waxayna xukumeysa kharajka.

Mana bannaana in la soo celiyo cabashadii Maxkamadda horey u caddeysay in aan la oggolaan ama la socodsiin xataa haddii ayna muddada duriddu dhammaan .

Haddii ay Maxkamaddu garato in ayna bannanayn in la oogo Dacwadda ama la sii wado waxay go’aan ku gaareysaa tirtiridda  xukunka la soo duray.

Haddiise ay Maxkamaddu diido cabashada waxay ku xukumaysaa dhinaca kasta qaado kharajkiisa.

Haddiise ay Makamaddu diido cabashada waxay ku xukumaysaa dhinaca wax duray inuu waayo dammaanadda iyo kharajka haddii ayna la noqon in dhinac kasta qaado kharajkiisa.

Haddiise ay oggolato cabashada waxay burinaysaa xukunka la soo duray,waxayna si kama dambeys ahu dhammaneysaa dulucda Dacwadda, markii ay caddahay in la diyaariyo Dacwadda ay buuxdo,haddii kalase waxaa u bannan in ay badho arrimaha Dacwadda ama amarto qalab baarid oo kale ama u celiso. Maxkamadda xukunka soo saartay haddii ay jirto dan aad u culus iyaadoo amreysa in u galo Garsoore aan ahayn kii horey u galay.

Qodobka 260aad
Dhigidda xukunka & Gasrsiintiisa
Xukunka waxaa u dhigayaa Xafiiska Kaliyaha Makamadda Kaliyuhuna wuxuu gaarsiinaya dhinacyada danta ku leh; wuxuna u celinayaa gala oo ay ku jiraan waraqadaha oo idil iyo nuqul ka mid ah dhawaaqa xukunka Maxkamaddii soo saartay xukunka la soo duray taasoo ay wajib ku tahay in ay ku tilmaanto geeska xukunka la soo duray Dhawaqa xukunka Maxkamadda Sare
 Qoobdka 261aad

Ka noqoshada cabashada

Waaxaa u bannaan dhinaca kasta in uu ka tanaasulo cabashada ama jawaab celinteeda inta aan la billabin akhriinta Dacwadda ee lagu sheegay Qodobka 258
Qodobka 262aad

Dhaqaajinta Dacwadda

Haddii ay Maxkamadda Sare u wareejiso Dacwadda Maxkamadda kale waxaa u bannaan dhinaca kasta in uu Dacwadda ka hor wado Maxkamadda loo wareejiyey sannad dhexdiis laga billaabo markii la faafiyey xukunka Maxkamadda Sare.

Xukunka Maxkamadda Sare wuxuu lahaanayaa xooggiisa lasiimka ah xataa haddii ay dacwaddu dhacdo.
Qodobka 263aad
Qaadidda Dacwadda la celiyey

Dhinacyadu dacwadda la wareejiyey waxay ka hor lahaanayaan Maxkamadda Dacwadda loo wareejiyey sifooyinkii ay ka hor lahaayeen Maxkamaddii hore.
Qodobka 264aad
Xoogga Qaanuunka ah ee Go’aanka Maxkamadda

Waxaa waajib ku ah Maxkamadda Dacwadda loo wareejiyey in ay raacdo arrimaha qanuuniga ah ee Maxkamadda Sare wax ka goysay.

Qodobka 265aad
Nidaamka Wilaayadda Garsoorka iyo Awoodda

Waxaa lagu dhaqayaa nidaamka Wilaayadda Garsoorka iyo awoodda isla habka lagu soo sheegay Qodobbada hore.
MADAXA AFRAAD
ARJIGA LU NOQOSHADA
Qodobka  266aad
Xaalaadka ku noqoshada

Waa bannan tahay in lagu duro xukunnada kama dambeysta ah arjigaku noqoshada xaalaadka soo sacda;
1. Haddii sabab u ahayd xukunka soo saariddiisa khatal uu la yimid dhinac  ka mid ah Dacwadda oo dhiibaato gaarsiiyey dhinaca kale.
2. Haddii la caddeyo xukunka kaddib in sugitaankii laga dhisay xukunka uu been ahaa.
3.  Haddii dhinaca arjiga soo qortay uu helo kaddib in sugitaankii laga dhisay xukunka soo baxay warqado si cad wax uga sheegaya Dacwadda ayna suurtoobi weyday in uu markii hore keeno iyadoo ay sabab u ahayd arrima ku uusan waxba ka qaban Karayn ama gef uu lahaa dhinaca kale.
4. Haddii xukunka soo sariddiisa ay sabab u ahayd gaf ku saabsan arrin ku cad waqadaha Dacwadda iyo Dokumentooyinkeeda.
5. Haddii ay ku sugnaato xukun leh xoog kama dambeys ah in uu xukunku ku soo baxay khiyannada Garsooraha.
Qodobka 267aad
Arjiga ku Noqoshada ee Xafiiska Xeer Ilaaliyaha Guug

Mararka ay waajib ku tahay Xafiiska Xeer Ilaliyaha Guud inuu ka qayb galo dacwadaha waxaa u bannan inuu ku duro xukunka arjiga ku noqoshada gooraha soo socda;
1. Haddii uusan ka qayb gelin dacwadda.
2. Haddii ay caddahay in dhinacyada ku heeshiiyeen in ay khiyaameeyaan Xeerka.

Qodobka 268aad
Keenidda arjiga

Arjiga ku noqoshada waxaa lagu samaynayaa warqadda u yeeridda ee la hor geeyo Maxkamadda soo saartay xukunka la duraayo.

Waxaana wajib ah in laga helo warqadda u yeeridda asbaabta arjiga ku noqoshada iyo sugidda caddeynaysa inay jiraan arrimaha lagu sheegay Qodobka 266.

Waxaana wajib ah inuu saxiixo warqadda u yeeridda qareen haysta wakaalad gaar ah,taasoo uu la socdo rasiid tilmamaaya in la dhibay ajuurada wajibka ah.
Qodobka 269aad
U celinta axkaamta dacwadaha darajada kowaad

      Waxaa loogu dhaqmayaa arjiga ku noqoshada axkaamta u dhigan dacwadaha darajada kowaad, haddii ayna khilaafsanayn qodobka lagu dhaqo arjiga ku noqoshada.
Qodobka 270 aad
Joojinta fulinta

Waa u bannan tahay Garsooraha fiirinaaya arjiga ku noqoshada, ah inuu joojiyo fulinta xukunka lagu soo duray  arjiga ku noqoshada,sida haddii uu warsado dhinacyada midkood asago dhegeystay dhinaca kale,kana qaaday dammanad haddii loo bahdo.
Haddii Garsooruhu oggolan waayo ama uu diido arjiga ku noqoshada asbaabta uu ku dhisan yahay oo aan sal lahayn awgeed,wuxuu xukumaayaa in Dacwooduhu waayo dammanadda,wuxuuna saarayaa kharajka.

Haddiise Maxkamaddu oggolaato arjiga ku noqoshada waxay amreysa celinta dammanadda waxayna wax ka goyneysa dulucda Dacwadda,ayadoo tirtireysa waxbihii ka dhashay xukunka lasoo duray.
Qodobka 271aad
Duridda xukunka lagu dhammeyey arjiga ku noqoshada

      Ma bannaana in lagu duro arji ku noqosha ah xukunka lagu dhammeyey arji ku noqosha ah .

       Hase yeeshee waa bannaan tahay in xukunkaas laga duro jidaadka kale ee duridda ah haddii aysan dhammaan muddoyinka duridda.                                           
BUUGGA SADDEXAAD
HABABKA GAARKA AH
BAABKA KOWAAD
DACWOOYINKA GAABAN
MADAXA KOOWAAD
DACWOOYINKA LAGU FULINAAYO AMARKA

Qodobka 272aad
Warqadaha leh xoogga fulinta

Haddii xaqu yahay maqlaq lacag ah ee isla markaas la muteystay ama shey  beddelkiisa la dhiibi karo intuu yahayna xaddidan tahay ama shey  guurto ah oo la muteystay dhiibiddiisa waxaa u bannaan Maxkamadda awoodda leh,markii uu soo warsado deynluhu in ay amarto bixinta ama dhiibista;

1. Haddii deyntu ku sabsan yahay sugitaan qoran.
2.  Haddii deyntu ku sabsan tahay xushmada qareennimada ama celinta kharajka soo gaara qareennada, wakillada, kaaliyaasha, gaarsiyayaasha ama qof kasta oo kale ee gutey shaqo ku sabsan Dacwadda.
3. Haddii deyntu ku sabsan tahay abaalgud laga qaadanaayo shaqooyinka teknikada ah.

Ma banana in la amro bixinta haddii ay waajib tahay in lagu gaarsiiyo deynqabaha Jamhuriyaadda dibaddeda.
Qodobka 273aad
Sugitaanka qoran

Waxaa ah sugitaan qoran ee toosan sida wafaqsan qodobka hore  ee warqadaha ceymiiska][polizze assicurazione],ballaanqadiyada dhinaca Kaliyaha saameeyo ,qorallada warqadaha gaarka ah,xisabaha Bangiyada iyo sida kale qoorallada xisaabaha ah ay waajib ku tahay in la aqoonsado laguna dhejiyo boollada.
Qodobka 274 aad

Suugitaan qoran ee Amaahda Dowladda iyo Wakaladaha Guud

Waxaa u ah sugitaan amaahda Dawladda iyo Wakalaaladaha Buugga iyo diiwaannada Maamuulka guud haddii ay isku dubbarridan yihiin .

Sido kale waxaa sugiitaan ah baaridda uu sameeyo Xafiiska shaqada.
Qodobka 275aad
Warqadda Kharajka

Waxaa waajib ah in weydiisashada la socoto warqad caddeeyneysa kharajka iyo shaqoyinka ku xusan lambarrada 2 iyo 3 qodobka 272.

Hadii Garsooruhu oggoolado weydiisashada waxaa waajib ku ah inuu hubiyo in warqadda kharajka ay waafaqsan tahay taariifada loo goyeey shaqooyinka teknikada.
Qodobka 276aad
Maxkamadda awoodda leh

Maxkamadda u leh Awoodda Dacwadda caadiga ah ayaa iska leh soo saaridda awaamiirta fulinta.
Qodobka 277aad
Waxyaalaha laga doonaaya in laga heloarjiga fulinta
Waxaa waajib ah in laga leho  warqadda uu ku warsanayo dhinacu amarka fuulinta shuruudda lagu caddeyey qodobka 119,waana in ay la socota xaqaas Dokumentiga adkeenaya.
Qodobka 278aad
Soo dhammeynta sugitaanka

Haddii ay muuqato Maxkamadda in sugitaanku uusan dhammeyn waxaa u bannan in ay wacdo dacwoqabaha si uu soo dhammeystiro .Sidoo kale waxaa u bannaan inay diido arjiga lagu warsanayo amarka fulinta.

Mana hor istaageyso diidistaasi in la soo billaabo Dacwadda ama lagu soo billaabo arji lagu warsanayo amar fulin ah ama si Dacwad caadi ah.
Qodobka 279aad
Amarka bixinta iyo muddadiisa
Haddii la helo shuruudda lagu caddeyey qodobka 272,ayna sugidduna dhan tahay waxay Maxkamaddu soo saareeysaa amar ay ku amreyso

Deynqabaha in uu bixiyo ama dhiibo waxaa la xukumay  toban beri dhexdood iyadoo u sheegeysa in uu xaq u leyahay  in uu keeni karo ka hor imaansho isla muddadooda,haddiise uusan ka imaan amaarka waxaa lagu fulinayaa si xoog ah. 
Maxkamadda waxaa u bannan in ay muddada u yareyso ilaa nus haddii  ay jiraan asbaabo culus waxayna kharajka Dacwadda ku xaddideysaa amarka fulinta ee ay ku amreyso bixinta.
Qodobka 280aad
Amarka Fulitaanka

Haddii deyntu ku dhisan tahay Kambiyaale, jeeg bangiyeed ama warqad uu qoray Nootaayo, Garsooruhu wuxuu amraya deynluhu inuu daahid la’aan bixiyo asagoo amrayo taas la waayo fulitaan khasab ah muddana u qabanaaya si uu dhegeysto ka hor-tagga.

Deynluhu wuxuu gaarsiinayaa deynqabaha nuqul ka mid ah weydiisashada; iyo amarka fulinta ah, haddii ayna gaarsiintu ku dhammaan 30 beri dhexdooda, amarka wuxuu noqonayaa wax aan qiimo lahayn, waxaase bannaan in weydiisashada la soo cusbooneysiiyo.
Qodobka 281aad
Habka La Oogaayo Ka Hor Tagga
Waxaa ka taagga la hor geynayaa Garsooraha soo saaray, waxaana lagu sameeynaayaa warqad u yeerid ah, ayadoo la dhawraayo axkaanta ku sabsan Dacwad furidda.Dhinaca sameynaya Dacwadda ka hor-tagga ah 

Wuxuu noqonayaa Dacwoode, dhinaca Dacwadda oogay  lehna amarka fulinta wuxuu   noqonaayaa Dacweysane.

    Waxaa la dhowrayaa Xeerka u degsan Dacwadda caadiga ah hase yeeshee muddooyinka imaanshaha ah waxaa laga dhimi karaa bar.
Qodobka 282aad
Ka hortegid la’aanta

      Haddii aan lagu keenin ka hortagga muddada la qabtay dhexdeeda,ama haddii dhinaca ka hor-tagga sameeyey uusan imaanin fadhiga, Garsooruhu wuxuu caddeynayaa in la fulin karo amarka, kaddib markuu hubsado hagaagsanaanta garsiinta.

  Mar haddii la caddeeyo in la fulin karo amarka lama oggoolaanayo ka hor- tag dambe.
Qodobka 283aad
Oggolansho fulinta ku meel gaar ah

Ayadoo laga reebaayo xaalaadka lagu caddeeyey Qodobka 280 Garsooraha waxaa u bannan asagoo tixgelinaayaa dalabka dhinaca inuu fulin ku meel gaar ah amro dammaan ama dammaan la’aan.

Sido kale Garsooraha waxaa u bannan asagoo tixgelinaayo dalabka dhinaca ka hortagga,keenay in uu joojiyo fulinta ku meel gaarka ah.amro dammaan ama dammaan la’aan sidoo kale, garsoraha waxaa u banaaan asagoo tixgalnaya dalabka dhinaca ka hortagga keenay, in uu joojiyo fulinta ku meel gaaka ah
Qodobka 284aad
Xoogga amarka ulinta uu yeelanayo
      Hadii maxkamaddu diido ka hortagga waxay yeelaneysaa dekereetada bixinta ee aan hore u lahayn fulinta xoogga fulitaanka ah .

 
Haddii maxkamaddu ogolaato ka hor tagga gaar ahaan wuxuu xukunka ay dhameysay dacwaddu u suubanayaa fulitaan .
Qodobka 285aad
Xoogga dekereetada la xukumey in ay fulintaan u suubato
     Waxay u suubanaysaa dekereetada la xukumey in ay leedahay fulitaan in lagu qaadan karo xaqa gooni ahaaneed eek u saabsan ma guurtada si waafaqsan xeerka madaniga.
MADAXA LABAAD

BANNANSHAHA KA SAARIDDA
Qodobka 286aad

Digniinta ka saaridda ay keento la daahidda bixinta ijaarka

Haddii qofka wax ijaartay uusan dhiibin ijaarka muddada dhiibista dhamaadkeeda wuxuu qofka wax ijaartay uga digayaa ka saaridda la daahidda ijaarka awgeed xataa hadii ayna dhamaan mudada ijaarku.

Qodobka 287aad
Gaarsiinta
Waxaa waajib ah  in la gaarsiiyo isla qofkaas guriga ijaartay digniinta ka bixidda guriga ee daahid awgeed iyada oo loo raacinayo warqadda imaanshaha maxkamadda horteed.
Qodobka 288aad
Maxkamadda awoodda leh

Maxkamadda awoodda ku leh ijaarka aan la bixin waxay awoodeedu lagu xadidayaa mablaqa ijaarka uu mutaystay mudaada ijaarka oo dhan.
Qodobka 289 aad

Habka Warqadda Imaanshaha


Warqadda imaanshaha waa in lagu dhawraa hababka u qoran oogidda dacwadda ee Maxkamadda darajada koowaad horteeda.
Qodobka 290aad
Imaansha la’aanta kireeyaha
Hadii kireeyuhu uusan iman fadhiga garsooruhu uu qabtay imaanshaha waxay noqonaysaa qiimo la’aan 

Haddii qofka wax ijaartay uu iman waayo ama asagoo yimid uusan is hortaagin garsooraha wuxuu ogolaanayaa ka saaridda wuxuuna go’aan amar ah ku soo saarayaa in geeska warqadda u yeeridda ah lagu qoro siiqadda fulinta isla markaas garsooruhu asagoo tixgalinaya arjiga weydiisashada kireeyaha wuxuu ku amrayaa bixinta ijaarka bislaaday.
Qodobka 291aad
Ka hor tagga qofka wax ijartay
Hadii uu yimaaddo qofka wax ijartay, kagana hortago bixinta ijaarka wax la gareysan karo, maxkanmaddu waa ay ka dhorsaneysaa arinta ku saabsan digniinta ka saaridda, waxayna amraysaa in la wado garmaqalka lagu dhameynayo dulucda si waafaqsan hab ka qaadista dacwadaha darajada koowaad.
Qodobka 292aad
Ku dhaqanka xeerka u gaarka ah waxyaalaha la I jaaro
Waxaa loogu dhaqmayaa ka saaridda ma guurtada I jaaran ee la isaga saaro si run ah digniin maxkamadeed xeerka u gaarka ah ijaarka.
MADAXA SADDEXAAD
HABABKA DHAWRISTA
QAYBTA KOOWAAD
QABASHA
Qodobka 293aad

Amarka qabashada ee Garsooraha

Waxaa u bannaan Garssoraha in uu soo saaro amarka qabashada:-
1. Guurtada, Maguurtada iyo hey’aadka haddii li iska haysto lahaanshaheeda, ayna habboon tahay in la qabto ama loo dhiibo maamul idaari ah oo ku meel gaar ah.
2. Buuggaaga Xisaabaadka diwaannada, warqadaha qoraalka waxyaalaha tusaalooyinka ah iyo wax kasta oo kale ee u suubada sugida xuquuqda la iska haysto haddii ay habboon tahay in si ku meel gaar ah loo qabto.
Qodobka 294aad
Qabashada Dhawrista Ah
Garsooraha waa u bannaan tahay haddii deynluhu soo warsado markii uu cabsanayo in ay jirto asbaabo la garaysan karo in uu waayo dammaanadda deyntiisa in uu amro qabasho dhawrista ah ee xoolaha guurtada iyo maguurtada ah ee deynqabuhu leeyahay iyo wixii lacag ah ee isagu dad kale ku leeyahay iyadoo la ilaalinayo xudduudda sharcigu u jeediyay qabashada.
Qodobka 295aad
Qabashada ka horreysa dacwadda iyo dacwadda dhexdeeda ah
Qabashada dhawrista ah waxaa la weydiisan karaa dacwaddabka hor, sidoo kale qabashada waxaa la weydiisan karaa dacwad billabattay dhexdeeda.

Garsooraha xaalada hore, haddii uu oggolaado dalabka dhinaca, wuxuu soo saarayaa amar, wuxuuuna qabanayaa fadhi uu ku oggolaado amarka, asagoo amraaya imaanshaha weydiistaha iyo deynqabaha.
Qodobka 296aad
Dammaan
Waxaa u bannaan Maxkamadda in ay amarto in uu keeno weydiistaha qabashada dammaan kaafi ah marka ay soo saarayso amarka qabashada ama ay ka raali noqonayso soo saariddiisa kadidib.

Isla markii waxay amraysaa Maxkamadda ilaalinta xoolaha la soo qabtay.
Qodobka 297aad
Dhicidda Xoogga Amarka Qabashada
Amarka qabashada ee Maxkamadda soo saarayso yeelan mayo qiimo haddii aan lagu fulin Soddon Bari dhexdooda oo laga billaabayo maalinti uu soo baxay.




Qodobka 298aad
Tuuridda Qabashada Dhawrista Ah
Waa u bannaan tahay deynqabaha in uu iska baabi’iyo haddii uu keeno wax geleya meesha xoolaha la qabtay si ay u noqdaan dammaan ku fulin bixinta xaqa lagu leeyahay iyo kharajkiisa.
Qodobka 299aad
Gaddida Waxyaalaha Hallaabidoodu Dhowdahay
Haddii waxyaalaha la qabtay ay yihiin kuwa hallaabiddoodu dhowdahay waxaa u bannaan Maxkamadda in ay amarto gaddida, qabashaduna waxay u gudbaysaa lacagta ka imaanaysa waxa la gaday.
QAYBTA LABAAD
BAARITAANKA ILAALISKA AH
Qodobka 300aad
Oggolaansho ilaalinta ah ee sugidda
Waa u bannaan tahay qof kasta ee qaba sabab aqliga gasha ee uu ugu malaynayo in uu waayo sugitaan maarmaan u ah dacwad uu oggoddono mustaqbalka in uu warssado Maxkamadda inay amarto Oggolaanshaha sugitaankaasi.
Qodobka 301aad
Weydiisasho
Weydiisasho waxaa la hor geynayaa Maxkamadda awoodda u lahaan lahayd qaadidda dacwadda la oogi lahaa, waxaa la raacayaa oggolaasho sugitaanka habka loo uruuriyo sugitaanka dacwadda dhexdeeda, waa lagu isticmaali karaa sugitaankaas markii la soo oogo dacwadda.
QAYBTA SADDEXAAD
HABABKA DEGDEGGA AH IYO LAHAANSHAHA
Qodobka 302aad
Qaraarrada Degdegga ah
Waa u bannaan tahay qofka qaba sabab caqliga gasha ee uu ugu baqayo, haddii uu raaco jidka caadiga ah si uu xaqiisa u raadsado, in xaqiisu gelaya khatar aan laga kabsan Karin, inuu weydiisto Maxkamadda dhammaan qaraarada degdegga ah. Kuwaasoo si ku meel gaar ahaan u xaqiijinaaya natiijada ka dhalan lahayd go’aanka laga soo saari doono dulucda dacwadda.





Qobodka 303aad
Maxkamadda Awoodda Ah
Weydiisashada lagu xusay qodobka hore, waxaa loo jeedinayaa Maxkamadda awoodda u lahaan lahayd dulucda dacwadda.

Maxkamadda haddii ay jirto sabab asaas leh, ayadoo la dhageysanayo dhinaca kale, haddii loo baahdo, waxay oggalaaneysaa qaraarada la weydiistay ayadoo loo qabanaya waqtiga go’an ee ay tahay in gudihiisa lagu bilaabo dulucda dacwadda. Haddii dacwadda aan lagu billaabin waqtiga loo qabtay, qaraaradii la soo saaray waxay noqonayaan xoog la’aan ama fa’iido la’aan.
Qodobka 304 aad
Hababka Lahaanshaha
Isla habka lagu xusay qodobka hore ayaa la raaci karaa wixii ku saabsan dacwadda lahaanshaha ah ee ujeeddadoodu tahay soo ceshasada lahaanshaha ama xafididda lahaanshaha waxyaalaha maguurtada ah ama ishtakada ku saabsan dhismo cusub ee laga xusay qodobka 770 ee X.  M.
MADAXA AFRAAD
KA REEBIDDA IYO KA QAADIDDA TASARUUFKA
Qodobka 305aad
Weydiisashada ka reebidda iyo ka qaadidda tasaruufka
Dacwadda ku saabsan ka reebidda iyo ka qaadidda tasaruufka dadka aan caqligoodu dhammayn waxaa laga hor oogayaa Maxkamadda Gobolka qofkaasi uu deggan yahay.
Qodobka 306aad
Qaraarka Maxkamadda
Maxkamadda iyadoo uu ka qayb gelaayo Xeer Illaaliyaha, waxay amraysaa baaritaan takhtareed waxay qaraarkeeda ku soo saaraysaa ayadoo qiimayneyso xaaladda maskaxda qofka laga reebaayo ama laga qaadayo tasarufka.
Qodobka 307aad
Maamulka Xoolaha
Isla qaraarkaas Maxkamadda waxay magacaabeysaa ilaaliye (wasi) ama dhowre (curatore) waxayna qaadaneysaa tillaabooyinka habboon ee maamulidda  Xoolaha qofkaas.
Qodobka 308aad
Ka noqoshada ka reebidda iyo ka qaadidda tasarufka
Isla hababkaasi aan soo marnay waxaa looga noqon karaa ka reebidda iyo ka qaadidda tasarufka haddii la waayo asbaabihii keenay.
MADAXA SHANAAD
KAN LA WAAYEY IYO KAN LA XUKUMAY DHIMASHADOODU
MAQNAASHO IYO MALEYN DHIMASHO
Qodobka 309aad
Caddaynta waayidda iyo dhimashada malaha ah
Haddii qof lagu waayo badda ama dagaal dhexdiisa, ama qarsoomo asagoon warna laga helin, Maxkamadda waxaa u bannaan, ayadoo raacaysa weydiinta dhinaca danta leh iyo Xeer Ilaalinta Guud, waxay go’aan ku gaareysaa waayidda iyo dhimashada  malaha ah. Isla go’aankaas Maxkamadda waxay ku qaadanaysaa dhammaan tillaabooyinka ku saabsan Xoolaha qofka la xukumay waayiddiisa iyo dhimashadiisa malaha ah.

Xeerar gaar ah ayaa goynaya muddada ugu yar ee waayidda ee ka dib ay bannaan tahay weydiisashada soo saaridda go’aankaas.
Qodobka 310aad
Ka noqoshada go’aanka waayidda iyo dhimashada malaha ah
Haddii la helo qofka la xukumay waayiddiisa ama dhimashadiisa malahan ah Maxkamadda way ka noqoneysaa go’aankii waayidda ama dhimashada malaha ah wixii tallaabooyinka ka dhashayna waxba lagama soo qaadayo.
Qodobka 311aad
Faafinta go’aanka waayidda iyo dhimashada malaha ah
Faafinta go’aanka waayidda iyo dhimashada malaha ah waxaa waajib ah in lagu faafiyo Faafinta Rasmiga ah ee Jamhuuriyadda Dimoqraadiga ee Soomaaliya iyo jidadka kale ee faafinta.





BAABKA LABAAD
XOOGGA XUKUNNADA DALALKA SHISHEEYAHA AH
MADAXA KOOWAAD
AQONSI
Qodobka 312aad
Maxkamadda awoodda u leh Aqoonsiga
Qofkii doonaya in loo aqooonsado Jamhuuriyadda Dimoqraadiga ee Soomaaliya dhexdeeda xukun shisheye ah waa inuu arji u yeerid ah horgeeyaa maxkamadda racfaanka ee xukunka laga fulinayo.

Go’aanka aqoonsiga waxa xataa lagu weydiisan kara jidka dibloomaasiga dacwadda ka danbeysa waxaa waajib ah inuu ka qayb galo xeer ilaaliyaha.
Qodobka 313aad
Shuruuda lagu aqoonsanayo xukunka shisheeyaha ah
Maxkamadda racfaanka waa in ay hubisaa ina ayna aqoonsan xukunka shisheeyaha ah waxyabaha soo socda:

1.) In  maxkamadda dacwadda horteeda lagu qaaaday ay dhawrtay nidaamka garsoorka ee lagu dhaqmo dalka dacwadda lagu qaaday ;
2.) In dhinacyadu si sax ah uga qayb galeen dacwadda ama la cadeeyay maqnaashaha sida waafaqsan xeerka;
3.) In xukunka uu ahaado mid leh xoog awood fulin ;
4.) In uu xukunkaasi qilaafsaneen xukun uu soo saaray garsoore soomaali ah ;
5.) In ay hor iilin garsoore soomaali dacwad kali eek u saabsan isla waxaa laysku dacweynayo iyo isla dhinacyada dacwadda  ka hor inta uuna yeelan xukunka shisheeyaha xoog fulin;
6.) In xukunka aan laga helin waxyaabo lid ku ah nidaamka caanka ah ee soomaaliyeed.
Qodobka 314aad
Xoogga xukunnada shisheeyaha ah
Haddii ayadoo la fiirinaayo shuruudda lagu tilmaamayo qodobka hore, maxkamaddu cadeyso xoogga xukunka shisheeyaha xukunkaasi wuxuu yeelanayaa xoog (ducumenti) fulinta jamhuuriyadda dimoqraadiga soomaalia dhexdeeda.





Qodobka 315aad
Ogolaanshaha jidadka sugidda ee uu amray garsoore shisheeya ah

Weydiisashada ogolaanshaha jidadka sugidda eek u timaadda garsoorayaasha shisheeyaha ah waa inay soo martaa maxkamadda racfaanka ee meesha sugidda lagu ogolaanayo, maxkamadda qaraarkeda waxay ku soo saareysaa amar ayadoo dhageysatay xeer ilaaliyaha.
Qodobka 316aad

U yeerid madax dawlad shisheeye horteeda

Gaarsiinta uyeeridda imaanshaha ah ee madaxa dowladda shisheeye ah hortooda ama warqadaha kale ee ka imaanaya dawladda shishhya ah waxaa amraya ee fulinayana xeer ilaaliyaha meesha gaarsiinta lagu sameynaayo.
BAABKA SADDEXAAD
DHEXDHEXAADINTA
Qodobka317aad
Shardiga dhexdhaxaadinta
Waxaa u banaan dhinacyada in ay u bandhigaan waxii ka dhex dhasha oo is qilaaf ah dad dhexdexadiya haddi uusan qilaafku ku saabsaneyn xuquuq aan la maamulan Karin, haddii ay ku heshiiyaan dhinacyadu in ay u bandhigaan qilaafkooda dad dhexdhexaadiya uma banana midoodna in uu u dacwoodo maxkamadda ka hor inta aanann la bilaabin dhexdhexaadinta.
Qodobka 318aad
Habka shardiga dhexdhexaadinta
Waxaa waajib ah in uu qoranyahay heshiiska lagu heshiiyay in la hor dhigo qilaafka dhedhexaadiyaal waana in dulucdiisu xadidantahay.
Qodobka 319aad
Ku heshiinta shardiga dhexdhexaadinta
Waa banaantahay in heshiiska lagu xusay qodobka hore ee ku saabsan shardiga dhexdhexaadinta la raaciyo si shardi heshiis ama is afgarasho danbe si loo gaashaanto qilaafyada ee suurtowdo in ay ka dhashaan heshiiskaas. Ma banana in lagu daro shardigaas heshiisyda kooxda ah, sidoo kale ma banana iin laga reebo awoodda maxkamadda caadiga qilaafyada ku saabsan xuquuqda ee suurtoobi Karin in la maamusho.


\
Qodobka 320aad

Dhexdhexaadiyaasha
Waa banaan tahay in dhexdhexaadiyaashu yihiin hal qof ama ka badan waxaase shardi ah inay yihiin tiro dheeri ah.

Waxaa waajib ah in laga dhex helo dhexdhexaadinta ama shardiga ku saabsan ee la raacinayo heshiiska magacaabidda dhexdhexaadiyaasha, tiradoodu iyo sida loo magacaabayo.
Qodobka 321aad

Magacaabidda dhexdhexaadiyaasha
Marka dhinacyadu magacaabayaan dhxhexaadiyaasha sida uu qabo heshiiska dhinac kasta waxaa u banaan inuu ku gaarsiiyo jidka gaarsiiyaha inuu magacaabay dhexdhexaadiyihiisa.

Dhinaca helay gaarsiita markiisa waa inuu gaarsiiyo dhinaca kale magaca dhexdhexadiyihiisa toban maalmood dhexdooda.

Haddii taasi la waayo, dhinaca magacaabay dhexdhexaadiyihiisawuxuu u dacwoon karaaa gudoomiyaha maxkamadda gobolka ee u leh awoodda xoogga alk, isagoo weydiisanayo in dhinaca kale uu magacaabo dhexdhexaadiyihiisa.
Qodobka 322aad
Beddelaada
Hadii sababtu si kastaba ha noqotee, lawaayo dhamaan ama qaar kamid ah dhexdhexaadiyaasha lamagacaabay hishiis kana beddelaad sheegin, waxaa lagu camal falaa habka lagu sheegay qodobka hore.
Qodobka323aad
Ahmiyada Dhexdhexaadayaasha
Dhexdhexaadiyaasha waa in e ahaadaan dad soomaali, dhexdhexaadiyaal manoqon karaan dadka aan qaangaareheen, kuwa laga reebay ama laga qaaday tasarufka, kuwa xoolao belay iyo kuwa laga reebay shaqooyinka dowladda 





Qodobka 324aad
Oggolaanshaha iyo waajibaadka dhexdhexaadiyeyaasha
Oggolaanshaha dhexdhexxaadiyeyaasha waa inuuu ahadaa qoraal ama hashiiska lagu saxiixo, dhexdhexadiyeyaashu waa inay ku dhigaan xukunka dhexdhexaadinta mudda lagu xaddiday qodobka 331; haddii taasi lawaayo ama haddi ay katana sulaan dhexdhexaadinta sabab aqliga gasha la’aan waxaa wajib ku ah iney bixiyaan makdhow.
Qodobka 325aad
Xuquuqda dhexdhexaadiyeyaasha
Dhexdhexaadiyeyaasha waxay waq u layihiin in loo soo celiyo kharajka ka baxay iyo xushmada howsha ay qabtayn xadka lagu gooyay hishiiska aqbalaynna dhinacyada.
Qodobka 326aad
Duridda iyo ka joogsashada
Waxaa lagu dabaqayaa dhexdhexaadiyeyaasha axkaanta ku saabsan duridda iyo ka joogsashada Garsoorayaasha caadiga ah laakiin, dhinaca maduri karo dhexdhexaadiyeyaasha isagu magacaabay.
Qodobka 327aad
Habka dhexdhexaadinta
Dhexdhexaadiyeyaasha marka at qaadayaan dacwadda dhexdhexaadinta waxay layihiin isla awoodda ay layihiin Garsoorayaasha caadiga ah xagga su’aal u jiidanta dhinacyada, imtixaanka maragta iyo keeddinta caddeyanta, marka ay gudanayaan hawshaas waa inay raacaan Habka Xeerka Madaniga in ay suurtoobi karta inay karcaan.

Hasayesheey, uma bannaana marnaba iney amraan qabashada ama tilaaba kasta oo ka mid ah tillaabooinka dhowridda.
Qodobka 328aad
Go’aanka Dhexdhexaadinta
Dhexdhexaadiyayaasha waxaa waajib ku ah inay go’aanka soo saaraan 90 beri dhexdood oo laga billaabayo taariikhda magacaabiddooda; haddiise aan isku mar la magacaabin; waqtiga wuxuu ka billaabanayaa magacaabiddii ugu danbeysay. Waqtiga waa la dheerayn karaa ilaa laba jeer haddii ay sidaas ku heshiiyaan dhinacyada.

Haddii dhexdhexaadiyayasha ayna ku gaarin waqtigii la qabtay ama la dhereeyey go’aankooda, awooddooda way dhacaysaa, dhinacyadana waxay ikhtiyaar u leeyihiin inay magacawdaan dhexdhexaadyayaasha kale ama ay u gudbistaan dacwaddoodan Maxkamadda si ay go’aan ugu gaarto.

Qodobka 329aad
Sababaynta Go’aanka Dhedhexaadinta
Waa inay dhexdhexaadyayaasha go’aankooda asbaab u yeelaan, si waafaqsan sharciga ama mabaadi’da caddaaladda. Xataa haddii dhinacyadu aynu si caddaan u siinin awoodaasi.

Hase yeeshee waxaa waajib ah inuu go’aanku ku dhisnaado qodobka koowaad lambar 22 ee Xeerka Madaniga.

Qodobka 330aad

Qaabka iyo waxyaalaha loo doonayo in laga helo xukunka dhexdhexaadinta
      Waxaa waajib ah in laga helo go’aanka dhexdhexaadinta:

1. Magacaabidda dhinacyada;

2. Soo koobidda falalka iyo asbaabta;

3. Saxiixa dhexdheaadiyayaasha dhammaantood iyo magacaabidda mid kasta;

4. Taariikhda iyo meesha go’aanka lagu soo saaray
Qodobka 331aad
Dhigidda Xukunka

Waxaa waajib ku ah ddhexdhexaadiyayaalka inay xukunka ku dhigaan Xafiiska Kaaliyaha ee Maxkamadda Gobolka ee meesha go’aanka lagu soo saaray 10 maalmood dhexdooda oo laga billaabo maalinta u soo baxay. Guddoomiyaha Maxkamadda Gobolka markuu hubsado ansaxidda dhigidda, wuxuu ku siinayaa amarkiisa xoogga fulinta go’aanka dhexdhexaadinta; amarkaas waa inuu raacaa dhigidda go’aanka.
Qodobka 332aad
Duridda
Waa bannaan tahay in lagu duro Maxkamadda racfaanka eel eh awoodda xagga dalka, go’aan dhexdhexaadinta, sababaha soo socda oo keli ah:

1. Buritaanka ka dhashay waayidda shardi ka mid ah shuruudda lagu tilmaamay Qodobka 330;

2. Ilaalin la’aanta muddada lagu tilmaamay Qodobka 328;

3. Ka noqoshada ka dhalanaysa sabab ka mid ah asbaabta lagu sheegay Qodobka 266.

Waxaa waajib ah in duridda lagu keeno 30 beri laga billaabo maalinta la dhigay go’aanka.

Waa u bannaan tahay Goddoomiyaha Maxkamadda racfaanka haddii sidaa  uu warsado dhinaca qadimay duridda, inuu joojiyo fullinta.
Qodobka 333aad
Heshiisyada Ka Baxsan Maxkamadda
Warqadaha heshiisyada ah eek u dhexmara dhinacyada Maxkamadda dibaddooda, ama ayaga naftooda ha sameesteen ama ha u sameeyaan Xafiisyada Siyaasadda ee Magaalooyinka. Tuulooyinka iyo xaafadaha, waxay yeelanayaan xoog fulitaan ah haddii ay ka dhigan yihiin Xafiiska Maxkamadda Degmada ee soo hinta heshiisku ku dhammaaday.



      
BAABKA AFRAAD
HABKA QOLKA TASHIGA
Qodobka 334aad
Qaabka weydiisashada iyo go’aanka
Haddii go’aannada aan khilaaf ka taagnany, waxaa waajib ah in la weydiisto Maxkamadda awoodda leh, taasoo amarkeeda ku soo saaraysa qolka tashiga,  mamarkaasoo leh qaabka Dekereetom, haddii qaanuunka sidaa si khilaafsan sheegin.
Qodobka 335aad
Go’aan
Garsooruhu, kaddib markuu helo macluumaadka habboon, una ahegeesto Xer Ilaaliyaha haddii dhegeysigiisa waajib tahay ayuu go’aanka ku qorayaa arjiga hoosteesa.
Qodobka 336aad
Ka hortagga iyo cabashada
Amarka lagu soo sheegay qodobka hore, wuxuu leeyahay xoog fulitaan, haddii dhinacyada midkood ama Xeer Illaaliyaha  uusan ka hortagay kenin ama ka caban 10 bare dhexdood ka billaabanaysa maalinta lagu faafiyey dhigidda Xafiiska Kaaliyaha.
Qodobka 337aad
Ka Noqoshada Go’aanka

Waa u bannaan tahay isla Garsooraha ku soo saaray go’aannadaas ama ka noqdo.

BUUGGA AFRAAD
HABKA FULINTA

BAABKA KOOWAAD
MADAXA KOOWAAD
WAXYAALAHA LA FULIN KAR
Qodobka 338aad
Waxyaalaha la fulin karo
Waxaa khasab lagu ilin kraa waxyaalaha leh xoogga fulitaanka eek u saabsan xaq sugan oo xaddidan oo isla markas la weydiisan karo.

Waxyaalaha xoogga fulitaanka lihi waa kuwan 

b.) Xukunada iyo go’anada kale ee garsooruhu soo saro xeerka si cad usiinaya xooga fulitanka

t.) Qoraalada heshiisiinta garsoorida iyo kuwa xeerku si cad usinaayo xoog fulintan

j.) Kambiyalayaasha iyo warqadaha kale ee amaahda iyo warqadaha uu xeerka si cad usiinayo awoodaas 

             x.)  Qoraalada uu sugo nootayuhu ama sarkaal guud ee xeerku awood
                    Usiinayo qoraladaasi oo ku sabsan xil mablaq lacageed 

Qodobka 339 aad
Cadeenta fulinta
Waxa ku waajib ah kaliyaha nootayaha ama sarkaalka guud in ey ku cadeyaan xukunada go’anada kale ee kaso baxda hey’adda garsoorida iyo qoraalada heshiisyadda iyo warqadaha uu sugayo nootayuhu ama sarkaalka guud si ay ula hadan fulitan qasab ah isago ku horqaraya hadalkan soo socda

  Warqadani waxa ey leedahay xoog fulitaan.

Waa in laga hubsadaa saxiixa qofka cadenaya shabadda kaaliyaha,nootayaha ama sarkaalka gud oo la saaro .

Nuqul kamid ah cadentaas waxa lasiin karaa oo kaliya qofka wax loo xakumay ama dartiis xilka loo sameyay ama qofka dhaxalkisa leh,waxana waajib ah in nuqulka hoostiisa lagu tilmaamo qofka loo so saaray .

Kaaliyha, nootayaha ama sarkaalka guud waa inuu ku mujiyaa warqadda asalka ah nuqlka labaxshay.
Qodobka 340 aad
Nuqulada leh qaabka fulitaanka 
Mabanana in lasiiyo dhinac kali ah wax kaban hal nuqul oo leh xoog fulitan haddii anaay jirin sabab caqliga gasha

Dhinaca danta ku leh ayaa wediisan kara nuqulada kale mararka lagu sheegay xarfaha b) ee qodobka 338 aad waxay weydisan karan madaxda  xafiiska soo  saray go’aanka ama saxiixay qoralada heshiiska waxana la waran kara xaalda lagu shegay xarafka x) ee isla qodobkaas maxkamad qortay warqadda awooda leh 

Taalabooyinka ku sabsan wediisashada waxa lagu soo saraya amar.

Madaxda xafiiska ama garsoorha awooda leh sida ay dhigeyso qeybta labad ee qodobkan, ayaa u ciqabayo kaaliyha, notayaha ama sarkalka guud ee khilafka axkaanta qodobkan ganaax aan kabadneyn sh.so 500 isago kuso sarya amar.
  Amarkas ganaxa ah wax uleyahay xoog fulitaan.
Qodobka341 aad
Warqadda xooga fulitanka leh oo lidka ku ah dhaxaltoyada
Warqadda xooga fuitanka lehb ee lidka ku ah qofka dhintay waxay ku ledahay isla xoogas lidka ah dadka dhaxlayo marka deenluhu soo garsiiyo .

Waxa lagu garsiin kar dadka dhaxalka leh iyagoo wada dhan oo an lakala cadeyn magacyadooda iyo sifaadkooda meshii dagsiimo ugu dambeysay qofka ay dhaxlayan sanado gudaheeda ee lagu soo bilabayo waqtigi dhimashada.
Qodobka 342 aad
Garsinta amarka gudashadda

Haddii qanuunka si kale unan fareynin,waa in loo hormariyaa den qabaha iyo dadka dhaxlaya laf ahaantooda digniinta amarka gudashada markii laga reebo xalada lagu sheegay qeybta labad ee qodobka hore.

Hase yeeshe garsoraha waxa ubanan inuu soo saro amar fulin ah oo deg deg ah,sisa wafaqsan qoodobka 350 iyadoo lahormarin digniinta amarka gudashada,haddii uu dub udhac keenayo dhibaato.
Waajb ma ahan digniinta amarka gudashada hadiba si toos ah deen abaha lagu bilabay fulinta qasabka sanad gudaheeda oo lagu bilabo tariikhda qoraalka heshiiska,xukunka iyo go.anada kale ee lagubtilmamay xarfaha ( b) iyo (t) ee qodobka 338 aad ama tariikhada dhcida mudada gudashada xilalka lagu tilmamy xarfaha (j) iyo (x) ee isla qodobkasi.
Qodobka 343 aad
Habka amarka gudashada

Amarka gudashada waa digniinta oofinta xilka ku dhigan warqda leh xooga fulitanka mudo aan ka yareyn 10 beri dhexdooda iyado lagubdhigayo n markii la oofin waayo laqadao talaboyinka waajibka u ah fulitanka qsabka ah 

Waa in alag helaa amarka fulinta si uusan uburin magacabida dhinacyada,mesha ay degan yihin ,tirada warqada leh xooga fulitanka,tarikheeda inta ay la egyihiin waxa ladonaya in laguto iyo tariikhda uu sigi kaaliyuhu ,nootayuhu ama sarkalka guud ee awoda leh in warqada usuubato fulitaan.

Hadi fulitanka ku sabsan ayahay kambiyale ama warqadaha kale ee amaahda eek u tilmaman xarafka (j) ee qodobka 338,waxa wajib ah in lag helo amarka gudashada nuqul koobaya wax alala waxa lag helo warqada leh xooga fulitanka iyo sugida garsiiyaha in nuqulka wafaqsan ayahay kan asalka ah si buuxda .

Waxa kale oo wajib ah in lag helo amarka gudashada cadeynta mesha u qofka warsaday gudashada dhab ahaan degan yahay ama tag tago eek amid ah soohdinta ee kutalla maxkamada awooda u leh fulinta .haddii an laga hadlin deg siimadiisa waa in garsiinta loo dhigaa xafiiska kaliyeyaasha maxkamada.
    Waxaajib ah in uu saxiixo amarka gudashada dhinaca ama wakiilkiisa.
Qodobka344aad

Dhicidda xoogga ee digniinta
Digniintu way weyneysaa xooggeeda haddii 90 barri oo ka bilaabato maalinta la gaarsiiyay aan la bilaabin fulinta 

Haddii digniinta laga keeno ka hortag mudada waa la joojinayaa waxayna u soconaysaa sida waafaqsan qodobka 440.




    
Qodobka345aad

Mudada digniinta

Ayadoo laga reebayo xaalada lagu sheegay warqadaha labaad iyo tan saddexaad ee qodobka 342aad. Lama Bilaabi karo fulinta qasabka ah haddii aysan dhamaan mudada lagu tilmaamay.

MADAXA LABAAD
LA WAREEGAA FULINTA QASABKA EE MILKIYADA GUUD AHAAN
Qodobka 346aad

Garsooraha awood u leh la wareegidda
 
Garsooraha jooga meesha laga helo xoolaha fulintu ku socotto ayaa iskaleh maamulka fulinta, ama haddii waxa fulintu ku socotto yihiin amah meesha uu deganyahay deyn qabaha.

Go’anka la fulinaayo, haddii uu ku dhawaasooqay garsoore degmo,waxaa awoodda is ka leh garsooraha degmada, waxaa awood is ka leh garsooraha gobalka, ayadoo la fulinaayo in qiimaha warqadda fulinta xoogga leh uusan ka badneyn am ka badneyn sh… somaali 3 kun.
Qodobka 347aad
Waqti u qabashada fadhiga

Garsooraha naftiisa ayaa amarkiisa ku qabanaaya. Waqtiga fadhiga, fadhigaasoo ay kusoo qayb galayaan deynlaha wax loo qabanayo, deynlahayaalka soo dhexgalay, deyn qabaha iyo dadka kale ee dnta ku leh,sidaa haddii qaanuunku farayo ama garsooraha ee la noqotto lagama maarmaan dhinacyada ama dadka kale ee dank u lek hadii ay jiraan in la dhegeysto .

Amarkaas dhinacyada waxay gaarsiinayaan kaaliyaha.

Haddii ay cadaato in dhinacyau midkood uusan imaanin sabab uu waxba ku lahayn awgeed, garsooraha wuxuu qabanayaa fadhi cusub, kaasoo kaliyaha uu gaarsiinayo dhinaca an iman.


Qodobka 348aad
Qaabka weydiisashada iyo jawaabta
Haddii uu qaanuunku si kale fareynin, arjiyada iyo weydiisyada waa in lagu soo gudbiyaa af ahaan, markii la soo jeediyo fadhiga dhexdiisa, ama arji la dhigaayo xafiiska Kaaliyaha mararka kale.

Qodobka 349aad
Qaabka tillaabooyinka garsooraha
Garsooruhu tillaabooyinkiisa wuxuu ku qaadanaya amarro oo naftiisa wax ka beddeli karo ama ka noqon karo ka hor inta aan la billaabin fullinta haddii laga reebo mararka qaanuunka si kale faraayo.

Waxaa lagu dabbaqayaa amarrada Garsooraha axkaanka xeerkan inta ay suurtoobi in lagu abaqo
Qodobka 350aad
Billabidda La Wareegga Milkiyadda

Haddii laga reebo xaaladda lagu sheegay qodobka 372, faqradda labaad, la wareegga khasabka ah wuxuu ku billaabanayaa qabashada.

Deynluhu rukhsadda qabashada wuxuu warsanayaa Garsooraha asagoo keenaya arji ay la socoto warqadda leh xoogga fulinta iyo digniinta haddii ay jirto wuxuuna dhigayaa xafiiska Kaaliyaha.

Haddii digniinta gudashada hore loo gaarsiiyay ma bannaan in la keeno arjiga la wareegidda milkiyadda, haddii ayna dhammaan mudbada lagu sheegay faqradda koowaad ee qodobka 343.

Garsooruhu wuxuu ku idmayaa qabashada amar markuu hubsado kaddib ansaxidda qaadka tillaabooyinka ee warqadda leh xoogga fulinta iyo digniinta haddii ay jirto.
Qodobka 351aad
Galka Fulinta
Markii la keeno arjiga lagu weydiisanayo qabashada kaaliyuhu waa inuu u diyaariyaa gal weydiisasha kasta oo ku saabsan fulinta, waxaana lagu ridayaa dhammaan warqadaha oo uu soo saaro Garsooruhu  ama Kaaliyuhu ama Gaarsiiyuhu iyo dhammaan warqadaha iyo Dokumentooyinka ay keenaan dhinacyadu dadka anta ku leh haddii ay jiraan.


 





Qodobka 352aad





      Qabashada
Qabashadu waxaa weeye amar loo jeedinayo deynqabaha in uusan ku kicin shaqo keeneysa jebitanka keeneysa jebinta xaqa dammaanadda eek u saabsan xoolaha fulitaanka loo qabtay iyo mirahooda.
Qodobka 353aad
U dhiibista deynka gaarsiiyaha
Waxaa u bannaan deynqabaha in uu u dhiibo garsiiyaha isagoo isaga celinaya qabashada xoolihiisa lacag le’eg midda loo samaynayo fulitaanka iyo kharajka iyadoo lagu wareejinayo deynlaha, waxaa xisaabta lagu darayaa in loo celinayo deynqabaha lacagtaas haddii an mutaysan.

Qodobka 354aad
Beddelaadda qabashada
Waxaa deynqabaha u bannaan xaalad kasta ee dacwaddu marayso gadidda ka hor in uu warsado Garsooraha in qabashha la saaray xoolihiisa laga wareejiyo oo lagu beddelo in lacag ah oo u dhigmaya kharajka iyo xuquuqda deynlaha xoolaha loo qabtay iyo daynlayaasha soo dhexgalay.

Garsooraha ayaa amar ku xaddidaya kadib markii uu dhinacyada dhegeysto lacagta geleysa meesha xoolaha la qabtay iasgoo amraya in qabsashada laga qaadayo xoolaha la qabtay loona wareejinaya lacagta la keenay.
Qodobka 355aad
Dhismaha qabashada
Waxaa u bannaan Garsooraha asagoo tixgelinaaya weydiisashada deynqabaha ama iskiiba ka dib markuu dhegeysto deynlaha xoolaha loo qabtay, iyo deynlayaasha soo dhexgalay in uu amro dhimidda qabashada marka qiimaha xoolaha la qabtay ay ka badan tahay tan kharajka iyo amaahda lagu xusay qodobka hore.
Qodobka 356aad
Ogeysiinta deynlayaasha qoran
Waxaa waajib ku ah deynlaha xoolaha qabtay (5) shan maalmood dhexdooda laga billaabo maalinta qabashada dhammaatay, inuu gaarsiiyo deynlayaasha ku sheganayo xoolaha la qabtay xaq leh hormarinta ee lagu caddeeyey Ragistarada Guud, ogeysiin koobeysa tilmaamo ku saabsan deynlaha xoolaha lo qabtay, amaahda fulinta daraadeed ku socoto, warqadda iyo xoolaha la qabtay.

Haddii ay sugnaanto in xoolaha la qabtay, horey loo qabtay dhawris ahaan waxaa waajib ah in ogeysiinta lagu sheegay qayta hore la gaarsiiyo xataa kan dhawris ahaan u qabtay xoolaha.

Waxaa waajid ah in ladhigo asalka ogeysiinta xafiiska Kaaliyaha ee Maxkamadda 5 beri dhexdood laga billaabo maalinta ay dhammaatay Gaarsiinta. Garsooraha ma amri karo gaddida haddii aan la sugin in la helay gaarsiinta.
Qodobka 357aad
Soo dhexgalka deynlayaasha
Waxaa soo dhexgeli kara fulinta deynlayaasha lagu tilmaamay qodobka hore ka sokow, deynlayaasha kale xataa haddii ayna lahayn xaqa horumarinta.

Dhexgalka waxaa lagu sameynayaa weydiisashada loo geynayo Garsooraha oo koobaysa tilmaanta amaahda warqadda ay ku dhisan tahay caddaynta degmada iyo degitaanka loo doortay eek u yaal meesha Garsooraha xafiiskiisa yahay.

Waxaa waajib ah in lagu soo lifaaqo weydiisashada waqadda caddeynta amaahda.





Qodobka 358aad



          Waxyaabaha ka dhasha soo dhexgelidda
Soo dhexgeliddu waxay siinaysaa xaq ka qayb gelidda la wareegidda mulkiyadda ama qaybinta lacagta ka soo baxda iyo haddii soo dhexgaluhu haysyo warqad leh xoogga fulinta in uu beddelo la wareegidda dhexdeeda deynlaha wax qabtay haddii kaasi shaqada wadi waayo.





Qodobka 359aad




  Dhammaan jidka la wareegidda
Waa u bannaan tahay deynlaha in uu ku isticmaalo dhammaan jidadka kala geddisan ee la wareegidda khasabka ah lagu sheegay xeerka, waase u bannaan tahay deynqabaha inuu weydiisto Garsooraha in uu xaddido jidka la wareegidda kaasoo ku soo saarayo amar aan la duri Karin.
MADAXA SADDEXAAD
FULINTA GUURTADA EE DEYNQABAHA
Qodobka 360aad
Tilmaamaha Xoolaha Deynqabaha

Waxaa waajib ku ah deynlaha doonaaya fulin ku saabsan guurtada inuu ku sheego weydiisasha lagu xusay qodobka 350, xataa si kooban, xoolaha deyn qabaha ee uu doonaayo in laqabto iyo meesha laga helayo.

Garsooruhu marka uu rukhsaynaayo qabashada sida uu qabo qodobka 350 wuxuu u dirayaa fulinta gaarsiyeyaasha raacsan Xafiiskiisa, ama mid ka mid ah Sarkaal  Booliska Garsoorka, haddii meesha fulinta lagu samaynaayo ay ka duwan tahay fadhiga Maxkamadda.

Kaaliyuhu  nuqul  ka  mid  ah  amarka  ayuu  u  dhiibayaa  gaarsiiyaha  Maxkamadda  si  shaqada  uu  u wado. 





Qodobka 361aad




Baaaridda waxyabaha la qabanaayo
Waa u bannaan tahay gaarsiiyaha Maxkamadda e qaba nuqulka amarka lagu sheegay qodobka hore, inuu ka baaro waxyaaabaha li qabanaayo Guriga deynqabaha, iyo meelaha kale ee uu leeyaha.

Waxaa kale oo u bannaan in deynqabaha qof ahaan uu u baaro, asagoo ku dadaalaayo in sharaftiisana wax u dhimin.

Ugu dambeysta waxa u bannnaan in uu baaro waxyaabaha la qabanaayo ee aan laga helin meelaha uu leeyahay deynqabaha, laakiinse laga helaaayo meela kale ee deynqabuhu si toos ah ugu tasarrufaan karo.

Haddii gaarsiiyaha ay ka hor yimaadaan dhibaatooyinka, wuxuu u tasaruufayaa  kolba sida duruufta ay tahay, asagoo warsan kara, haddii uu u baahdo kaalmada xoogga nabadgaliyada guud (Forza Publica). Waa u bannaan tahay deynlaha wax loo qabanaayo inuu ka soo qayb galo qabashada.





Qodobka 362aad


  Waxyaabaha guurtada ah ee mar-naba ayna bannaaneyn qabashada
Waxyaabaha sharciga gaarka ah ay caddeeyeen inaan la qaban Karin ka sokow, waxaa aan la qaban Karin oo kale waxyaabaha soo socda:-

b).    Waxyaabaha xagga diinta qiimaha ku leh iyo waxyaabaha kale ee loogu isticmaalo Cibaadad;

t).     Dharka, Dhiinsoolayaasha, Sariiraha, Maacuunka Guriga iyo Jikada oo deynqabaha iyo xubnaha xeerkiisa ee asaga la nool, ayna ka maarmeyn;

j).     Waxaa la shido iyo waxa la cuno ee u baahan yahay hal bil deynqabaha iyo dadka lagu tilmaamay xarafka hore;

x).     Alaabta, waxyaabaha iyo Kutubta ee deynqabaha uu ugu baahan yahay waddida xirfadda farsamada iyo shaqada;

kh).    Hubka iyo waxyaabaha ay deynqabaha waajib ku tahay inuu dhawro  si uu u guto shaqo guud; 

d).      Billadaha qiimeynta, Kutubada, Rejiistaraha iyo guud ahaan warqadaha Reerka, haddii laga reebo kuwa ka mid ah warqadaha tixan.

Ma  bannaana  mar  kastaba  in  la qabto  xoolaha  dawladda  ha ahaadeen  kuwa  guud  ah  ama  kuwa gaarka ah.





Qodobka 363aad



Guurtada ay bannaan tahay in shuruud lagu qabto
Ma bannaanna qabashada guurtada ee qofka beerta leh uu u haysto shaqada iyo falidda beerta ilaa haddii laga waayo guurta kale, hase yeeshee Garsooraha waxaa u bannaan haddii uu warsado deynqabaha  ka dib marka uu dhegeysto deynlaha inuu qabashada kaga saaro ama aan la duri Karin waxyaabaha kor lagu sheegay ee  lagama maar-maan  u ah falidda Beerta, ama wuxuu oggolaan kara isticmaalkooda xataa ayagoo la qabtay, haddii la dhiibo dammaanad ku filan dhawristooda iyo samayntooda.
Qodobka 364aad
Guurtada ay bannaan tahay qabashadeedu amar khaas ah
Ma bannaana qabashada miraha aan la goyn ama laga guran dhulka ayagoo soocan maguurtada ay ku dheggan yihiin ka hor lix toddobaad bislaashahooda caadiga ah, haddii laga reebo marka deynlaha xoolaha loo qabtay uu oggolaado kharajka dheeraadka ah ee ilaalinta.
Qodobka 365aad
Doorashda Xoolha La Qabanaayo
Waxaa waajib ah in qabashada lagu fuliyo waxyaabaha uu tilmmamya deynqabaha, haddii sidaa ayna dhibaato ugu  jirin  deynlaha.

Markasta waxaa waajib ku ah gaarsiiyaha Maxkamadda inuu doorto lacagta caddaanka ah, waxyaabaha qiimaha leh iyo waxyaabaha loo malaynayo inay kafaala qaadayaan guddida deynka. 
Qodobka 366aad
Qaabka qabashada

Gaarsiiyaha Maxkamadda wuxuu ka samaynayaa hawsha uu qabanaayo qoraal uu ku caddeynaayo digniinta lagu sheegay qodobka 352, waa inu tilmaamaa waxyaabaha la qabtay, asagoo xaddidaayo qayaas ahaan qiimahooda, waa In uu ka sameeyaa qoraal amarrada uu ku soo saaray ilaalinta iyo dhawrista sdia waafaqsan qodobka soo socda
Haddii deynqabaha uusan joogin, digniinta qabashada waxaa loo dhiibayaa qof reerka ka mid ah, guriga ka shaqeeya, ama xafiiska, ama Warashadda, kaasoo loogu dhiibayo deynqabha ogeysiiska digniinta, waxaase shardi ah qofka digniinta waxaase shardi ah qofka digniinta loo dhiibayo da’diisa inayna ka yaraan 14, si cadna Maxkaxdiisa waa uga dhinayn
Haddii dadkaas la waayo, Gaarsiiyuhu wuxuu ogeysiiska ku dhejinayaa albaabka maguurtada ee dhexdiis lagu fuliyey qabashada
Waxaa waajib ku ah gaasiiyaha qabasdhada uu sameeyey in u dhigo xafiiska kaaliyaha ee Maxkamadda 5 bari dhexdood maalinta ay haswha dhammaatay, qoraalka iyo amarka ogooglaashaha qabashada.
Qodobka 367aad
Ilaalinta Xoolaha Guurtada ah ee la qabtay
Waxaa waajib ku ah gaarsiiyaha inuu u dhiibo kaaliyaha lacagta, warqadaah amaahda iyo waxyaabaha qiimaha leh ee la qabto
Waxyaabaha kale gaarsiiyuhu wuxuu ku dhowraayaa isagoo geeya meelaha wax la dhigto oo caanka ah, ama wuxuu u dhiibayaa ilaaliye oo noqon kara xataa dhincayada midkood, haddii qof kale la waayo dhinaca kalena is-hortaagin
Waxaa waajib ku ah ilaaliyaha inuu dhawro guurtada la qabtay isagoo u haynaaya caddaalada uman abannaana in uu ku isticmaalo haddii uuna ruqsayn Garsooruhu.
Qodobka 368aad
Waqtiga fulinta qabashada
Ma bannaana fulinta qabashada maamlmaha qaanuun ahaan Ciidaha ah, mana bannaana fulinta qabashada ka hor 6da saac ee aroornimo iyo kaddib 6da galabnimo haddii Garsooruhu rukhseeyo mooyee.
Waa bannaa tahay in la dhammeeyo fulinta qabashada ee la billaabay saacadah uu qaanuunka rukhseynaayo.
 Qodobka 369aad

Weydiisashada qabashada raacsiinta ah

Haddii qof loo jeediyo arjiga lagu xusay qodobka 350 ayna sugnaato in horey xoolihiisa loo qabtay si hagaagsan, Garsooruhu wuxuu ku ekeysiinayaa qabashad xoolaha kale ee deynqabaha haddii la tilmaamo.
Haddii ayna xoolo harin, wydiisashada waxaa lagu lifaaqayaa galkii loo sameeyey qabashda hore waxaana ka dhalanaayo soo dhexgelidda xagga xoolaha la qabtay
Waxaa u bannaan deynlaha in uu warsado Garsooraha inuu u rukhseeyo Gaarsiiyaha in uu baaro una qabto xoolaha kale deynqabah ee aan horey loo qaban.
Qodobka 370aad
Habka siismada iyo rukhsada gaddida
Garsooruhu wuxuu soo saarayaa amar uu ku qabaanyo fadhiga imaanshaha deynlaha wax loo qabanaayo, deynqabaha, deylayaasha soo dhexglay iyo dadka kale ee danta ku le hka dib marka la dhigo xafiiska kaaliyaha qoraalka qabashada.
Kaaliyaha wuxuu ku ogeysiinayaa Xaanshidiisa dhinacyada qabashada fadhiga.
Waxaa u bannaan dhinacyada in fadhiga ka soo jeediyaan ra’yigooda oo ku saabsan waqtiga iyo habka gadidda. Garsooraha waxaa u bannaan, haddi ay jiraan asbaab caqli gasha inuu u oggolaado deynqabaha inuu deyntu u bixiyo kis-kis ama u qabto muddo uu deynta ku guto.

     Asagoo tixgelinaaya weydiisashada deynlaha wax loo qabanaayo ama deynle kale ee haysta warqad leh xoog fulitaan, Garsooruhu wuxuu farayaa gadidda naadada ah, asagoo xaddidaaya maalitnak saacadda, meesha iyo sicirka billowga ah.
Gaarsiiyaha Maxkamdda ayaa fulinaaya gadida guurtada, haddii uu macduur noqdo Garsooruhu wuxuu wakiilan karaa sarkaal ka mid ah Boolisak “Garsooridda”.
Qodobka 371aad
Gadidda Miraha (Caliqan) laalan
Ma banana in la faro gadidda miraha laalan ilaa waqtiga bislhaanshaha mooyee, ayadoo laga reebaayo waxyaabaha caadadka maxalliga ay qabaanWaa u bannaan tahay Garsooraha in dib uu u dhigo gadidda waxyaabha lagu sheegay qodobka 363 inta loo baahan yahay ee loo raalli geli karo dhibaatada Warshadda beera ah.
Qodobka 372aad
Gadidda rahanka
Iyadoo laga reebaayo axkaanta gaarka ah ee xeerk Madaniga fulinta ku saabsan waxyaabah loo dhiibay rahan ahaan waxaa la raacayaa qodobadda xeerkaan; laakin fulinta waa in lag ahor mariyaa gaarsiinta digniinta amarka gudashda Gadidda waa la warsan karaa ayadoo aan laga hormarin qabashada deynlaha waa inu u keenaa Garsooraha dalab uu ku weydiisanayo gadidda muddada digniinta marka gudashda ay xoogga leedahay dhexdeed.
Qodobka 373aad
Faafinta amarka gadidda
Kaaliyaha waa in toban beri ka hor maalinta gadidda loo qabtay ku dhejiyaa amarka gadidda oo kooban meesha xaanshiyaha lagu dhejiyo e eMaxkamadda, laguna faafiyo isla muddadaas hal wargeys dalka ku faafsan  Garsooraha, haddii ay la habboonaato wuxuu fari karaa qaabab kale ee Faafinta Dhinacyada ayaa bixinaaya kharajka faafinta.

Qodobka 374aad
Sida loo samaynayo gadidda
Waxaa waajib ku ah qofka loo xilsaaray gadidda isagoo ka qaybgelinaayo kan ilaalinta xoolaha loo dhiibey in u hubsado hor iyo horaan waxyaalaha ay waajibka tahay in la gado in ay yihiin isla kuwa ku qoran warqadda qabashada Waxaa lagu gadayaa alaabta lacagta asaasiga ah ee Garsooruhu xaddiday, hal-hal ha loo gado ama qayb-qayb hadba sidii habboon ee lagu heshiiyo
Waxaa waajib ku ah qofka naadada lagu baariyey in u haddiiba dhiibo lacagta uu balanqaday iyo kharajka diiwaan gelinta qoraalka haddii kale waxb kama jiraan ballanqaadkiisa, waxana la qabanayaa ballanaqaadyada kan ugu eyn Waxaa waajib ku ah qofka loo xilsaaray gadiddda in uu u sameeyo wax allaale wixii shaqo dhammaaday qoraal, waan ain la dhigaa xafiisak kaaliyaha Maxkamadda ayadoo ay la sodaan lacagta gadidda ka soo gashay iyo tan loogu talagalay diiwaangelinta qoraalka Xilka diinwaan gelinta qoraalka wuxuu saaran yahay kaaliyaha.
Qodobka 375aad
Soo laba celinta naadada
Haddii ayna dhammaan gadidda sheyga la doonayo in la naadiyo kaaliyuhu wuxuu sidaa u sheegayaa garsooraha oo xaddidayo taariikh naado kale oo uu ku aqbalaayo ballanqaad kasta kaddib markii uu dhegeysto dhinacyada haddii sidaas loo baahdo Ma bannaana in lagu gado dahabka iyo qalinka qiima ka yar kan u gaarka ah si kastaba arrintu ha noqotee.
Qodobka 376aad
Qeybinta lacagta ka soo baxda fulinta
Kaddib markii la keeno qoraalka gaddida iyo lacagta ka soo baxday fulitaanka ayaa garsooraha amar ku xaddidayaa fadhi lagu qeybinaayo lacagata lagu helay  fullinta.
Wuxuu kaaliyuhu gaarsiinayaa sidaas degdeg ahaan deynlaha warsaday fulinta iyo deynqabaha lagu fuliyey iyo dhinacyada kale ee soo dhexgalay.
Fadhi dhexdiisa ayaa garsooruhu amrayaa in deynlaha haddii uu yahay hal kaliyea in la siiyo xaqiisa.
Haddii kale waxa laga helay fulinta wuxuu u qeybinayaa deynlayaasha iyadoo la ilaalinayo xuquuqda imtiyaaska ah.
Wixii soo hara kaddib markii la bixiyo deynta wuxuu amrayaa garsooruhu in loo celiyo deynqabaha wax lagu fuliyey.
Haddii dhinacyadu isku qabtaan jiridda ama inta uu yahay xaqu ama jiridda xuquuqda imtiyaaska ah garsooruhu kaddib markii uu dacwadaha caadiga ah .

Waxaa u bannaan garsooruhu in uu qeybiyo lacagta ka soo baxday fulinta ee aan la isku heysan haddii ayna uu muuqan in ay habboontahay un uu joojiyo qeybinta dhammaanteeda ilaa iyo intii khilaafka la dhammaynaayo.
MADAXA AFARAAD
FULINTA KU SAABSAN MULKIYADDA DADKA SADDEXAAD
Qodobka 377 aad
Habka qabshada ee dadka saddexaad
Daynlaha doonaayo inuu qabto deynta deynqabaha uu ku yeelahay dad saddexaad (kale) ama waxyaabaha denqabaha ee dadka kale ay haayaan waa inuu ku tilmaamaa arjiga lagu xusay qodobka 350 waxyaabaha iyo lacagaha uu doonayo in loo qabto.
Garsooruhu wuxuu ku rukhseynayaa amar qabashada waxyaabaha ama lacagaha laga helo dad kale agtooda ee arjiqoraha uu tilmaamay, wuxuu uga digayaa qofka kale inuua ku tasaruufin waxyaabahaas iyo lacagahaas amar la’aantiisa.
Isla dekereetadaas wuxuu amar ku bixin karaa inay yimaadaan hortiisa deynlaha weydiistay qabashada deynqabaha iyo qafka saddexaad si uu sameeyo qofka saddexaad caddeynta lagu she egay qodobka 381 kana dood celiyo dhinacyada kale.
Kaaliyaha waa inuu gaarsiiyo deynqabaha iyo qafka saddexaad nuqulka aejiga iyo amarka ugu yaraan toban bari ka hor maalinta fadhiga loo qabtay isla muddadaas kaaliyaha waa inuu amarka ku siiyo oggeysiis deynlaha arjiga qortay.
Qodobka 378 aad
Rahanka ee dammaand u ah amaahda la qabtay
Haddii amaahda la qabtay ay leedahay dammaanad rahan .qofka rahankaas loo sameeyey Garsooraha amar la’aantiis sheygaas la dhiibi karo.
Haddi amaahda la qabtay ay leedahay dammaan rahan maguurto ah warqadda qabashada waa in lagu kor calaameeyaa buugaga maguurtada ah hawlahaasna waxay saran tahay deynlaha weydiisashada qortay.
Qodobka 379 aad
Amaahda aan la qaban Karin
Lama qaban karo amaahda ku saabsan nafaqada haddii laga reebo dacwadda nafaqada middaasna waay u baahan yahay   amarka garsooraha iyo inta uu qaddiro.
Ma bannaana in la qabto amaahda ku saabsan kaalmada hooyada la siiyo jirro , iyo aasid kaalmadaas oo bixiyaan caymiska wakaaladaha (Macaahida kheyrka )
Mushaharka, gunnadaha kale iyo jeegagga la siiyo shaqaalaha dadka gaarka ah u shaqeeya , dowladda iyo wakaaladaha guud waxaa laga qaban karaa inta soo socota .
b)  Ilaa saddex meelood ka meel oo lagu qiyaasay caddaan haddii qabashada ku saabsan tahay masruuf,
t)  Ilaa afar meelood ka meel oo lagu qiyaasay caddaan mararka kale .
Qabsashada isla marka ah xaaladaha kor lagu sheegay ma bannaana inay ka badato saddex meelood ka meel .
Qodobka 380aad
Waajibaadka dhinaca saddexaad
Waxaa waajib ah dhinaca saddexaad wax allaala wixii uu qaynuunku ku waajib yeelayo qofka loo dhiibayo ilaalinta xagga xoolaha iyo lacagata lagu muteystay oo laga bilaabo markii la gaarsiiyey amarka ku soo arooray qodobka 377.
Qodobka 381aad
Caddeynta dhinaca saddexaad
Waxaa waajib ah dhinaca saddexaad inuu fadhiga loo xaddiday ka caddeeyo asaga ama wakiilkiisa gaarka ah lacagta lagu leeyahay iyo goorta ay waajibka tahay inuu bixiyo ama dhiibo.
Haddii arrintu ku saabsan tahay lacag lagu muteysatay dadka ama hay’adaha lagu tilmaamay qaybta saddexaad ee ka mid ah qodobka 379, waxaa waajib ku ah caddeeyaha in uu xaddido haddana inta saafida ah kaddib markii lagala haro waxyaalaha la jaro iyo lacagta uu qaadanaayo goorkasta qofka isaga raacsan shaqada daraadeed ha u qaato si mushaar ah , ajuuro abaal gud ama bensiyooni ahaan .
Haddana waxaa waajib ku ah dhinaca saddexaad in uu sheego qabashooyiinka dhowritaanka ah ee horey loogu soo saaray markaasna Garooruhu wuxuu amrayaa in hortiisa haddana la keeno qofka loo sameeyey qabashada dhowrista ah.
Qodobka 382aad
Caddeyn la’aanta dhinaca saddexaad
Haddii uusan dhinaca saddexaad imaan fadhiga loo xaddiday Garsooruhu dib buu ugu dhigayaa kaaliyuhuna wuxuu sidaas ogeysiinayaa dhinacyada isagoo warqad uga diraya xafiiska.
Haddii uusan dhinaca saddexaad haddana imaan fadhiga labaad mama intuu yimaado uu diido in uu dhiibo caddeyn waxaa u bannaanayo Garsooraha in uu u qaato aamuskiisa sidii qof oggolaaday caddeynta inuuna ka qaato tillaabooyiinka lagu cadeeyey qodobka 386 iyo 387 isagoo ku saarayao go’aanka la duri Karin.
Qodobka 383aad

Iska khalaafku caddeynta dhinaca saddexaad
Haddii la isku khilaafo caddeynta dhinaca saddexaad garsooruhu intuu go’aanka joojiy tillaabooyiinka fulitaanka ayuu hubsanaayaa go’aanna ka gaarayaa khilaafka ku Saabsan cadeeynta si waafaqsan hababaka caadiga ah loogu fiiriyo dacwada .
Haddii ay sidaas ku sugnaato in uu jiro xaq deynqabaha ku leeyahay dhinaca saddexaad Garsooruhu wuxuu go’aan ku xaddidayaa fadhi uu isugu yeerayo dhinacyada si loo wado fulitaanka.
Qodobka 384aad
Bannaanshaha qabashooyiinka
Haddii ay sugnaato in qabasho hore oo xoog fulitaan leh lagu soo saaro waxa uu isla deynqabaha ku leeyahay dhinaca saddexaad waxaa la raacayaa axkaanta ku qoran qodobka 369.  

Qodobka 385aad
Soo dhexgalka
Haddi ay soo dhexgalayaan deynlayaal kale waxaa la raacayaa axkaanta qodobka 357 iyo 358 waana in uusan dhexgalka dabamarin fadhiga loo qabtay caddeynta dhinaca saddexaad.
Qodobka 386aad
Gadidda waxyaabaha deynqabaha uu ku leeyahay qofka saddexaad
Haddii qofka saddexaad uu caddeeyo ama la caddeeyo inuu haayo waxyaabo uu leeyahay deynqabaha Garsooruhu wuxuu amrayaa gadidda sida waafaqsan qodobka 370 iyo kuwa la xiriira.
Qodobka 387aad
Qaybinta amaahda
Haddiii qofka saddexaad uu caddeeyo ama la caddeeyo inuu qabo deyn lacageed ee gudashadeedu isla markaas tahay ama muddo aam badneyn 90 bari am lacag gudashadeedu bislaaneyso xilli-xilli ka dhalaneyso xiriirrada lagu sheegay qodobka 379, Garsooruhu wuxuu u qaybinayaa  deynlayaasha , marka laga reebo kharajka ilaa denta mid kasta ay la egtahay .
Mararka lagu tilmaamay qodobka 379, qofka saddexaad waa inuu isla markiiba ogeysiiyaa Garsooraha wax dhammaynaaya ama kala goynayo xiriirka shaqada ama sabab kasta ee keni karta dhammaadka ama kala go’idda bixinta u roon deynqabaha.
Qodobka 388aad
Rahmidda xaqa la qeybshay rahmid hayn ah
Haddii xaqa la qeybiyey uu ku xiran yahay rahmad haysasho ah Garsooruhu wuxuu amrayaa in la siiyo waxa la rahmay qofka qeybta u helay.
Qodobka 389aad
Rahmidda xaqa la qeybshay rahmid rasmi ah
Haddii xaqa qeybta loo helay uu ku xiran yahay rahaamid rasmi ah Garsooruhu wuxuu amrayaa in caddeynta deynluhu qaybta xaqa ugu yeeshay la galiyo tilmaan ahaan diiwaanka maguurtada.
MADAXA SHANAAD
KU FULINTA MAGUURTADA
Qodobka 390aad
Qaabka qabashada maguurtada

Haddii deynluhu doono in loo qabto xoolo maguurto ah ee deynqabaha leeyahay waa inuu si tifaftiran ugu tilmaamaa arjiga lagu sheegay qodobka 350 xoolaha maguurtada ah , dabeecadooda , meesha laga helo lambarka diiwaanka maguurtada , haddii ay ku dhigan yihiin iyo ugu yaraan saddex jiho oo xuquuqdooda ah.
Arjiga waa in lagu lifaaqaa warqadda xoogga fulitaan leh iyo warqadda digniinta gudashada iyo shahaadada ku qoran yihiin waxyaabaha ciriirinaayo dulsaaranna maguurtada la qabanaayo.
Amarka Garsooruhu ku rukhseeynaayo qabashada maguurtada waxaa deynqabaha laga siinayaa digniinta lagu sheegay qodobka 352 qabasha waxay sugnaaneysaa marka kaaliyuhu gaarsiiyo deynqabaha arjiga iyo amarka qabashasda.
Waxaana waajib ku ah gaarsiiyaha isla marka ay dhammaato gaarsiintu inuu dhigto asalka warqadda xafiiska kaaliyaha.
Qodobka 391aad
Diiwaanka gelinta qabashada maguurtada

Shan beri dhexdood laga billaabo maalinta la dhigay arjiga iyo amarka la gaarsiiyey sida waafaqsan qodobka hore , kaaliyuhu waa in uu diiwaan galiyaa amarka una diraa nuqul ka mid ah ee la rumeeyey Lana socoto tilmaamaha ku saabsan dulucda xafiiska diiwaan gelinta maguurtada ee awoodda leh .
Qodobka 392aad
Koobidda fulinta qabashada
Haddii deynlaha rahanka leh qabashda uu gaarsiiyo maguurto oo aan I rahmaneyn, Garsooraha waxaa u bannaan in uu dabaqo axkaanta qodobka 355, ama uu joojiyo gadidda ilaa ay ka dhammaato gadidda maguurtada rahman.
Qodobka 393aad
Shawridda xoolaha la qabtay
Gaarsiinta waeqadda lagu sheegay qodobka 390 deynqabaha waxaa laga dhigayaa dhowraha maguurtada la qabtay iyo dhammaan wixii la xiriira kuma jiraan waxa maguurtada raacsan iyo miraha umana yeelanayo xaq abaalgud.
Garsooraha fulinta, asagoo tixgalinaaya dalabka deynlaha wax loo qabanaayo ama deynlaha soo dhexgalay, kaddib markuu dhegeysto deynqabaha waxaa u bannaan in uu magacaabo dhawre kale ee ka duwan deynqabaha.
   Xaaladdan dhawruhu wuxuu xaq u leeyahay abaalgud uu Garsooruhu amar ku qoynayo.
Qodbka 394aad
Habka dhowrista
Deynqabaha iyo qofka saddexaad ee loo magacaabay dhawre waa inay xisaab ka bixiyaan maamulkooda sida waafaqsan qodobka 412.
Umana bannaana inay ijaaraan maguurtada la qabtay haddii Garsooraha sidaa u rukhseynin.
Waxaa amarka Garsooraha ugu bannaan deynqabaha inuu guri ahaan u sii degganaado maguurtada la qabtay asagoo ka gelaayo inta qol eek u fulin asaga iyo xaaskiisa .
Haddii deynqabaha uu caddeeyo inuusan qabin jidad kale uu ku noolaado garsooraha waxaa xataa u bannaaan inuu u gooyo masruuf laga biximaayo dakhliga maguurtada inta ay la egtahay baahidiisa ilaa waqtiga gaddida xaraashka ahi.
Rukhsadda lagu sheegay qaybaha hore waxaa bixinaayo Garsooraha kaddib markuu dhageysto dhinacyada iyo dadka kale ee danta ku leh.
Qodobka 395aad
Weydiisashada qabashada raacsiinta
Xaaladda waydiisashada raacsiinta ah eek u saabsan maguurtada waxaa lagu dabbaqayaa axkaanta lagu xusay qaybta koowaad iyo tan labaad ee qodobka 369.
Qodobka 396aad
Shardiga soo dhexgalka iyo waqtiga
Waa u bannaan tahay inay soo dhexgalaan sida waafaqsan qodobka 357 dhammaaan dadka amah ku sheeganaayo deynqabaha xataa haddii amaahdaasi tahay mid lagu xiray shardi ama waqti.
Soo dhexgalka waxba ka dhalanmaayo, haddii uu ka dambeeyo fadhiga lagu sheegay qodobka 414.
Qodobka 397aad
Xaddididda fadhiga gadidda
Kaddib markii qoraalka qabashada la keeno buu garsooruhu amar ku xaddidayaa fadhi ay isugy amaanayaan qofka wax qabsaday iyo deynqabaha iyo deynlayaasha soo dhexgalay iyo kuwa kale ee kaaliyaha ayaa taariikhda fadhiga ku gaarsiinaya dhinacyada warqadda ka socota xafiiska kaaliyaha.
Waxaa u bannaan dhinacyada in ay muujiyaan wax ku darkooda ku saabsan waqtiga iyo hannaanka gadidda , waxaa u bannaan Garsooraha haddii ay jiraan asbaabo la gareysan karo in uu u oggolaado deynqabaha in uu deyn u dhiibo si qaar-qaar ah ama in uu u xaddido waqti uu ku bixiyo .

Markii uu soo warsado deynlaha waxa loo qabtay ama soo dhexgalaha wata warqad fulitaan ah Garsooruhu wuxuu amrayaa gadidda naguurtada nood ahaan si waafaqsan qodobbda soo socda.
Qodobka 398aad
Waxyaabaha lagu helaayo amarka gadidda
Garsooruhu wuxuu go’aan ka gaarayaa kaddib markii uu dhegeystay ra’yi khabiir arrimahaan soo socda:-
b)  In gadidda la sameeyo hal mar ama marar badab.

t)  Lacagta asaaska u ah naadada.

j)  Maalinta naadada iyo saacadda.
x)  Inta dammaanaddu le’eg tahay waa in ayan ka yaraan toban meelood meel ka mid ah lacagta asaaska ah iyo makhaasiirta gadidda ee la qiyaasay .

kh)  Muddada ay waajibka tahay in lasoo dhammeystiro waxyaalaha ay tahay in la keeno 

d)  Inta ugu yar lacagta lagu diri karo heerka lacagta naadada joogto.

r)  Muddada ay waajibka tahay in la keeno lacagta iyo hannaanka keenista oo waa in ayna ka yaraan 60 Beri laga billaabo maalinta baaridda 

s)  Muddada ay waajibka tahay in ay u dhexeyso ku kicidda hababka Faafinta iyo naadada iyo haka kale oo faafin ah oo aan aheyn caadi.

Waxaa waajob ku ah kaaliyaha uu gaarsiinayo go’aankaas danleyaasha liistada isku soo qoray oo aan imaan fadhiga waana in uu ku ogeysiiyaa said waafaqsan qaabka lagu caddeyey qodobka 397.
Qodobka 399aad
Waliiladhada fulinta gadidda
Haddii laga helo xoolaha la qabtay qaarkood meel maxkamad kale awood u leedahay waxaa u bannaan Garsooraha in uu amro marka uu soo saarayo go’aanka gadidda in gadidda qaarkaas naado ahaan loogu hor gadaa maxkamadda meesha laga helo xoolaha .
Markaas kaaliyuhu wuxuu suurad ka mid ah gi’aanka u durayaa maxkamadda loo wakiishay fulinta gadidda.
Qodobka 400aad
Dadka loo oggolyahay ka qeyb galidda naadada
Waxaa u bannaan qofka aan deynqabaha aheyn in uu ka qeybgal naadad haddii uu horey u dhiibay dammaanadda iyo kharajka gadidda la qiyaasay si waafaqsan go’aanka lagu soo xusay qodobka 398.
Qofka ka qeybgelaya naadada waa in asaga ama wakiilkiisa gaarka ah soo bandhigaa waxa uu ku darayo naadada.
Haddii aan naadada lagu baarin qofka ka qeybgala waa loo celinayaa dammaanadda iyo kharajka la keenay kaddib markii la xiro naadada.
Qodobka 401aad
Habka gadidda xaraashka ah
Gadidda xaraashaka ah waxaa lagu sameynayaa Garsooraha hortiisa waxaana lagu qabanayaa fadhi furan oo ka dhaca qolka dacwadaha.
Bandhiggu qiimo ma laha haddii uuna ka badnayn sicirka saldhiga ah ama bandhiga hore, sida lagu sheegay shuruudaha gadidda.
Bandhig kasta kaddib Garooruhu wuxuu sameynayaa asagoo u dhaxeysiinaaya hal daqiiqo seddax yeeris dadka ka qeyb gelaaya gadidda si ay wax ugu daraan bandhigga marka la soo dhaafo daqiiqadda yeeridda ugu dambeysa ayadoo aan la sameyn bandhig ka badan maguurtada waxaa lagu baarinayaa ninka sameeyey bandhigga.
Bandhiga kasta oo lacageed wuxuu noqonayaa wax kama jiraan haddii la helo ka badan xataa haddii uu yahay kan dambe mid baadil ah.
Qodobka 402aad
Caddeynta Degmada Ama Doorashada Degmada Ee Qofka Wax Lagu Baariyey
Waxaa waajib ku ah qofk alagu baariyey inuu caddeeyo degmadiisa ama meesha uu u doorto degmo ay ku taalo maxkamadda fulineyso gadidda.
Haddii taasi la waayo gaarsiinta iyo ogeysiinta waxaa loo dhigayaa xafiiska kaaliyaha. 
Qodobka 403aad
Bandhigga ka dembeeya xaraadhka
Waa bannaan tahay haddana in la sameeyo bandhigyo gadashada ah roban meelood dhexdood laakiin wax kasoo qaad ma laha haddii uusan sicirka la soo bandhigay ka badnayn 20% lacagtii lagu baariyey, bandhigaha waxaa waajib ku ah inuu keeno xafiiska kaaliyaha caddeeeyn koobeeysa tilmaanta sicirka inuu bixiyo dammaanad aan ka yareen toban meelood meel oo ka mid ah sicirka la soo bandhigay iyo inuu dhigo mablaq qiyaas ah oo kharajka gadidda oo uu xaddiddaayo kaaliyaha.
Qofka ku meel gaar ahaan wax lagu baariyey sida waafaqsan qodobka 401 waxaa lag

Dabbaqayaa axkaanta qaybta ugu dambeysa ee isla qodobkaas.
Qodobka 404aad
Xaraashka cusub
Kaddib markii ay dhammaato muddada loo gooyey in lagu keeno bandhiga badan ee lagu caddeeyey qodobka hore garsooruhu wuxuu amar ku qabanayaa fadhi lagu sameeynayo xaraashka cusub oo lagu ballaabayo sicirka saldhigga ah ee ka yimid bandhigga ugu badan.
Kaaliyaha wuxuu go’aanka ku faafinaayaa qaabka Faafinta lagu sheegay qodobka 397

Xaraashka waxaa lagu sameeynayaa qaababka lagu sheegay qodobka 401 iyo go’aanka baarinta ugu weyn sheegaya waa Kama dambeys.
Qodobka 405aad

 Bixinta sicirka

Waxaa waajib ah qofka lagu baariyey xaraashka in uu dhiibo sicirka iyadoo laga reebayo dammaanaddii horey uu u bixiyey kuna dhiibo muddada iyo habka lagu sheegay go’aankii farayey amarka gadidda sida waafaqsan qodobka 398.
Haddii maguurtada lagu baariyo deynlaha rahan Rasmiga ah leh ama qof loo idmay in uu qaado deyn leh dammaanadda rahmi rasmiya ah waxaa Garsooraha in uu anar ku xaddido dhiibista baaqiga sicirka.
Qodobka 406aad
Wareejinta xoolaha la gaday
Garsooraha waxaa waajib ku ah in uu soo saaro kaddib markii sicirka la dhiibo amar loogu wareejinayo xoolaha la gaday qofka lagu baariyey isagoo ku soo celinaaya sifooyiinkii lagu sheegay go’aankii larabayey gadidda amaarka ku bixiyey tirtidda diiwaangakinta qabashooyiinka iyo rahaamadaha Rasmiga ah haddii ayna tan dambe u laahaneyn xilal uu qaaday qofka wax lagu baariyey sida waafqsan qeybta labaad ee qodobka hore.
Haddana waa in amarka laga helaa in deynqabaha iyo ilaaliyaha ay isaga baxaan maguurtada la gaday.

Amarkuna wuxuu leeyahay xoog ah in gadidda la galeyo diiwaanka maguurtada iyo xoog fulintaan oo in laa boxo
Qodobka 407aad
Oofin la’aanta sicirka qofka lagu baariyey
Haddii qoofka xaraashka lagu baariyey uusan ku dhiibin sicirka muddada iyo qaabka loo xaddiday wuxuu Garsooruhu amar ku bixinayaa in uu dhacay iyo humitaanka dammaanadda ganaax ahaan wuxuuna qabanayaan fadhi kale oo uu ku dhageysanaayo dhinacyada sida waafaqsan qodobka 397.
Kaaliyaha wuxuu gaarsiinayaa amarkaas qofka xaraashka lagu baariyey iddo kale wuxuu ku faafinayaa habka Faafinta ee lagu sheegay qodobka 397.
Xaraashka cusubna waxaa loo sameeynayaa si waafaqsan qodobka 397 iyo wixii ka dambeeya.
Haddii uu ka yaraado sicirka ka gadidda iyo dammaanadda lala wareegay lacagta laga helo xaraashaka hore Garsooruhu wuxuu amar ku soo saarayaa in la saaro qofka xaraashka lagu baariyey eek u dabamaray oofinta in uu bixiyo inta u dhaxeysa kaddib markii uu dhegeysto dhinacyada iyo dadka kale ee danta leh.
Amarkaasi wuxuu xoog fulitaan u leedahay deynlayaasha aan ka faa’iideysan ka qeybgalka wixii ka soo baxay fulinta haddii la waayana waxaa iska leh deyn qabaha lagu fulinayo.
Qodobka 408aad
Tilaabooyiinka laga qaadayo ka qeygelin la’aanta xaraashka
Haddii aan qofna u soo banbixin gadashada magiirtada naadada loo soo bandhigay waxaa u bannaan midkasta oo ka mid ah deynlayaasha in uu keeno toban beri dhexdood warqad uu ku warsanayo in lagu gaar yeelo xoolaha sida qaafaqsan qodobka soo socda.
Qodobka 409aad
Koobinta weydiisashada qeybinta
Weydiisahsada qeybinta waa in laga helo bandhig mablaq lacageed ee aan ka yareen kharajka fulinta, lacago kale ee amah ah haddii ay jiraan oo leh xaq hormarin kana horreyey kan bandhiga iyo sicirka soo gooyey maguurtada ee Garsooruhu ku xaddiday go’aanka faraayo gadidda.
Qodobka 410aad
Cusbooneynta xaraashka aan laga qeyb gelin
Garsooraha fulinta marka ay ka soo wareegan 10 maalmood xaraashka aan laga qeyb galin, wuxuu farayaa dhegeysiga dhinacyada iyo deynlayaasha qoran ee aan ka soo qeyb gelin.
Fadhiga la qabtay, haddii uu jiro farqi u dhexeeya amaahda weeydiistaha iyo sicirka loo gooyey maguurtada Garsooruhu wuuxu u wacayaa qofka qeybta u helay maguurtada inuu bixiyo wixii u soo haray.
Garsooruhu wuxuu amar ku soo saarayaa wareejinta maguurtada mar haddii lacagta la dhiibo fadhiga lagu sheegay lambarka labaad haddii ayna jirin dalabaad ka qeyb galka qaybinta Garsooruhu wuxuu farayaa maamul garsooreed ama wuxuu amrayaa in la sameeyo xaraash cusub.
Xaaladaan dambe Garsooruhu wuxuu xaddidi karaa sicir saldhig ah oo ka hooseeya shan meelood meel midlii hore.
Qodobka 411aad
Magacaabidda maamulaha garsoorka
Maamulaha Garsooraha wuxuu maamuli karaa maguurtada muddo saddex sanadood aan ka badneyn waxaana loo dhiibayaa mid ama wax ka badan oo deynlayaasha ah ama deynqabaha laftiisa haddii deynlayaasha dhammaantood ku raali noqdaan muddadaas markii ay dhacdo waa in la sameeyaa xaraash cusub.
Garsooruhu waa u bannaaan tahay in uu dheereeyo muddadas hal mar ama wax ka badan ee sidaa haddii ay warsadaan dhinacyada oo dhan dheereyntuna isku darkeedu kama badnaan karto saddex sano. 
Maamulka waa dhacayaa muddada lagu sheegay qeybta hore ka hor haddii deynlaha wax loo qabanayo ama mid kale ee deynlayaasha ka mid ah warsado in la sameeyo xaraash cusub.
Qodobka 412aad
Xisaab keened

Maamulaha waxaa saaran waajibaadka saran dhowraha wuxuuna xaq u leeyahay abaalgud oo Garooruhu ka qaddiraayo amarkiisa haddii isaga ka tanaasulon mooyee.
Maamulaha waxaa waaajib ku ah saddex bilood kasta dhammadkood haddii Garsooruhu la noqon inuu mqabto muddo kale inuu keeno xafiiska kaaliyaha xisad ah maamulkiisa dhigana waxyaabaha manfaca dhaliyo ee jira habka garsooruhu gooyo.

Waa inuu keena marka maamulkiisa dhammaado xisaab dhammaad ah 
Xisaabaha ann dhammaanin iyo tan dhammaadka ahba waa inuu ogolaadaaa Garsooraha si loo helo muraadkaas isla marka la keeno xisaabta Garsooruhu wuxuu qabanayaa fadhi lagu dhageysanaayo dhinacyada kuna saabsan dulucda xisaabta la keenay iyo xilliga khilaafaadka ka dhalan kara xisaabta .

Go’aanada garsooraha waxay leeyihiin qaabka amarka lamina duri karo.
Qodobka 413aad
Qeybinta Miraha
Inta uu socdo maamulkaGarsoorka Garsooraha amar aan la diri Karin wuxuu ku fari karaa in miraha la gurubsaday loo qeybiyo deynlayaasha siada waafaqsan qodobka 414 iyo kuwa la xiriiro.
Qodobka 414aad
Mashruuca qeybinta xoolaha xaraashaka ka soo gala
Ka hor intii ayna dhammaan muddo ka badan soddon beri laga ballaabo markii lacagta la dhiibay Garsooruhu wuxuu dejinayaa mashruuc uu ugu  qeybinayo lacagta deynlayaasha wadaaga mid kasta heerkiisa iyadoo la ilaalinaayo kuwa leh xuquuqda tilmaaman waxaa la dhigayaa xafiiska kaaliyaha si ay u dersaan deynlayaashu iyo deynqabahu waxaana waajib ah inay u dhexeyso ugu yaraan toban beri qabasha fadhiga iyo ogeysiinta .
Qodobka 415aad
Maqanaashaha
Haddii dhinacyada qaarlood ka maqnaadaan fadhiga lagu xaddiday si waafaqsan qodobka hore ayna suganaato ama ay suurtoowdo in maqanaanshihaasa ay sabab u tahay waxyaalo ka baxsan awoodiisa Garsooruhu wuxuu xaddidayaa fadhi kale oo kaaliyuhu ogeysiinaayo dhinacyada maqan.
Hadiise dhanacu ku maqnaado haddana fadhiga labaad waxaa loo qaadanayaa in uu waafaqy mashruuca.
Qodobka 416aad
Waafaqida mashruuca
Haddii ay dhammaato waafsqidda mashruuca am ay dhinacyada dhammaantood isla gaaraan heshiis waxaa taa lagu darayaa qoraalka wuxuuna amrayaa Garsooruhu bixinaaya qeybaha qof qofka ah haddii kale waxaa la raacayaa axkaanta qeybta afaraad iyo iyo tan ugu dambeysa qeybta shanaad ee qodobka 376.
MADAXA LIXAAD KU FULINTA XIILAHA AAN QAYBSANEYN
Qodobka 417aad
Qabashada Xoolaha Aan Qeybsanayn
Waa bannaan tahay in la qabto xoolaha aan qeybsaneyn xataa haddii dadka wada leh dhammaantood ayna u aheyn deynlaha deynqabayaal.
Markaas oo kale Garsooruhu amarka uu ku soo saarayo qabashada ee lagu xusay qodobka 350 ayuu xaddidayaa fadhi ay isugu imaanayaan dadka danta leh si ay u dhageystaan tillaabooyiinka la qaadayo ee lagu tilmaamau qodobka soo socda waxaana laga reebayaa dadka shirkada in ay u oggolaadaan deynqabaha in uu soocdo qeybtiisa uu ku leeyahay xoolaha la wadaago maxkamadda idan la’aanteed .
Kaaliyaha waa in uu gaarsiiyo deynqabaha iyo dadka shurkada la ah nuqullo ka mid ah arjiga qabashada iyo amarka lagu sheegay qeybta hore ugu yaraan 10 beri ka hor maalinta fadhiga loo qabtay.
Isla muddadaas kaaliyuhu waa inuu deynlaha weydiistay qabadhada ka siiyaa ogeysiis amarka qabashada.
Haddii fulinta ay ku saabsan tahay maguurto waxaa la dhowrayaa qaabka Faafinta ee uu amraayo qodobka 397.
Qodobka 418aad
Tillaabooyiinka Garsoorahaa
Fadhiga loo qabtay Garsooruhu wuxuu go’aan ku gaarayaa soocida dabiicad ahaan qaybta uu leeyahay deynqabaha.
Haddii soocidda ay suurtoobeyn, Garsooruhu wuxuu amrayaa gadidda qaybta ama wuxuu geynayaa in qaybinta ay ku dhacdo sida uu qabo xeerka madaniga ah wuxuuna tillaabooyiinka barista go’aanka ku qaadanayaa qaabka caadiga ee dacwadda darajadda koowaad.
Xaaladdan dambeysa fulinya waa la joojinayaa ilaa dhinacyada qaybinta heshiyaan ay ka gaaraan ama lagu dhawaaqo xukun dhammaad ah (sentenza passata in giudicata).
Qaybinta kaddib xoolaha deynqabaha waa la gadayaa sida waafaqsan axkaanta lagu sheegay madaxa hore qabashu waxay raaceysaa xoolaha deynqabaha sida lor lagu sheegay.
Madaxa toddobaad
Fulinta lidka ku ah qofka saddexaad ee deynqabuhu wax ku leeyahay
Qodobka 419aad
Habka Fulinta ee Dadka Saddexaad
Haddii sheyga wax lagu fulinayo uu yahay xoolo ku jiro rahan qabasha ah ama mid rasmi ah ee dammaanad deyn qofka kale lagu leeyahay ama xoolo uu gaday deynqabaha gadidduna lagu burriyey khiyaano awgeed waxaa lagu dabbaqayaa axkaanta madaxa hore ilaa inta ayna ka hor imaaneyn qodobka soo socda.
Qodobka 420aad
Gaarsiinta digniinta gudashada
Fulinta waxaa waajib ah in laga hormariyo weligeed gidniinta gudashada, taasoo xataa loo sameeynayo dadka saddexaad.
Waxaa waajob ah in si cad loogu xuso warqadda digniinta gadashada xoolaha dadka saddexaad ee la doonayo in wax lagu fuliyo.
Qodobka 421aad
Axkaan gaar ah
Qabashada iyo guud ahaan warqadda fulinta waxaa lagu sameynayaa dadka saddexaad waxaana lagu dabbaqayaa dhammaan axkaanta ku saabsan deynqabaha iyadoo laga reebaayo diidmada lagu sheegay qodobka 400 aqybta hore.
BAABKA LABAAD
FULINTA DHIIBISTA IYO KA BAXADDA AH
Qodobka 422aad
Amarka diigniinta ee dhiibidda ama ka bixidda
Qofka doonaya in la qaado tillaabooyinka ku saabsan in la siiyo shey guurto ah ama looga baxo maguurto waa in uu ku gaarsiiyaa qofka xilka saran yahay warqad wicid oo kulmineysa caddeynta lagu sheegay qodobka 343 iyo tilmaamo kooban ee xoolaha wax lagu fulinaayo.
Qodobka 423aad
Habka dhiibidda
       Kaddib marka ay dhamaato muddada lagu sheegay warqadda digniinta, gaarsiiyuhu asagoo wata warqadda leh xoogga fulinta iyo warqadda digniinta gudashada wuxuu aadayaa meesha laga helo xoolaha wuxuunu u baarayaa sida lagu xusay qodobka 361, markaasna wuxuu u dhiibayaa dhinaca weydiistay dhiibidda ama qof uu asaga magacaabay.

Qodobka 424aad
Waxyaalaha la qabtay
Haddii waxyaalaha la dhiibaayo hore loo qabtay ma bannaana dhiibiddooda, dhinaca weydiistay dhibidda waxaa waajib ku ah si uu u helo xaqiisa inuu sameeyo ka hortag sida waafaqsan qodobka 433
Qodobka 425aad
Habka ka bixidda
Gaarsiiyaha Maxkamadda ugu yaraan saddax beri ka hor waa inuu ogeysiiyaa dhinaca la doonaayo inuu ka baxo maguurtada maalinta iyo saacadda uu fulinaayo ka bixidda.
Gaarsiiyaha Maxkamadda asagoo wata warqadda xoogga fulitaanka leh iyo warqadda digniinta gudashada, kuna isticmaalaayo awoodda uu siinaayo qodobka 361 wuxuu  u gudbinayaa dhinaca weydiistay fulinta ama qof uu magacaabay lahaanshaha asaga u dhiibaayo furayaalka amrayana dadka haysta maguurtada haddii ay jiraan inay aqoonsadaan lahaadaha cusub.

Qodobka 426aad
Tillaabooyinka ku saabsan guurtada uuna fulitaanku ku socon
Haddii maguurtada dhexdeed laga helo guurto oo uu leeyahay dhinaca ay waajib ku tahay ka bixidda waajibna ayna ahayn dhiibistooda, gaarsiiyaha Maxkamadda, haddii dhinaca leh uusan ka fuqsan markiiba, waxaa u bannaan inuu faro dhawrista isla meesha ayadoo dhawristaasi uu sameynaaya xataa dhinaca weydiistay haddii raalli uu ka yahay, ama in loo qaado meel kale.
Haddii waxyaabaha ay yihiin wax la qabtay, Gaarsiiyaha Maxkamadda wuxuu ogeysiis ka siinayaa ka bixidda deynlaha weydiistay, kaasoo qabashada loo sameeyey iyo Garsooraha awoodda leh, haddii loo baahdo beddelaadda dhawraha.
Qodobka 427aad 

Tillaabooyinka ku meel gaar ah
Haddii fulinta dhexdeed ay ka dhashaan dhibaatooyinka aan dib loogu dhici Karin arrinta, dhinac kasta wuxuu warsan karaa, xataa af ahaan, Garsooraha jooga meesha laga helo waxyaabaha la dhiibaayo ama xoolaha laga baxaya, tillaabooyinka ku meel gaarka ah ee loo baahan yahay.
Garsooruhu wuxuu ku soo saarayaa amar tillaabooyinka lagu xusay qaybta hore.

Qodobka 428aad
Kharajka fulinta
Gaarsiiyaha marka uu ku kacaya dhigidda qoraalka waa in uu sheegaa dhammaan kharajka ka baxay dhinaca doonaayo fulinta si tifaftiran.
Garsooruhu wuxuu kharajka ku goynayaa amar leh xoog fulitaan.
MADAXA KOOWAAD

FULINTA XILKA GADASHADA AMA KA HARIDDA SHAQO SI KHASAB AH

Qodobka 429aad

Samaynta fulinta khasabka ah

Qofka doonaya in loo fuliyo xukun leh fulitaan khasab ah oo lagu khilaafay xil gudasho ama ka haritaan shaqo waxaa waajib ku ah in uu ku soo warsado warqad Garsooraha jooga meesha ay waajib tahay in lagu guto xilka isagoo xaddidaya Qaababka fulinta.

Garsooruhu wuxuu soo saarayaa amar kaddib markii uu dhegeysto dhinaca xilku saaran yahay, wuxuuna sheegayaa gaarsiiyaha ay waajib ku tahay in uu wado fulin iyo dadka ay waajibka tahay in ay uu kacaan shaqada aan lafulin ama ka noqoshada shaqada lagu kacay.
Qodobka 430aad




Dhibaatooyinka ka dhasha fulintaanka
Waxaa u bannaan gaarsiyaha in uu kaalmeysto xoogga nabadda guud, waxaana ku waajib ah in u weydiisto Garsooraha qaadashada tallaabooyinka habboon si looga hortago dhibaatooyinka so banbaxa fulintaanka dhexdiisa. Wuxuuna Garsooraha sidaas ku soo saarayaa amar (Decreto).
Qodobka 431aad
Celinta kharajka
Kadib markii fulintaanka dhammaado ama dhexdiisa ayuu dhinacyada soo warsaday fulintaanka u qori karaa Garsooraha warqad uu ku sheegayo kharajka uu horey u baxshay oo uu calaamadeeyey Kaaliyuhu iydoo la soo raacinayo arjiga lagu warsanaayo amarka bixinta.

     Haddii uu arko Garsooraha in kharajka la doonayaa macquul yahay wuxuu soo saarayaa amar leh xoog fulinta (Decreto).
BAABKA SADDEXAAD
KA HORTAGGA
Qodobka 432aad
Ka hortagga fulinta
Marka khilaaf uu ku jiro xaqa dhinaca weydiistay fukinta xoogga ah.  Ka hortagga waxaa lagu samaynayaa weydiisasho lo gudbinayo Garsooraha awoodda leh, sida waafaqsan qodobka 346, 327 iyo 429.
Ka hortagga ku saabsan ansaxidda warqadda xoogga fulintaanka leh iyo digniinta gudashada iyo kuwa kale ee ku saabsan gaarsiinta iyo dhammeynta mid-midka ee warqadaha fulinta, kuwaasoo ay ka jiraan suurtoobidda qabashada xoolaha waxaa lagu samaynayaa sida waafaqsan qaybta koowaad.

Garsooruhu wuxuu ku xaddidayaa amar imaanshaha dhinacyada imaanaya hortiisa. Garsiinta weydiisashada iyo amarka waxaa sameynaya kaaliyaha.

Baarista iyo go’aanka dacwadda waxaa loo raacayaa qaabka caadiga ah ee dacwadda darajada koowaad.


Qodobka 433aad
Ka hortagga dadka saddexaad
Qofka saddexaad ee sheeganaya lahaanshaha ama xaq kale ee ku xiran maguurtada oo dul saaran xoolaha la qabtay waxaa u bannaan inuu weydiisasho oo ka hortag ah u geeyo Garsooraha ka hor amarka gadidda xoolahaas.

Garsooruhu wuxuu soo saarayaa amar uu ku xaddidayo fadhi uu isugu yeero hortiisa dhinacyada, kaaliyuhu wuxuu ogeysiinayaa dhinacyada weydiisasha iyo amarka.

Haddii dhinacyada fadhiga dhexdiisa heshiis ku gaari waayaan, Garsooruhu wuxuu qaadayaa tallaabo baaridda iyo go’aanka dacwadda sida waafaqsan habka caadiga ah ee dacwadda darajada koowaad.
Qodobka 434 

Ka hortiga lala-daahayaad
Haddii Garsooruhu uuna joogin gadidda xoolaha guurtada ayadoo la sameeyey ka hortag ama la sameeyey ka hortag kaddib gadidda, xuquuqda dadka saddexaad waxaa lagu yeelanayaa mablaqa lacagta ee laga helay gadidda.

Qodobka 435aad
Xadka Sugidda Ee Maragta
Uma bannaana qofka saddexaad ee sameynaaya ka hortagga inuu ku caddeeyo marag xaqa uu ku leeyahay xoolaha lagu qabtay guriga ama Kambaniga deynqabaha, haddii uuna jiritaanka xaqaas ku xernayn xirfadda ama Ganacsiga uu sameeyo qofka saddexaad ama daynqabaha.


           
Qodobka 436aad
Ka hortagga afada deynqabaha
Uma bannaana afada deynqabaha ee la nool inay oogto ka hortag ku saabsan xoolaha guurtada ah ee lagu qabtay hurigiisa, haddii laga reebo xoolaha ku saabsan Meherka ama xoolaha ay ku caddeyso qoraal leh taariikh sugan in ay lahaatay guurka ka hor ama ay  ku  heshay ama dhaxal sababttiidu tahay dhimasho.
BAABKA AFARAAD
JOOJINTA TILLAABOOYINKA FULINTA IYO DHICIDDOODA
Qodobka 437aad
Xaddidaada Joojinta
Ma bannaana joojinta fulitaanka khasabka ah Garsooraha amar go’aantii haddii uusan qaanuunka sheegin si taas khilaafsan.
Qodobka 438aad
Joojinta Fulinta Ka Hortag Daraadeed
Haddii la keeno ka hortagga fulintaanka si waafaqsan qodobka 432 iyo wixii ka danbeeya, lana helo asbaab xoog leh, Garsooraha waxaa u bannaan in oo joojiyo tillaabooyinka markii uu soo warsado dhinacyada midkooda asagoo dammaan wata ama la’aanteed.

Garsooruhu wuu joojinayaa qaybinta waxa ka soo baxa fulinta dhammaantood amarkood haddii ay dhacdo dood ka mid ah kuwa laga sheegay qodobka 376.

Garsooruhu go’aan buu ka soo saarayaa doodda kaddib maekii uu dhinacyada dhegeysto.

Waxaa u bannaan Garsooraha xaaladaha degdegga ah in soo saaro amar  uu ku joojiyo tallaabooyinka isagoo u xaddidayo fadhi ay isugu ammaanayaan dhinacyadu, uuna go’aan ku gaaro fadhiga.

Qodobka 339aad
Waxyaabaha Ka Dhalanaya Joojinta

Haddii la joojiyo tallaabooyinka ma bannaana in lagu kaco tallaabo kasta oo fulitaan ah haddii aan Garsooruhu amrin sidaas si ka duwan.
Qodobka 340aad
Dhaqaajinta Dacwadda

Dacwadda waa in lagu dhaqaajiyaa arji mudda go’an ee uu qabtay Gaesooraha, ayadoo ka danbeynaysa mar kastaba lix bilood laga billaabo maalinta xukunka darajada koowaad uu noqday dhammaad, iyo oggeysiinta xukunka racfaanka ee diidaya ka hortagga.
Qodobka 441aad
Ka Noqoshada

Dacwadda fulinta way dhaceysaa, haddii ka hor baarinta gadidda xaraashka ah, deynlaha xoolaha loo qabtay ama deynlayaasha soo dhexgalay ee qaba warqadda leh xoogga fulinta, ay ka noqdaan warqadaha fulinta.


Kaddib gadidda, dacwadda fulinta   wey dhacaysaa haddii dhammaan deynlayaasha ka qaybgalay ay ka noqdaan warqadaha fulinta.
Qodobka 442aad
Dardaradda Dhinacyada

Xaaladaha lagu caddeeyey qaanuunka ka sokow, dacwadda fulinta wey dheceysaa marka dhinacyada ayna dhaqaajin ama ayna hor ugu wadin muddada go’an ee uu xaddiday qaanuunka ama Garsooraha.

Dhicidda waa mid qaanuunni ah, waxaana ku caddeynaya go’aan Garsooraha xataa haddii aan la weydiisan.
Qodobka 443aad
Ka Maqnaashaha Fadhiga

Haddii dacwadda fulinta dhexdeeda dhammaan dhinacyada ka maqnaadaan fadhiga, Garsooruhu wuxuu qabanayaa fadhi kale, faaliyuhuna wuxuuna ogeysiinayaa dhinacyada.

Haddii dhinacyadu imaan waayaan fadhiga cusub, Garsooruhu wuxuu ga’aan ku caddeynayaa dhicidda dacwadda fulinta.





Qodobka 444 aad
Waxyaabaha Ka Dhalanaya Dhicidda Dacwada

Haddii Dacwadda ay dhacdo ka hor baarinta gadidda xaraashka ah, wax alla wixii tallaabo oo la qaaday waxay noqonayaan wax Kama jiraan; haddiise dhiciddu timaado kaddib baarinta gaddida xaraashka ah, lacagta ka soo baxda gadidda waxaa loo dhiibayaa deynqabaha.


Haddii fulintu ku saabsan tahay maguurto, Garsooruhu go’aanka uu ku caddeynaayo dhicidda, ayuu ku amrayaa tirtidda diiwaangelinta qabashada. Amrakaasna wuxuu leeyahay xoog fulinta xagga tirtirada.


Marka ay dhacdo dacwadda, Xeer Illaliyuhu wuxuu u keenaya deynqabaha xisaabta, ayadoo lagala doodayo laguna xiraayo Garsooraha hortiisa. 

 
Kharajka dacwadda dhacday wuxuu saran yahay dhinaca kale u dhiibay

